text:
(VOVWORLD) -ກອງປະຊຸມໃຫຍ່ບັນດາອົງການກວດສອບບັນຊີສູງສຸດໃນພາກພື້ນ ອາຊີ ຄັ້ງທີ 14 (ASOSAI 14) ຈະດຳເນີນແຕ່ວັນທີ 19-22 ກັນຍາປີ 2018 ຢູ່ ນະຄອນຫລວງ ຮ່າໂນ້ຍ. ບັນດາສິ່ງທ້າທາຍກ່ຽວກັບມົນລະພິດສິ່ງແວດລ້ອມແມ່ນເນື້ອໃນສຳຄັນຕົ້ນຕໍຊື່ງໄດ້ຮັບຄວາມສົນໃຈຈາກຫລາຍປະເທດທີ່ກອງປະຊຸມໃຫຍ່ຄັ້ງນີ້. ດ້ວຍບົດບາດເປັນປະເທດເຈົ້າພາບ, ໂດຍຜ່ານ ASOSAI 14, ອົງການກວດສອບບັນຊີແຫ່ງລັດຫວຽດນາມ ເປັນເຈົ້າການຜັນຂະຫຍາຍຫລາຍມາດຕະການໃນການກວດສອບບັນຊີສິ່ງແວດລ້ອມ ເພື່ອແນໃສ່ຕອບສະຫນອງຄວາມຮຽກຮ້ອງຕ້ອງການພຶດຕິກຳຕົວຈິງ, ສອດຄ່ອງກັບທ່າອ່ຽງ ແລະ ທຳນຽມສາກົນ.
ASOSAI 14 ແມ່ນເຫດການສາກົນຂັ້ນສູງ ມີຂອບຂະຫນາດໃຫຍ່ຂອງຂະແຫນງກວດສອບບັນຊີອາຊີ ເປັນຄັ້ງທຳອິດໄດ້ຮັບການຈັດຕັ້ງຢູ່ຫວຽດນາມ, ຄາດວ່າ ຈະມີຜູ້ແທນ 350 ຄົນມາຈາກ 46 ອົງການກວດສອບບັນຊີສູງສຸດຂອງບັນດາປະເທດ ອາຊີ ເຂົ້າຮ່ວມ. ຕາມຂໍ້ກຳນົດຂອງ ASOSAI 14 ແລ້ວ, ເມື່ອເປັນເຈົ້າພາບຈັດກອງປະຊຸມ ASOSAI 14, ຫວຽດນາມ ຈະກາຍເປັນປະທານ ASOSAI ອາຍຸການ 2018 – 2021 ແລະ ແມ່ນສະມາຊິກຄະນະບໍລິຫານ ASOSAI ໃນ 3 ອາຍຸການລຽນຕິດ ແຕ່ປີ 2015 – 2024. ທ່ານ ໂຮ່ດຶກເຝິກ, ຫົວຫນ້າອົງການກວດສອບບັນຊີແຫ່ງລັດ ໃຫ້ຮູ້ວ່າ: ກອງປະຊຸມໃຫຍ່ ASOSAI 14ຈະປະກອບສ່ວນເພີ່ມທະວີກຳລັງຄວາມສາມາດໃຫ້ແກ່ບັນດາອົງການກວດສອບບັນຊີແຫ່ງລັດສູງສຸດໃນພາກພື້ນ: ກອງປະຊຸມໃຫຍ່ ຈະດຳເນີນບັນດາເຫດການຕົ້ນຕໍລວມມີ: ພິທີໄຂ, ກອງປະຊຸມຄົບຄະນະຄັ້ງທີຫນຶ່ງກອງປະຊຸມຫົວເລື່ອງສະເພາະຄັ້ງທີ 7, ກອງປະຊຸມຄົບຄະນະຄັ້ງທີ 2 ແລະ ພິທີອັດ.
“ກອງປະຊຸມໃຫຍ່ ASOSAI ແມ່ນກາລະໂອກາດໃຫ້ແກ່ປະເທດຊາດ ໂຄສະນາພາບພົດ, ປະເທດຊາດ, ມະນຸດ, ພື້ນຖານວັດທະນະທຳ ແລະ ຄວາມສາມາດບົ່ມຊ້ອນໃນການຮ່ວມມືຂອງຫວຽດນາມ. ພ້ອມກັນນັ້ນ ສະແດງໃຫ້ເຫັນການເຕີບໃຫຍ່ ແລະ ອິດທິພົນຊື່ສຽງຂອງອົງການກວດສອບບັນຊີແຫ່ງລັດຫວຽດນາມໃນວິວັດການເຊື່ອມໂຍງເຂົ້າກັບສາກົນ. ຈາກນັ້ນ ເພີ່ມທະວີຄວາມສາມັກຄີລະຫວ່າງບັນດາອົງການກວດສອບບັນຊີສູງສຸດກໍ່ຄືເພີ່ມທະວີການແບ່ງປັນບັນດາແນວຄວາມຄິດ ບົດຮຽນໃນການເຄື່ອນໄຫວກວດສອບບັນຊີ ແລະ ກຳນົດບັນດາເປົ້າໝາຍ ແລະ ການປະກອບສ່ວນໃຫ້ແກ່ພື້ນຖານເສດຖະກິດ ອາຊີ ແລະ ໂລກ.”
ສິ່ງແວດລ້ອມ ແລະ ການພັດທະນາແບບຍືນຍົງ ປະຈຸບັນ ບໍ່ພຽງແຕ່ແມ່ນບັນຫາສະເພາະຂອງປະເທດໃດຫນຶ່ງ ຫາກໄດ້ກາຍເປັນບັນຫາທົ່ວໂລກ ແລະ ພວມໄດ້ຮັບຄວາມສົນໃຈຈາກຫລາຍປະເທດໃນໂລກ. ຢູ່ ຫວຽດນາມ ບັນຫາສິ່ງແວດລ້ອມ ແລະ ປົກປັກຮັກສາສິ່ງແວດລ້ອມ, ຊັບພະຍາກອນມະນຸດ, ຊັບພະຍາກອນທຳມະຊາດ, ເຖິງວ່າ ໄປຕາມຫລັງເມື່ອທຽບໃສ່ປະຊາຄົມສາກົນກໍ່ຕາມ ແຕ່ໄດ້ຮັບຄວາມເອົາໃຈໃສ່ເປັນພິເສດ ສະນັ້ນ ແຕ່ລະປີ ງົບປະມານແຫ່ງລັດ ແລະ ບັນດາແຫລ່ງກຳລັງໃຫຍ່ຂອງປະຊາຊົນ ແລະ ບັນດາອົງການຈັດຕັ້ງ ໄດ້ລົງທຶນໃຫ້ການປົກປັກຮັກສາສິ່ງແວດລ້ອມ. ບັນຫາວາງອອກໃນປະຈຸບັນ ແມ່ນເຮັດແນວໃດຕິດຕາມ, ກວດກາການຄຸ້ມຄອງ ແລະ ນຳໃຊ້ບັນດາແຫລ່ງກຳລັງເຫລົ່ານັ້ນໃຫ້ມີປະສິດທິຜົນ, ປະກອບສ່ວນປົກປັກຮັກສາສິ່ງແວດລ້ອມ. ໃນຂອບເຂດຂອງ ASOSAI 14, ກອງປະຊຸມຫົວເລື່ອງສະເພາະຄັ້ງທີ 7 ໄດ້ຮັບການຈັດຕັ້ງຂຶ້ນ ດ້ວຍຫົວຂໍ້ “ກວດສອບບັນຊີສິ່ງແວດລ້ອມເພື່ອການພັດທະນາແບບຍືນຍົງ”. ນີ້ແມ່ນຫນຶ່ງໃນບັນດາເນື້ອໃນສຳຄັນທີ່ກອງປະຊຸມ, ສະແດງໃຫ້ເຫັນຄຳໝັ້ນສັນຍາ, ຄວາມມານະພະຍາຍາມ ແລະ ການປະກອບສ່ວນແທດຈິງຈາກປະຊາຄົມບັນດາອົງການກວດສອບບັນຊີສູງສຸດ ພາກພື້ນ ອາຊີ ໃນກິດຈະການເດີນຕາມເປົ້າໝາຍພັດທະນາແບບຍືນຍົງຂອງ ສປຊ ເວົ້າລວມ ແລະ ການແກ້ໄຂບັນດາສິ່ງທ້າທາຍກ່ຽວກັບສິ່ງແວດລ້ອມທົ່ວໂລກເວົ້າສະເພາະ. ທ່ານ ໂຮ່ດຶກເຝິກ ຫົວຫນ້າອົງການກວດສອບບັນຊີແຫ່ງລັດໃຫ້ຮູ້ວ່າ: ອົງການກວດສອບບັນຊີແຫ່ງລັດໄດ້ກຳນົດຄວາມຮັບຜິດຊອບ ແລະ ບົດບາດຂອງຕົນໃນການປົກປັກຮັກສາສິ່ງແວດລ້ອມເວົ້າສະເພາະ ແລະ ຊຸກຍູ້ການພັດທະນາແບບຍືນຍົງເວົ້າລວມ. ພາຍຫລັງກາຍເປັນສະມາຊິກກຸ່ມປະຕິບັດງານກ່ຽວກັບກວດສອບບັນຊີສິ່ງແວດລ້ອມຂອງ ອົງການກວດສອບບັນຊີສູງສຸດ ອາຊີ, ກວດສອບບັນຊີແຫ່ງລັດ ໄດ້ຄົ້ນຄ້ວາ, ສ້າງຕັ້ງກົງຈັກ ແລະ ຜັນຂະຫຍາຍທົດລອງບັນດາການກວດສອບບັນຊີກ່ຽວກັບສິ່ງແວດລ້ອມ. ອົງການກວດສອບບັນຊີແຫ່ງລັດຖືວ່າ ຄວນເພີ່ມທະວີການຮ່ວມມືສາກົນກ່ຽວກັບກວດສອບບັນຊີກ່ຽວກັບສິ່ງແວດລ້ອມ, ເພາະນີ້ແມ່ນຂົງເຂດໃຫມ່, ກ່ຽວຂ້ອງເຖິງຫລາຍປະເທດໃນພາກພື້ນ ແລະ ໃນໂລກ. ອົງການກວດສອບບັນຊີແຫ່ງລັດຫວຽດນາມ ໄດ້ຜັນຂະຫຍາຍຫລາຍມາດຕະການກ່ຽວກັບການຮ່ວມມືສາກົນ ໃນຂົງເຂດກວດສອບບັນຊີກ່ຽວກັບຂົງເຂດສິ່ງແວດລ້ອມເພື່ອຮ່ຳຮຽນ, ແບ່ງປັນບົດຮຽນ ທັງສົມທົບກັນປະຕິບັດບັນດາເປົ້າໝາຍກວດສອບບັນຊີລວມ.
“ກອງປະຊຸມໃຫຍ່ ASOSAI 14, ອົງການກວດສອບບັນຊີແຫ່ງລັດຫວຽດນາມ ເອົາຫົວຂໍ້ຂອງກອງປະຊຸມແມ່ນ ກວດສອບບັນຊີສິ່ງແວດລ້ອມເພື່ອການພັດທະນາແບບຍືນຍົງ, ພວກຂ້າພະເຈົ້າຖືວ່າ ບັນຫາສິ່ງແວດລ້ອມແມ່ນບັນຫາທົ່ວໂລກ ແລະ ຄຳຕັດສິນເຖິງບັນຫາພັດທະນາແບບຍືນຍົງຂອງເສດຖະກິດສຳລັບປະເທດເຮົາໃນວິວັດການປະຕິບັດດຶງດູດການລົງທຶນ. ຖ້າພວກເຮົາບໍ່ສົນໃຈເຖິງບັນຫາສິ່ງແວດລ້້ອມ ຈະຜົນສະທ້ອນເຖິງວິວັດການພັດທະນາແບບຍືນຍົງ. ສະນັ້ນ ພວກຂ້າພະເຈົ້າເລືອກເຟັ້ນຂົງເຂດນີ້ ແມ່ນຂົງເຂດຈຳເປັນ, ຮີບເຮັ່ງ ເພື່ອນຳໃຊ້ໃນຫົວຂໍ້ຂອງ ASOSAI 14, ນີ້ກໍ່ແມ່ນຄວາມຕັດສິນໃຈຂອງອົງການກວດສອບບັນຊີແຫ່ງລັດໃນອະນາຄົດກ່ຽວກັບຫົວເລື່ອງກວດສອບບັນຊີກ່ຽວກັບສິ່ງແວດລ້ອມ.”
ປີ 2008, ອົງການກວດສອບບັນຊີແຫ່ງລັດ ໄດ້ສ້າງຕັ້ງ ຫນ່ວຍປະຕິບັດງານກ່ຽວກັບການກວດສອບບັນຊີສິ່ງແວດລ້ອມ, ນຳເນື້ອໃນກ່ຽວກັບການກວດສອບບັນຊີສິ່ງແວດລ້ອມເຂົ້າໃນແຜນການດຳເນີນງານການປະຕິບັດຍຸດທະສາດພັດທະນາກວດສອບບັນຊີແຫ່ງລັດຮອດປີ 2022. ນີ້ແມ່ນບາດກ້າວພັດທະນາສຳຄັນໃນການເຄື່ອນໄຫວຂອງອົງການກວດສອບບັນຊີແຫ່ງລັດດ້ວຍວິທີສຳຜັດແມ່ນພັດທະນາບັນດາຮູບການ,ຂົງເຂດກວດສອບບັນຊີໃຫມ່ໃຫ້ສອດຄ່ອງກັບທ່າອ່ຽງ ແລະ ທຳນຽມສາກົນ. ຫົວຂໍ້ ຂອງ “ການກວດສອບບັນຊີສິ່ງແວດລ້ອມເພື່ອການພັດທະນາແບບຍືນຍົງ ສຳລັບກອງປະຊຸມໃຫຍ່ ASOSAI 14ຢູ່ ຫວຽດນາມ ແມ່ນກາລະໂອກາດເພື່ອໃຫ້ອົງການກວດສອບບັນຊີແຫ່ງລັດ ເພີ່ມທະວີການຮ່ວມມື, ແບ່ງປັນບົດຮຽນກ່ຽວກັບຂົງເຂດກວດສອບສິ່ງແວດລ້ອມ, ພ້ອມທັງສະແດງໃຫ້ເຫັນຄວາມມານະພະຍາຍາມ, ການປະກອບສ່ວນຢ່າງແທດຈິງຂອງອົງການກວດສອບບັນຊີແຫ່ງລັດຫວຽດນາມ ສຳລັບກິດຈະການເດີນຕາມເປົ້າໝາຍການພັດທະນາແບບຍືນຍົງຂອງໂລກເວົ້າລວມ ແລະ ການແກ້ໄຂສິ່ງທ້າທາຍກ່ຽວກັບສິ່ງແວດລ້ອມທົ່ວໂລກເວົ້າສະເພາະ.


c: text/html

text:
ການຄຸ້ມຄອງວຽກງານພາສີ, ອາກອນ ແລະ ຄັງເງິນແຫ່ງຊາດຕ້ອງມີຄວາມເປັນເອກະພາບ
ໃນກອງປະຊຸມແນະນໍາການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ແລະ ແຜນງົບປະມານແຫ່ງລັດປະຈໍາປີ 2018 ທີ່ຈັດຂຶ້ນໃນວັນທີ 26 ທັນວາ 2017 ທີ່ຫໍປະຊຸມແຫ່ງຊາດ, ທ່ານ ບຸນໂຈມ ອຸບົນປະເສີດ ຮອງລັດຖະມົນຕີກະຊວງການເງິນ ໄດ້ສະເໜີຄໍາແນະນໍາກ່ຽວກັບການຄຸ້ມຄອງວຽກງານພາສີ, ສ່ວຍສາອາກອນ ແລະ ຄັງເງິນແຫ່ງຊາດ ສະບັບເລກທີ 4040/ກງ ລົງວັນທີ 21 ພະຈິກ 2017 ເພື່ອຮັບປະກັນການຈັດຕັ້ງປະຕິບັດ ການຄຸ້ມຄອງວຽກງານພາສີ, ສ່ວຍສາອາກອນ ແລະ ຄັງເງິນແຫ່ງຊາດ ລວມສູນຕາມສາຍຕັ້ງຂຶ້ນໂດຍກົງກັບກະຊວງການເງິນຕາມກົດໝາຍ ແລະ ລະບຽບການ, ການແບ່ງຄວາມຮັບຜິດຊອບ, ການປະສານສົມທົບລະຫວ່າງກະຊວງການເງິນກັບອົງການປົກຄອງທ້ອງຖິ່ນແຕ່ລະຂັ້ນໃຫ້ມີຄວາມເປັນເອກະພາບ.
ທ່ານ ບຸນໂຈມ ອຸບົນປະເສີດ ຮອງລັດຖະມົນຕີກະຊວງການເງິນ ເນັ້ນຕື່ມອີກວ່າ: ຄໍາແນະນໍາສະບັບດັ່ງກ່າວແມ່ນໄດ້ມີການກໍານົດຄວາມຮັບຜິດຊອບຂອງກະຊວງການເງິນເປັນຕົ້ນ: ດ້ານກົງຈັກການຈັດຕັ້ງແມ່ນຈະຕ້ອງໄດ້ມີການຄົ້ນຄວ້າ, ປັບປຸງກົງຈັກການຈັດຕັ້ງຂອງພາສີ, ສ່ວຍສາອາກອນ ແລະ ຄັງເງິນແຫ່ງຊາດ ແຕ່ສູນກາງລົງຮອດທ້ອງຖິ່ນ, ກໍານົດພາລະບົດບາດ, ໜ້າທີ່ຂອບເຂດສິດ ແລະ ລະບອບແບບແຜນວິທີເຮັດວຽກ, ກົນໄກການປະສານສົມທົບລະຫວ່າງສາຍຕັ້ງ, ສາຍຂວາງພາຍໃນຂະແໜງການເງິນດ້ວຍກັນ, ພ້ອມທັງ, ກໍານົດຄວາມຮັບຜິດຊອບຂອງອົງການປົກຄອງທ້ອງຖິ່ນຮັບຜິດຊອບໂດຍກົງຕໍ່ວຽກງານປັບປຸງກໍ່ສ້າງພັກ ແລະ ຍົກສູງບົດບາດການນໍາພາຂອງບັນດາການຈັດຕັ້ງພັກ ແລະ ສະມາຊິກພັກຂອງພາສີ, ສ່ວຍສາອາກອນ ແລະ ຄັງເງິນແຫ່ງຊາດຕາມກົດລະບຽບຂອງພັກ, ກໍານົດຄວາມຮັບຜິດຊອບຂອງຂະແໜງການເງິນແຂວງ, ນະຄອນຫລວງຕໍ່ສາມຂະແໜງສາຍຕັ້ງ ແລະ ຄວາມຮັບຜິດຊອບຂອງຫ້ອງການການເງິນເມືອງ, ເທດສະບານ, ນະຄອນລວມທັງ, ການປະສານສົມທົບລະຫວ່າງກະຊວງການເງິນກັບອົງການປົກຄອງທ້ອງຖິ່ນ ແລະ ອື່ນໆທີ່ກໍານົດໃນຄໍາແນະນໍາສະບັບດັ່ງກ່າວ.
ທັງນີ້, ກໍ່ເພື່ອເປັນບ່ອນອີງໃນການຈັດຕັ້ງປະຕິບັດຕາມການແບ່ງຄວາມຮັບຜິດຊອບ, ກົນໄກການປະສານສົມທົບລະຫວ່າງກະຊວງການເງິນກັບອົງການປົກຄອງທ້ອງຖິ່ນແຕ່ລະຂັ້ນໃຫ້ໄດ້ຮັບຜົນດີ, ມີປະສິດທິພາບ ແລະ ປະສິດທິຜົນສູງໃນການປະຕິບັດຕົວຈິງຖ້າມີບັນຫາໃດບໍ່ສອດຄ່ອງ ແລະ ມີຄວາມຫຍຸ້ງຍາກແມ່ນຈະໄດ້ສືບຕໍ່ປັບປຸງ ແລະແກ້ໄຂໃນແຕ່ລະໄລຍະ.

robotstxt: allowed

filter: keep


text:
ບັນດາກະຊວງ,ຂະແຫນງການສະເຫນີນະໂຍບາຍຫນູນຊ່ວຍຊາວປະມົງ,ມາດຕະການແກ້ມົນລະພິດສິ່ງແວດລ້ອມທະເລ
ທ່ານນາຍົກລັດຖະມົນຕີ ຫງວຽນຊວນຟຸກ ກ່າວຄຳເຫັນທີ່ກອງປະຊຸມ
ພາບ:kinhtedothi
ສືບຕໍ່ເປັນປະທານກອງປະຊຸມປະຈຳເດືອນ 6 ກັບ ບັນດາທ້ອງຖິ່ນ ທາງເຄືອຂ່າຍອິນເຕີແນດ, ຕອນເຊົ້າວັນທີ 1/7, ທ່ານນາຍົກລັດຖະມົນຕີ ຫງວຽນຊວນຟຸກ ຮຽກຮ້ອງບັນດາກະຊວງ, ຂະແຫນງການສະເຫນີນະໂຍບາຍຫນູນຊ່ວຍຊາວປະມົງ, ມາດຕະການແກ້ໄຂສະພາບມົນລະມິດສິ່ງແວດລ້ອມທະເລເພື່ອນຳໃຊ້ຈຳນວນເງິນຊົດເຊີຍ 11.500 ຕື້ດົງຈາກ Formora ຢ່າງມີປະສິດທິຜົນ. ຕາມນັ້ນແລ້ວ, ທ່ານນາຍົກລັດຖະມົນຕີ ໄດ້ມອບໃຫ້ກະຊວງກະສິກຳ ແລະ ພັດທະນາຊົນນະບົດ ໄດ້ສົມທົບກັບບັນດາກະຊວງກ່ຽວຂ້ອງ, ສ້າງຮ່າງນະໂຍບາຍຫນູນຊ່ວຍຊາວປະມົງ, ໃນນັ້ນ ຫນູນຊ່ວຍການຜະລິດ, ຫນູນຊ່ວຍເພື່ອໃຫ້ລາຍການຫາປາຢູ່ໄກຝັ່ງດີກວ່າ, ຫນູນຊ່ວຍໂດຍກົງໃຫ້ຊາວປະມົງຢູ່ເຂດທີ່ຖືກເສຍຫາຍຈາກປາຕາຍຢ່າງມີປະສິດທິຜົນ. ຄຽງຄູ່ກັນນັ້ນ ທ່ານນາຍົກລັດຖະມົນຕີ ສະເຫນີ ກະຊວງຊັບພະຍາກອນ ແລະ ສິ່ງແວດລ້ອມ ເປັນເຈົ້າການໃນການສະເຫນີສ້າງກອງທຶນສິ່ງແວດລ້ອມເພື່ອແກ້ໄຂສະພາບມົນລະພິດສິ່ງແວດລ້ອມຍ້ອນທາດເສດເຫລືອຂອງ Formosa.
“ບໍ່ແມ່ນເພື່ອດ້ານເສດຖະກິດ ພວກເຮົາບໍ່ສົນໃຈເຖິງສິ່ງແວດລ້ອມໃນການພັດທະນາ, ເປັນຕົ້ນແມ່ນ ບາງໂຄງການຊື່ງປະຈຸບັນ ປະຊາຊົນພວມມີຄວາມບໍ່ພໍໃຈ, ໃນນັ້ນ ມີໂຄງການ ຊົງເຫົ້າ - ເຫົ້າຢາງ, ຕ້ອງກວດກາຢ່າງເຂັ້ມງວດ, ບໍ່ກໍ່ຜົນສະທ້ອນເຖິງຊີວິດການເປັນຢູ່ຂອງປະຊາຊົນ.”
ແລະກໍໃນຕອນເຊົ້າວັນດຽວກັນ, ບັນດາທ້ອງຖິ່ນໄດ້ສືບຕໍ່ປຶກສາຫາລືກ່ຽວກັບສະພາບການປະຕິບັດຫນ້າທີ່ເສດຖະກິດສັງຄົມໃນ 6 ເດືອນຕົ້ນປີ, ບັນດາມາດຕະການແກ້ໄຂນັບແຕ່ນີ້ຮອດທ້າຍປີ.
(ແຫຼ່ງຄັດຈາກ VOV)


text:
(VOVWORLD) -ຫໍພິພິທະພັນຫາຍຟ່ອງແມ່ນ ຫໍພິພິທະພັນຄົ້ນຄ້ວາປະຫວັດສາດ, ວັດທະນະທຳທ້ອງຖິ່ນ ໄດ້ຮັບການສ້າງຕັ້ງມາແຕ່ນານກອ່ນໝູ່ຢູ່ຫວຽດນາມ. ຫໍພິພິທະພັນຫາຍຟ່ອງໄດ້ຮັບການກໍ່ສ້າງເມື່ອປີ 1919 ໃນເນື້ອທີ່ປະມານ 1 ເຮັກຕາ ຖືກປົກຄຸມໄປດ້ວຍຮົ່ມເຢັນຂອງບັນດາຕົນໄມ້ໃຫຍ່, ຖືກຕັ້ງຢູ່ໃຈກາງນະຄອນໃນປະຈຸບັນ
ຫໍພິພິທະພັນແຫ່ງນີ້ບໍ່ພຽງແຕ່ແມ່ນກິດຈະກຳສະຖາປັດຕະຍະກຳທີ່ສວຍງາມເທົ່ານັ້ນ, ຫາກຍັງແມ່ນສູນກາງວັດທະນະທຳ, ວາງສະແດງແນະນຳຕໍ່ມວນຊົນກ່ຽວກັບປະຫວັດສາດການປະຕິວັດ, ມູນເຊື້ອວັດທະນະທຳຂອງດິນແດນ ແລະ ປະຊາຊົນນະຄອນຫາຍຟ່ອງອີກດ້ວຍ.
ໃນຕອນເຊົ້າຂອງມື້ໜຶ່ງ, ຢູ່ຫໍພິພິທະພັນຫາຍຟ່ອງ, ມີນັກຮຽນຈຸໜຶ່ງສັງກັດໂຮງຮຽນມັດທະຍົມຕອນຕົ້ນ ຮົ່ງບາງ ພວມຢູ່ໃນຊົ່ວໂມງຮຽນຕົວຈິງ. ພາຍຫຼັງໄດ້ຊອກຮູ້ກ່ຽວກັບທີ່ຕັ້ງທາງດ້ານພູມສາດ, ຊັບພະຍາກອນທຳມະຊາດ, ມູນເຊື້ອປະຫວັດສາດ, ວັດທະນະທຳສັງຄົມຂອງນະຄອນ, ໂດຍຜ່ານບັນດາຮູບພາບ, ວັດຖຸພັນ, ພວກນ້ອງນັກຮຽນໄດ້ຝຶກແນະນຳໃຫ້ແຂກທ່ອງທ່ຽວເຂົ້າມາທັດສະນະສຶກສາປຽບເໝືອນພະນັກງານນຳທ່ຽວຊົມຂອງ ຫໍພິພິທະພັນ. ນັກຮຽນ ຫງວຽນຮ່ວາງເຟືອງອວຽນ ສັງກັດຫ້ອງ ມ2 ໂຮງຮຽນມັດທະຍົມຕອນຕົ້ນ ຮົ່ງບາງ ໃຫ້ຮູ້ວ່າ :
“ ນີ້ເປັນຄັ້ງທຳອິດນ້ອງໄດ້ລົງຝຶກຕົວຈິງສຳລັບລາຍການທີ່ຈັບໃຈນີ້. ນ້ອງຮູ້ສຶກດີໃຈຫຼາຍເມື່ອໄດ້ຊ່ວຍໃຫ້ທຸກຄົນອື່ນສາມາດເຂົ້າໃຈກ່ຽວກັບນະຄອນທີ່ເຮົາພວມດຳລົງຊີວິດ. ສິ່ງນີ້ໄດ້ເຮັດໃຫ້ນ້ຳໃຈຮັກບ້ານເກີດເມືອງນອນ ປະເທດຊາດຍິ່ງເພີ່ມຂຶ້ນ ”
ໃນຂະນະດຽວກັນ, ມີພວກນັກຮຽນອະນຸບານສັງກັດໂຮງຮຽນ Sakura Montessori ກໍພວມໄດ້ຮັບຮັບຟັງການແນະນຳເມື່ອມາຢ້ຽມຊົມຫໍພິພິທະພັນຫາຍຟ່ອງ.ເອື້ອຍຄູ ວູ້ຫາຍບີງ ຫົວໜ້າຄະນະອຳນວຍການໂຮງຮຽນໃຫ້ຮູ້ວ່າ:
“ ແຕ່ຄາວຍັງນ້ອຍ, ເຮົາໄດ້ມາຢ້ຽມຊົມຫໍພິພິທະພັນຫາຍຟ່ອງ. ເຮົາມີຄວາມຕົກສະເງີ້ເມື່ອໄດ້ເຫັນບັນດາວັດຖຸພັນຊຶ່ງເປັນການຊ່ວຍເຮົາຊ້ອກຮູ້ກ່ຽວກັບເຂດດິນແດນທີ່ເຮົາພວມດຳລົງຊີວິດ. ຈາກປະຫວັດສາດຕະຫຼອດຮອດຂະບວນວິວັດແຫ່ງການສ້າງຕັ້ງ ແລະ ຂະຫຍາຍຕົວຂອງນະຄອນຫາຍຟ່ອງ. ທັງໝົດເຫຼົ່ານີ້ ໄດ້ເປັນສິ່ງກະຊຸກຊຸກຍູ້ເຮົາຕ້ອງພາພວກນ້ອງນັກຮຽນມາຊອກຮູ້ຢູ່ຫໍພິພິທະພັນແຫ່ງນີ້ ”
ຫຼາຍປີທີ່ຜ່ານມາ, ພະນັກງານລຸ່ນຕ່າງໆຂອງ ຫໍພິພິທະພັນຫາຍຟ່ອງໄດ້ສຸມຈິດສຸມໃຈສະສົມ, ເກັບຮັກສາວັດຖຸພັນໄດ້ 2 ໝື່ນຢ່າງ, ພິເສດແມ່ນບັນດາວັດຖຸພັນກ່ຽວກັບປະຫວັດສາດ, ວັດຖຸບູຮານຊຶ່ງເປັນຢັ້ງຢືນພື້ນຖານວັດທະນະທຳທີ່ມີມາແຕ່ດົນນານຂອງຫາຍຟ່ອງ, ທັງຊ່ວຍໃຫ້ການຄົ້ນຄ້ວາວິທະຍາສາດ ແລະ ການສຶກສາວິທະຍາສາດຢູ່ທ້ອງຖິ່ນຢ່າງມີປະສິດທິຜົນທີ່ສຸດ. ຍ້ອນເຫດນັ້ນ, ມາຮອດປະຈຸບັນ, ຫໍພິພິທະພັນຫາຍຟ່ອງນັບມື້ໄດ້ຕ້ອນຮັບນັກຮຽນຫຼາຍຄະນະມາທັດສະນະສຶກສາຕົວຈິງ ແລະ ແຂກທ່ອງທ່ຽວມາຢ້ຽມຊົມຊອກຮູ້, ຄົນຄ້ວາກ່ຽວກັບນະຄອນຫາຍຟ່ອງ. ພະນັກງານນຳທ່ຽວຊົມຢູ່ຫໍພິພິທະພັນຫາຍຟ່ອງໃຫ້ຮູ້ວ່າ :
“ ບັນດາຮ່ອງຮອຍສະຖານບູຮານຄະດີນີ້ ໄດ້ສະແດງໃຫ້ເຫັນວ່າ ຫາຍຟ່ອງແມ່ນນະຄອນໄດ້ມີປະຫວດສາດມາແຕ່ດົນນານ. ຍົກຕົວຢ່າງຄືຮ່ອງຮອຍສະຖານບູຮານຄະດີ ກ້າຍແບວ ທີ່ມີມາກ່ອນນີ້ແຕ່ 6 ຫາ 7000 ປີ. ຮ່ອງຮອຍສະຖານບູຮານຄະດີ ຈາງເກັງ ທີ່ມີມາກ່ອນນີ້ແຕ່ 3 ຫາ 4000 ປີ. ມັນກໍເປັນການສະແດງໃຫ້ເຫັນພື້ນຖານວັດທະນະທຳຫາຍຟ່ອງ. ຮ່ອງຮອຍສະຖານບູຮານຄະດີ ຈາງເກັງ, ກ້າຍແບວ ກໍແມ່ນວັດທະນະທຳທະເລ ”
ຕາມທ່ານ ຫງວຽນວັນເຟືອງ ຜູ້ອຳນວຍການ ຫໍພິພິທະພັນຫາຍຟ່ອງແລ້ວ, ທາງ ຫໍພິພິທະພັນເຄີຍຈັດຕັ້ງງານວາງສະແດງຕາມຫົວຂໍ້ເພື່ອຊ່ວຍຜູ້ມາຊົມສາມາດເຂົ້າໃຈຢ່າງເລິກເຊິ່ງກ່ຽວກັບແຕ່ລະໄລຍະປະຫວັດສາດກໍຄື້ບັນດາຈຸດວັດທະນະທຳທີ່ເປັນເອກະລັກສະເພາະກ່ຽວກັບເຂດແຄ້ວນຂອງຫາຍຟ່ອງ. ທ່ານ ຫງວຽນວັນເຟືອງ ກ່າວວ່າ :
“ ຜ່ານການວາງສະແດງ, ຫໍພິພິທະພັນຫາຍຟ່ອງປາດຖະໜາວ່າ ຈະແນະນຳໃຫ້ລຸ່ນໜຸ່ມຂອງນະຄອນຮູ້ເຖິງບັນດາເອກະສານ, ວັດຖຸພັນຊຶ່ງໄດ້ວາດພາບເຖິງການຕໍ່ສູ້ຂອງກອງທັບ ແລະ ປະຊາຊົນນະຄອນຫາຍຟ່ອງໃນຊຸມປີທຳການຕໍ່ຕ້ານຕ້ານພວກລ່າເມືອງຂຶ້ນຝະລັ່ງເຂົ້າມາຮຸກຮານ. ນີ້ກໍແມ່ນໂອກາດເພື່ອໃຫ້ບັນດາເພື່ອນໜຸ່ມ, ເປັນຕົ້ນແມ່ນນັກຮຽນນະຄອນຫາຍຟ່ອງເຊີດຊູຄວາມເອກອ້າງທະນົງໃຈຂອງຊາວຫາຍຟ່ອງ ແລະ ຈະມີການປະກອບສ່ວນເຂົ້າໃນພາລະກິດສ້າງສາ ແລະ ປົກປັກຮັກສາປະເທດຊາດ ”
ຫໍພິພິທະພັນຫາຍຟ່ອງພວມເກັບຮັກສາສາງມໍລະດົກວັດທະນະທຳມີຮູບຮ່າງ ແລະ ບໍ່ມີຮູບຮ່າງທີ່ອຸດົມສົມບູນ ແລະ ຫຼາຍຮູບຫຼາຍສີ, ເຂັ້ມຂົ້ນໄປດ້ວຍສີສັນຊາດ ກໍຄືສ່ອງແສງຈຸດພິເສດສະເພາະຂອງຊາວຫາຍຟ່ອງອີກດ້ວຍ. ກິດຈະກຳສະຖາປັດຕະຍະກຳທີ່ສວຍງາມພ້ອມກັບບັນດາມໍລະດົກວັດທະນະທຳ ໄດ້ປະກອບສ່ວນເຂົ້າໃນການສຶກສາອົບຮົມວັດທະນະທຳ, ປະຫວັດສາດ ແລະ ມູນເຊື້ອປະຕິວັດໃຫ້ແກ່ລຸ່ນຄົນຕ່າງໆ, ປະກອບສ່ວນສຳຄັນເຂົ້າໃນການພັດທະນາຂອງນະຄອນອີກດ້ວຍ.


text:
ວຽກງານສໍາມະນາ Cloud Computing and Supercomputing for Developing Countries.
ໃນລະຫ່ວາງວັນທີ 10 ມິຖຸນາ - 02 ກໍລະກົດ ວິຊາການກົມ ICT ໄດ້ເຂົ້າຮ່ວມ ສໍາມະນາໃນຫົວຂໍ້: Cloud Computing and Supercomputing for Developing Countries, ຈັດຂື້ນທີ່ ສປ ຈີນ ໂດຍ ໄດ້ຮັບທຶນສະໜັບສະໜູນຈາກ ສປຈີນ ທັງໝົດ. ການສຳມະນາດັ່ງກ່າວໄດ້ຈັດຂື້ນໂດຍ ວິທະຍາໄລວິຊາຊີບການຄ້າຕ່າງປະເທດ ແຂວງຊານຕົງ, ຊື່ງການສໍາມະນາໃນຄັ້ງນີ້ໄດ້ມີນັກສໍາມະນາກອນເຂົ້າຮ່ວມຈາກບັນດາຂະແໜງການ ກະຊວງໄປສະນີໂທລະຄົມມະນາຄົມ ແລະ ການສື່ສານ 3 ທ່ານ ແລະ ກະຊວງວິທະຍາສາດ ແລະ ເຕັກໂນໂລຊີ 3 ທ່ານ, ກະຊວງແຜນການ ແລະ ການຮ່ວມມື 1 ທ່ານ. ໃນງານສຳມະນາຄັ້ງນີ້ມີການນຳສະເໜີ ແລະ ແນະນຳກ່ຽວກັບ ສະພາບລວມຂອງ ສປ ຈີນ, ການພັດທະນາ ແລະ ແນວໂນ້ມຂອງລະບົບ Cloud Computing, Big Data, ຄວາມສໍາເລັດຂອງການປະຕິຮູບ ແລະ ການເປີດປະເທດ, ການນຳໃຊ້ Big Data ສໍາລັບວຽກງານປ້ອງກັນຄວາມສະຫງົບ ແລະ ສໍາລັບການຄ້າທີ່ບໍ່ມີພົມແດນ ແລະ ສະພາບໂດຍລວມຂອງລະບົບການຄ້າທາງເອເລັກໂຕຣນິກຕ່າງໆ ຂອງ ສປ ຈີນ. ນອກຈາກການສຳມະນາທີ່ສະແດງໃຫ້ເຫັນເຖິງ ການພັດທະນາ ແລະ ແນວໂນ້ມຂອງລະບົບ Cloud Computing ແລະ ລະບົບ Big Data ຂອງ ສປ ຈີນ ແລ້ວ ຍັງໄດ້ມີການລົງຢ້ຽມຢາມບໍລິສັດຕ່າງໆ ທີ່ນໍາໃຊ້ລະບົບ Cloud Computing ແລະ Big Data ເພື່ອໃຫ້ນັກສຳມະນາກອນໄດ້ເຫັນເຖິງລາຍລະອຽດ ທີ່ແທ້ຈິງຂອງລະບົບຕ່າງໆ ຊຶ່ງລະບົບດັ່ງກ່າວ ກໍ່ເປັນລະບົບທີ່ໃຊ້ງານໄດ້ມາດຕາຖານລະດັບສາກົນ ຂອງ ສປ ຈີນ. ການເຂົ້າຮ່ວມສຳມະນາໃນຄັ້ງນີ້ ບົດຮຽນທີ່ຖອດຖອນໄດ້ ແມ່ນໄດ້ຮຽນຮູ້ ຜົນສຳເລັດການປະຕິຮູບ, ນະໂຍບາຍຕ່າງໆ ແລະ ການນຳໃຊ້ເຕັກໂນໂລຊີທີ່ທັນສະໄໝເຂົ້າໃນການພັດທະນາເສດຖະກິດສັງຄົມ ຂອງ ສປ ຈີນ ເພື່ອນຳມາໝູນໃຊ້ເຂົ້າໃນວຽກງານການພັດທະນາຂອງກົມ ກໍ່ຄືການວາງແຜນຢຸດທະສາດຂອງກະຊວງ ປທສ ໃຫ້ປະສົບຜົນສຳເລັດຕາມເປົ້າໝາຍ. ເວົ້າລວມແລ້ວຈຸດປະສົງຫຼັກຂອງກອງປະຊຸມສໍາມະນາທີ່ ສປ ຈີນ ໃນຄັ້ງນີ້ ກໍ່ເພື່ອເພີ້ມທະວີ ແລະ ແລກປ່ຽນບົດຮຽນທາງດ້ານການພັດທະນາຂອງ ສປ ຈີນ ແລະ ປະເທດກຳລັງພັດທະນາ, ທັງເສີມຂະຫຍາຍສາຍພົວພັນມິດ ຕະພາບເຊິ່ງກັນ ແລະ ກັນ ແລະ ເປັນການຮຽນຮູ້ ການພັດທະນາ ແລະ ແນວໂນ້ມຂອງລະບົບ (Cloud Computing ແລະ Big Data). ຜ່ານການເຂົ້າຮ່ວມກອງປະຊຸມດັ່ງກ່າວ, ຍັງໄດ້ສະເໜີສືບຕໍ່ສົ່ງເສີມການພົວພັນປະສານງານກັບຂະແໜງການທີ່ກ່ຽວຂ້ອງທີ່ຮັບຜິດຊອບວຽກງານດ້ານລະບົບ Cloud computing ແລະ Big data ຂອງ ສປ ຈີນ ເພື່ອຈັດສໍາມະນາຂັ້ນສູງຂື້ນ ຫຼື ຈັດການຝືກອົບຮົມຂື້ນຕື່ມ, ເຊີ່ງເປັນໂອກາດອັນດີທີ່ສຸດທີ່ທາງວິຊາການຈະໄດ້ຮຽນຮູ້ ແລະ ຖອດຖອນບົດຮຽນອັນໃໝ່ໆ ໃຫ້ມີຄວາມເຂົ້າໃຈເລິກເຊິ່ງ ແລະ ນຳມາໃຊ້ເປັນບົດຮຽນໃນການປະຕິບັດວຽກງານຕົວຈິງ.


text:
ຜູ້ພິພາກສາ ແອັດສະປາຍ ອອກຄຳສັ່ງຈັບຕົວບັນດາສະມາຊິກອຳນາດການປົກຄອງຖືກຍຸບເລີກເຂດ Catalonia
(VOVWORLD) - ວັນທີ 02 ພະຈິກ, ທ່ານ Carmen Lamela ຜູ້ພິພາກສາສານສູງສຸດ ແອັດສະປາຍ ໄດ້ອອກຄຳສັ່ງຈັບຕົວ 8 ຄົນ ເຊິ່ງແມ່ນສະມາຊິກຂອງອຳນາດການປົກຄອງຖືກຍຸບເລີກຢູ່ເຂດປົກຄອງດ້ວຍຕົນເອງ Catalonia,
ໃນນັ້ນ ມີທ່ານ Oriol Junqueras ອະດີດຮອງຜູ້ວ່າການລັດ. ກຸ່ມຄົນດັ່ງກ່າວ ຖືກກ່າວຫາດ້ວຍໂທດ: ກໍ່ຄວາມວຸນວາຍ, ຊຸກຍູ້ການກໍ່ຄວາມວຸນວາຍ ແລະ ສວຍໃຊ້ກອງທຶນຂອງລັດ ທີ່ກ່ຽວຂ້ອງເຖິງເລື່ອງເຂດປົກຄອງດ້ວຍຕົນເອງນີ້ ຖະແຫຼງເອກະລາດພຽງລຳພັງຝ່າຍດຽວໃນອາທິດກ່ອນ. ໃນຈຳນວນຜູ້ຖືກຈັບຕົວດັ່ງກ່າວ, ພຽງແຕ່ໂຄສົກຂອງອົງການຮັບຜິດຊອບບັນດາວິສາຫະກິດຢູ່ Catalonia - ທ່ານ Santi Vila ໄດ້ຮັບການຄຸມຕົວຢູ່ກັບທີ ດ້ວຍບ້ວງເງິນຄ້ຳປະກັນແມ່ນ 50.000 ຢູໂຣ ເທົ່ານັ້ນ. ຕາມຜູ້ພິພາກສາ Carmen Lamela ແລ້ວ, ທ່ານ Vila ໄດ້ຮັບການຄຸມຕົວຢູ່ກັບທີ ຍ້ອນວ່າ ກ່ອນນັ້ນ ວັນທີ 26 ຕຸລາ ທ່ານ Vila ໄດ້ຍື່ນໃບສະເໜີລາອອກຈາກຕຳແໜ່ງເຖິງອຳນາດການປົກຄອງ Catalonia ກ່ອນທີ່ອຳນາດການປົກຄອງເຂດນີ້ ປະກາດເອກະລາດພຽງລຳພັງຝ່າຍດຽງ ໃນວັນທີ 27 ຕຸລາ ຜ່ານມາ.


text:
(VOVWORLD) -ໃນຊຸມປີຜ່ານມາ, ຂົງເຂດລັດວິສາຫະກິດຢູ່ຫວຽດນາມ ໄດ້ຊັບຊ້ອນ, ສ້າງໂຄງປະກອບຄືນໃໝ່ ຕາມກົນໄກການຕະຫຼາດ. ໃນນັ້ນ, ມີຫົວໜ່ວຍຫຼາຍແຫ່ງໄດ້ຈັດຕັ້ງການຫັນເປັນຫຸ້ນສ່ວນ, ເຖິງຢາງໃດກໍ່ຕາມ, ລະດັບຄືບໜ້າໃນການຫັນລັດວິສາຫະກິດເປັນຫຸ້ນສ່ວນຜັນຂະຫຍາຍຢ່າງຊັກຊ້າ, ບາງແຫ່ງຍັງກໍ່ຄວາມຮົ່ວໄຫຼ, ຟູມເຟືອຍ. ຈາກສະພາບຕົວຈິງດັ່ງກ່າວ ໄດ້ຮຽກຮ້ອງໃຫ້ຕ້ອງມີບັນດາມາດຕະການຢ່າງຂ້ຽວຂາດກວ່າເພື່ອຫັນລັດວິສາຫະກິດເປັນຫຸ້ນສ່ວນຢ່າງແທດຈິງ ແລະ ມີປະສິດທິຜົນກວ່າ. ບົດຂຽນ “ປ່ຽນໃໝ່ລັດວິສາຫະກິດໃຫ້ເໝາະສົມກັບພື້ນຖານເສດຖະກິດການຕະຫຼາດ” ຂອງຫວຽດຮ່າ, ນັກຂ່າວ VOV.
ພາຍຫຼັງໄລຍະກວ່າ 30 ປີແຫ່ງການປ່ຽນແປງໃໝ່, ລັດວິສາຫະກິດໄດ້ຜ່ານການຈັດຕັ້ງຊັບຊ້ອນຄືນໃໝ່ເປັນຫຼາຍຄັ້ງ ໄດ້ຫຼຸດຜ່ອນດ້ານຈຳນວນຢ່າງແຮງ, ຈາກກວ່າ 12.000 ວິສາຫະກິດ (ໃນທ້າຍຊຸມປີ 1980), ລົງເຫຼືອພຽງກວ່າ 620 ວິສາຫະກິດ ໂດຍລັດມີທຶນ 100% (ໄລ່ຮອດທ້າຍປີ 2015). ສະເພາະໄລຍະ 2011 – 2015, ການຫັນເປັນຫຸ້ນສ່ວນ, ຖອນທຶນມອບເຂົ້າງົບປະມານແຫ່ງລັດໄດ້ເກືອບ 78.000 ຕື້ດົ່ງ. ເຖິງຢາງໃດກໍ່ຕາມ, ວິວັດການຊັບຊ້ອນ, ສ້າງໂຄງປະກອບຄືນໃໝ່ຍັງມີສັນຍານຊັກຊ້າຢູ່, ປະສິດທິຜົນການຜະລິດ, ດຳເນີນທຸລະກິດຂອງລັດວິສາຫະກິດຍັງຕ່ຳຢູ່ ເມື່ອທຽບໃສ່ແຫຼ່ງກຳລັງທີ່ພວມກຳແໜ້ນ. ນັ້ນແມ່ນຍັງບໍ່ທັນຄິດໄລ່ເຖິງເລື່ອງ ມີລັດວິສາຫະກິດລົງທຶນນອກຂະແໜງແບບກະແຈກກະຈາຍ, ຟູມເຟືອຍ, ບັນລຸປະສິດທິຜົນຕ່ຳ, ພາໄປເຖິງການຫຼຸບທຶນ, ຮົວໄຫຼທຶນ. ຕໍ່ໜ້າສະພາບການນີ້, ລັດຖະບານຫວຽດນາມ ໄດ້ປະຕິບັດບັນດາມາດຕະການຢ່າງແຮງເພື່ອດັດປັບ, ຊັບຊ້ອມບັນດາວິສາຫະກິດຄືນໃໝ່ ແລະ ຍູ້ແຮງຄວາມຄືບໜ້າໃນວິວັດທະນາການຫັນລັດວິສາຫະກິດເປັນຫຸ້ນສ່ວນ. ໃນນັ້ນບັນຫາສຳຄັນທີ່ສຸດແມ່ນເພີ່ມທະວີການຄຸ້ມຄອງທຶນໃນບັນດາລັດວິສາຫະກິດ. ປະຈຸບັນ, ທຶນເຈົ້າຂອງກຳມະສິດຂອງບັນດາລັດວິສາຫະກິດໄດ້ຂຶ້ນເຖິງ 1,3 ລ້ານຕື້ດົ່ງ. ບັນຫາຮີບດ່ວນທີ່ໄດ້ວາງອອກແມ່ນຄັດເລືອກຮູບແບບຄຸ້ມຄອງທຶນຂອງລັດຢູ່ວິສາຫະກິດ ຮັບປະກັນການຄຸ້ມຄອງທຶນຂອງລັດຢ່າງແໜ້ນແຟ້ນ, ມີປະສິດທິຜົນ ແລະ ກໍ່ຫຼິກລ້ຽງສະພາບລັດແຊກແຊງເຂົ້າໃນການເຄື່ອນໄຫວຂອງວິສາຫະກິດຫຼາຍ. ນັກຊ່ຽວຊານດ້ານເສດຖະກິດ ຫງວຽນກົງຫງຽບ ຖືວ່າ.
“ຮູບແບບວິສາຫະກິດຄຸ້ມຄອງທຶນຂອງລັດ ຕ້ອງເໝາະສົມກັບລັກສະນະ, ຈຸດພິເສດຂອງພື້ນຖານເສດຖະກິດການຕະຫຼາດ, ຫຼີກລ້ຽງການແຊກແຊງບໍລິຫານເຂົ້າໃນການເຄື່ອນໄຫວຮ່ວມມືລົງທຶນຂອງວິສາຫະກິດ. ຄວນລົບລ້າງຮູບແບບອົງການຮັບຜິດຊອບ, ສົ່ງຜົນສະທ້ອນເຖິງການເຄື່ອນໄຫວລົງທຶນຂອງວິສາຫະກິດ. ປະຈຸບັນ, ກຸ່ມລັດວິສາຫະກິດໄດ້ກວມກວ່າ 30% GDP. ຖ້າດຳເນີນການປະຕິຮູບຫຼຸດຜ່ອນທຶນຂອງລັດຢູ່ວິສາຫະກິດ, GDP ກວມເອົາ 10% ຮູບແບບຄຸ້ມຄອງຈະງ່າຍດາຍກວ່າ”.
ຄວາມຕັດສິນໃຈຂອງລັດຖະບານຫວຽດນາມ ແມ່ນປະຕິບັດບັນດາມາດຕະການແກ້ໄຂຢ່າງຄົບຊຸດ ເພື່ອແນໃສ່ສ້າງການຫັນປ່ຽນຢ່າງແຮງໃນການສ້າງໂຄງປະກອບລັດວິສາຫະກິດຄືນໃໝ່ ຕາມທິດພັດທະນາຢ່າງມີປະສິດທິຜົນ, ຍືນຍົງ ແລະ ເໝາະສົມກັບວິວັດທະນາການເຊື່ອມໂຍງເຂົ້າກັບສາກົນ. ດ້ວຍເປົ້າໝາຍພັດທະນາແບບຍືນຍົງ, ເໝາະສົມກັບພື້ນຖານເສດຖະກິດການຕະຫຼາດ, ບັນດາວິສາຫະກິດຕ້ອງໄດ້ຊັບຊ້ອນຢ່າງກະທັດລັດ, ປັງປຸງໄດ້ສະມັດຕະພາບ, ຫຼຸດຜ່ອນລາຍຈ່າຍ ແລະ ໂດຍສະເພາະແມ່ນສ້າງເຄື່ອງໝາຍການຄ້າເພື່ອແນໃສ່ເພີ່ມລັກສະນະແກ່ງແຍ້ງໃນການເຊື່ອມໂຍງເຂົ້າກັບເສດຖະກິດສາກົນ. ທ່ານ ຫງວຽນກວາງວິງ, ຮອງເລຂາທິການໃຫຍ່ຫ້ອງການການຄ້າ ແລະ ອຸດສາຫະກຳຫວຽດນາມ ຖືວ່າ.
“ວິສາຫະກິດພັດທະນາແບບຍືນຍົງແມ່ນວິສາຫະກິດພັດທະນາຍືນຍົງຢູ່ທັງ 3 ຂົງເຂດຄື: ເສດຖະກິດ, ສັງຄົມ ແລະ ສິ່ງແວດລ້ອມ. ວິສາຫະກິດຢາກພັດທະນາແບບຍືນຍົງ ກ່ອນອື່ນໝົດແມ່ນຕ້ອງມີກຳໄລ, ຖ້າດຳເນີນທຸລະກິດບໍ່ມີກຳໄລ ບໍ່ສາມາດເວົ້າວ່າແມ່ນພັດທະນາແບບຍືນຍົງໄດ້. ເຖິງຢາງໃດກໍ່ຕາມ, ເລື່ອງວິສາຫະກິດສ້າງຄວາມສະດວກຕ້ອງຕິດພັນກັບຄວາມກ້າວໜ້າຂອງສັງຄົມ, ສິ່ງແວດລ້ອມ. ວິສາຫະກິດພັດທະນາແບບຍືນຍົງຕ້ອງຍົກອອກບັນດາມາດຕະການເຕັກໂນໂລຊີຄຽງຂ້າງຄວາມເປັນປົກກະຕິທາງດ້ານແຮງງານ, ສັງຄົມ, ການພົວພັນກັບແຮງງານ”.
ນັບແຕ່ນີ້ຮອດປີ 2020 ຍັງມີລັດວິສາຫະກິດ 240 ແຫ່ງຕ້ອງໄດ້ຊັບຊ້ອນ, ຫັນເປັນຫຸ້ນສ່ວນ. ຮອດປີ 2020, ຍັງເຫຼືອພຽງ 103 ວິສາຫະກິດເຊິ່ງລັດມີທຶນ 100%. ສະນັ້ນ, ຮຽກຮ້ອງໃຫ້ລັດວິສາຫະກິດຕ້ອງເຄື່ອນໄຫວຢ່າງມີປະສິດທິຜົນ, ດຳເນີນທຸລະກິດມີກຳໄລ. ເລື່ອງຫັນເປັນຫຸ້ນສ່ວນ, ຖອນທຶນຂອງລັດຍັງສືບຕໍ່ຍູ້ແຮງ, ຄຸ້ມຄອງທຶນລວມສູນ ແລະ ມີປະສິດທິຜົນ. ເປັນທີ່ຈະແຈ້ງແລ້ວວ່າ ໃນພື້ນຖານເສດຖະກິດຂອງຫວຽດນາມ, ລັດວິສາຫະກິດໄດ້ ແລະ ພວມສ້າງໂຄງປະກອບຄືນໃໝ່ຕາມກົນໄກການຕະຫຼາດ, ຕອບສະໜອງຄວາມຮຽກຮ້ອງເຊື່ອມໂຍງເຂົ້າກັບເສດຖະກິດສາກົນ.


text:
ຫວຽດນາມ Filters - ອັນທີ່ເປັນຕົວຕົນຂອງຕົວເອງ ແລະ ການປະດິດສ້າງ
ງານວາງສະແດງຜະລິດຕະພັນສິລະປະກຳຍຸກປັດຈຸບັນ “Viet Nam Filters” ໄດ້ຖືກຈັດຂຶ້ນຢູ່ທີ່ ສູນ GEM ເຮືອນເລກທີ 8 ຖະໜົນຫງວຽນບິ໊ງຄຽມ, ເມືອງ 1, ນະຄອນໂຮ່ຈີມິນ ໃນທ້າຍເດືອນ ຕຸລາຜ່ານມາ ເພື່ອໃຫ້ມວນຊົນຜູ້ນິຍົມຊົມຊອບກ່ຽວກັບສິລະປະແຫ່ງຄວາມສວຍງາມໄດ້ຮັບຊົມ.
ງານວາງສະແດງສິລະປະກຳຍຸກປັດຈຸບັນ “ຫວຽດນາມ Filters” ໂດຍການລວບລວມເອົາຜະລິດຕະພັນ ຄວັດສະ ຫຼັກ ແລະ ຈິດຕະກໍາຂະໜາດໃຫຍ່ 30 ຢ່າງໃນຄັ້ງນີ້ໄດ້ ເປັນຂີດໝາຍແຫ່ງຜົນສຳເລັດໃນວິວັດການຂອງການ ປະດິດສ້າງ ກໍຄືບັນດາຜະລິດຕະພັນໃໝ່ໃນປີ 2015 ໂດຍ 3 ນັກສິລະປິນທີ່ມີຊື່ສຽງເຊັ່ນ: ນັກຄວັດສະຫຼັກບຸ່ຍຫາຍ ເຊີນ, ນັກຈິດຕະກອນຫງວຽນກວາງວິງ ແລະ ເລກິງຕ່າຍ.
ນັກສິລະປິນທັງສາມທ່ານລ້ວນແຕ່ຖືກຮັບຮູ້ ແລະ ຍອບຮັບຈາກມວນຊົນຜູ້ທີ່ນິຍົມຊົມຊອບທາງດ້ານສິລະປະກໍາທັງພາຍໃນ ແລະ ຕ່າງປະເທດ. ບັນດາຜະລິດຕະພັນຂອງພວກເຂົາເຈົ້າທີ່ນໍາມາວາງສະແດງໃນງານນີ້ ໄດ້ຫລຸດພົ້ນອອກຈາກການຈໍາກັດຮັດແຄບຂອງລັດທິສະດຸດີ ແຕ່ຄວາມງາມ ເພື່ອເຈືອຈານເຂົ້າກັບກະແສ ແລະ ທ່າອຽງແຫ່ງການຮັບຮູ້ສິລະປະກໍາແບບໃໝ່ ກໍຄືສາຍຕາໂລ ກະທັດຂອງມະໂນກຳສະເພາະໃນແຕ່ລະຄົນ. ທີ່ຈິງແລ້ວ, ນັກສິລະປິນ ແຕ່ລະທ່ານໄດ້ມີການຄົ້ນຄວ້າຊອກຫາສິລະ ປະດ້ວຍເສັ້ນທາງເດີນອັນເປັນເອກະລັກສະເພາະຂອງຕົນເອງແລ້ວ, ນັ້ນກໍ່ຄືເສັ້ນທາງແຫ່ງການປະດິດສ້າງ ເປັນຕົວຕົນຂອງຕົວເອງຢ່າງຈະແຈ້ງໂດຍມີການຫັນ ປ່ຽນໄປພ້ອມໆ ກັບສະຕິສັງຄົມ ແລະ ຍຸກສະໄໝ.
ຈາກຊ້າຍຫາຂວາ: ຈິດຕະກອນ ຫງວຽນກວາງວິງ, ນັກ ຄວັດສະຫຼັກ ບຸ່ຍຫາຍເຊີນ, ຈິດຕະກອນເລກິງຕ່າຍ
ທີ່ງານຖະແຫລງຂ່າວກ່ຽວກັບງານວາງສະແດງ. ພາບ: ຫງວຽນລວນ/VNP
ຈິດຕະກອນ ຫງວຽນກວາງວິງ ຖ່າຍຮູບທີ່ລະນຶກ ກັບແຂກຄົນທີ່ມາຊົມງານວາງສະແດງ.
ນັກທ່ອງທ່ຽວຕ່າງປະເທດຢ້ຽມຊົມງານວາງສະແດງ “Viet Nam Filters”.
ມູມໜຶ່ງໃນຫ້ອງວາງສະແດງສິລະປະກຳຍຸກປັດຈຸບັນ “Viet Nam Filters”. ພາບ: ຫງວຽນລວນ/VNP
ຜະລິດຕະພັນປະດິດຄິດແຕ່ງຂະໜາດໃຫຍ່ແຜ່ນໜ່ຶງທີ່ ສ້າງຄວາມປະທັບໃຈ ທີ່ສຸດສຳລັບທ່ານຜູ້ຊົມ.
ນັກຄວັດສະຫຼັກ ບຸ່ຍຫາຍເຊີນ, ປັດຈຸບັນເປັນອາຈານສິດສອນຢູ່ ມະຫາວິທະຍາໄລສະຖາປັດຕະຍະກໍາ ນະຄອນໂຮ່ຈີມິນ. ຜ່ານມາບຸ່ຍຫາຍເຊີນເຄີຍໄດ້ເຂົ້າ ຮ່ວມງານວາງສະແດງ ແລະ ຄ້າຍປະດິດສ້າງ ກ່ຽວກັບ ສິລະປະຄວັດສະຫຼັກຢູ່ຫວຽດນາມ ແລະ ສາກົນມາແລ້ວຫຼາຍຄັ້ງ. ຜະລິດຕະພັນຂອງທ່ານ ມີແຮງບັນ ດານໃຈມາຈາກຮູບຖານ ແລະ ໂຄງປະກອບຕ່າງໆ ຂອງແຫຼ່ງລ່ໍລ້ຽງຊີວິດ, ແມ່ນການແຝງຕົວເພື່ອນໍາເອົາຄວາມມຸ່ງມາດປາຖະໜາໄປ ໃຫ້ແກ່ຄວາມກົມກຽວກັນ ລະຫວ່າງຄົນ ກັບທຳມະຊາດ. ບັນດາຜະລິດພັນສິລະປະກໍາຂອງບຸ່ຍ ຫາຍເຊີນມີຊື່ສຽງໂດ່ງດັງ ດ້ວຍການ ປະດິດສ້າງທີ່ມີເນື້ອຫາສາລະກ່ຽວກັບ “ເຄົ້າກຳເນີດ”. ທ່ານໃຫ້ຊາບວ່າ, ຫົວເລື່ອງທີ່ແຝງໄວ້ເຊິ່ງຮູບພາບ ຂອງເມັດເຂົ້າ ແມ່ນສັນຍະລັກ ແຫ່ງຄວາມມີຊີວິດຊີວາ ຢູ່ບ້ານເກີດຂອງເພິ່ນ. ຫົວເລື່ອງ “ເຄົ້າກຳເນີດ” ສ່ໍສະແດງ ໃຫ້ເຫັນຄວາມງາມຂອງ ການອອກແຮງງານ ນັບຕັ້ງແຕ່ ຂັ້ນຕອນຫວ່ານກ້າ, ກ້າໃຫຍ່ຂຶ້ນເປັນຕົ້ນເຂົ້າ, ເລີ່ມຖອກຮວງ, ຮວງເຂົ້າດົກໜາ ລ້ວນແຕ່ບັນຈຸພະລັງຊີວິດ ຢູ່ຂ້າງໃນ…
ສຳລັບຈິດຕະກອນຫງວຽນກວາງວິງ, ທະເລ ແລະ ສິ່ງຂອງ ນີ້ງ ກໍຄືກະທູ້ຕ່າງໆ ແມ່ນເປົ້າໝາຍເພື່ອໃຫ້ທ່ານສະແດງ ຄວາມຮູ້ສຶກໃນມະໂນທຳຂອງຕົນ. ທະເລຍາມໃດກໍ່ ປົກ ຄຸມ ແລະ ຫຼອກຫຼອນຊີວິດຄົນ. ສິ່ງເຫຼົ່ານັ້ນຍິ່ງເຫັນໄດ້ຢ່າງ ຈະແຈ້ງໃນພາບແຕ້ມຂອງ ຫງວຽນກວາງວິງ ເຖິງວ່າ ໃນພາບບ່ໍຄ່ອຍມີຮູບພາບຂອງຄົນຜູ້ໃດຜູ້ໜຶ່ງທີ່ເປັນ ຕົນເປັນໂຕກໍ່ຕາມ . ທະເລ ແລະ ການ “ກັບຄືນມາ” ຍັງແມ່ນການສັບປົນຄົນເລໃນຈິດໃຈ ແລະ ຊະຕາ ຂອງ ມວນມະນຸດຕ່ໍໜ້າທຳມະຊາດ ບ່ໍວ່າໃນຍາມ ປັ່ນປ່ວນ ຫຼື ສະຫງົບງຽບ.
ຜະລິດຕະພັນ “Wild rice” ຂອງນັກຄວັດສະຫຼັກ ບຸ່່ຍຫາຍເຊີນ.
ຜະລິດຕະພັນປະດິດຄິດແຕ່ງ “Originarium” ຂອງນັກຄວັດສະຫຼັກ ບຸ່ຍຫາຍເຊີນ. ພາບ: ຫງວຽນລວນ/VNP
ຜະລິດຕະພັນປະດິດຄິດແຕ່ງ “Horizontal movement” ຂອງນັກຄວັດສະຫຼັກ ບຸ່ຍຫາຍເຊີນ.
ຜະລິດຕະພັນປະດິດຄິດແຕ່ງ “Seed” ຂອງນັກຄວັດສະຫຼັກ ບຸ່ຍຫາຍເຊີນ.
ຜະລິດຕະພັນປະດິດຄິດແຕ່ງ“River Islet” ຂອງນັກຄວັດສະຫຼັກ ບຸ່ຍຫາຍເຊີນ.
ຜະລິດຕະພັນປະດິດຄິດແຕ່ງ “Section 1” ຂອງນັກຄວັດສະຫຼັກ ບຸ່ຍຫາຍເຊີນ.
Tພາບແຕ້ມ: “Pre-eagle” ຂອງຈິດຕະກອນ ເລກິງຕ່າຍ.
ພາບແຕ້ມ: “Citizem” ຂອງຈິດຕະກອນ ເລກິງຕ່າຍ.
ພາບແຕ້ມ: “Realization” ຂອງຈິດຕະກອນ ເລກິງຕ່າຍ.
ພາບແຕ້ມ: “Wave IV” ຂອງຈິດຕະກອນ ຫງວຽນກວາງວິງ.
ພາບແຕ້ມ: “Wave VI” ຂອງຈິດຕະກອນ ຫງວຽນກວາງວິງ.
ພາບແຕ້ມ: “Remembrance II” ຂອງຈິດຕະກອນ ຫງວຽນກວາງວິງ.
ພາບແຕ້ມ: “The Return” ຂອງຈິດຕະກອນ ຫງວຽນກວາງວິງ.
ໂດຍໄດ້ຮັບການຍອມຮັບຈາກວົງການວິຈານ ແລະ ຕະ ຫຼາດສາກົນ, ເຫິງນານມາແລ້ວ ຈິດຕະກອນເລກິງຕ່າຍ ແມ່ນໜຶ່ງໃນຈຳນວນຈິດຕະກອນຜູ້ເປັນຕົວແບບຂອງ ຮຸ່ນຈິດຕະກອນຍຸກໃໝ່ຢູ່ຫວຽດນາມທີ່ປະສົບຜົນສຳເລັດ. ຜະລິດຕະພັນຂອງທ່ານມີຄວາມເຂັ້ມແຂງ, ທະນົງໃຈ ແຕ່ຮ້ອນແຮງ, ໃກ້ຊິດໃນແບບວິທີການຄ່ຽນສົ່ງບັນດາການປະທະກັນທີ່ເປັນແກນຫຼັກຈາກ “ສັດ” ແລະ “ຄົນ” ໃນທ່າມກາງການດຳລົງຊີວິດແຫ່ງຍຸກສະໄໝ. ເລກິງຕ່າຍໄດ້ສະແດງໃຫ້ເຫັນການເຄື່ອນເໜັງຂອງເທສະອາວະກາດ, ສັງຄົມ ແລະ ຍຸກສະໄໝ ໂດຍຜ່ານພາບແຕ້ມລະບາຍສີດ້ວຍສີທີ່ຮ້ອນແຮງປະກົດຂຶ້ນຢ່າງບ່ໍຂາດສາຍ; ບັນດາ ລວດລາຍເສັ້ນແຕ້ມທີ່ເຂັ້ມແຂງ, ສະຫວາດສະເຫວີຍ, ບັນດາຄວາມນຶກຄິດສະຫງ່າຜ່າເຜີຍກໍ່ຟິກຟື້ນຂຶ້ນ. ພາບແຕ້ມ ຕ່າງໆທີ່ໄດ້ນຳມາວາງສະແດງໃນງານ ວາງສະແດງສິລະປະ ຍຸກໃໝ່ ຫວຽດນາມ Filters ຂອງຈິດຕະກອນ ເລກິງຕ່າຍ ແມ່ນບັນດາຜະລິດຕະພັນທີ່ສຳຄັນໃນພາລະກິດ ແລະ ບັນດາຜະລິດຕະພັນທີ່ຫາກໍ່ສໍາເລັດມໍ່ໆມານີ້ລ້ວນແຕ່ໄດ້ “ສະທ້ອນ” ໃຫ້ເຫັນເຖິງມູມມອງ ຂອງເລກິງຕ່າຍ ກ່ຽວກັບ ຊີວິດ ແລະ ການຕ່ໍສູ້ຢ່າງຕໍ່ເນື່ອງ ເພື່ອຕາມຫາຄວາມຜາສຸກ.
ມາທ່ຽວຊົມໃນງານວາງສະແດງສິລະປະກຳຍຸກໃໝ່ ຫວຽດ ນາມ Filters ຈັດຂຶ້ນໃນຄັ້ງນີ້, ມວນຊົນຜູ້ເຂົ້າຊົມເໝືອນກັບວ່າຖືກເຊີນຊວນກ້າວເຂົ້າສູ່ໂລກແຫ່ງສິລະປະທັນສະໄໝ. ຈາກນັ້ນ, ສາມາດແບ່ງປັນຄວາມຮູ້ສຶກຫຼົງໄຫຼເມົາມົວ ແລະ ຄວາມຕິດຕາຕ້ອງໃຈໃນເມື່ອສຳຜັດກັບ ຄວາມສວຍງາມ ແບບລະອຽດອ່ອນຂອງມັນ. ງານວາງສະແດງຈັດໂດຍ urbanAr ແລະ ນອນຢູ່ໃນໂຄງການມຸ່ງສູ່ຈຸດໝາຍນຳ ສະເໜີ ໃຫ້ປະຊາຄົມຜູ້ນິຍົມຊົມຊອບສິລະປະກໍາທັງພາຍໃນ ແລະ ຕ່າງປະເທດໄດ້ຮັບຮູ້ກ່ຽວກັບຄວາມປີຊາສາມາດ ຂອງສິລະປະກໍາຍຸກໃໝ່ຫວຽດນາມ. ພິເສດ, ເປັນຄັ້ງທໍາອິດ ຢູ່ ຫວຽດນາມ ເມື່ອເຂົ້າ ຊົມການວາງສະແດງສິລະປະກໍາ, ມວນຊົນຕ້ອງຊື້ປີ້ ເພື່ອສະແດງເຖິງຄວາມເຄົາລົບນັບຖືຕ່ໍ ຄຸນຄ່າຂອງຜົນການປະດິດຄິດສ້າງຕ່າງໆ ກໍຄືການທຸ້ມ ເທຈິດໃຈໃນເມື່ອໃຫ້ໄດ້ມີຜະລິດຕະພັນອອກມາ. ໄດ້ຮັບຊາບວ່າ, ຈຳນວນເງິນທັງໝົດທີ່ເກັບມາໄດ້ ຈາກ ການຂາຍປີ້ໃນຄັ້ງນີ້ ຄະນະຈັດຕັ້ງງານວາງສະແດງ ຫວຽດນາມ Filters ຈະນຳໄປບໍລິຈາກຊ່ວຍເຫລືອ ເດັກນ້ອຍທີ່ປະສົບກັບຄວາມຫຍຸ້ງຍາກ.
ບົດ: ຫງວຽນຫວູແທ່ງດາດ - ພາບ: ຫງວຽນລວນ


text:
ສັບປະດາຄ້ຳປະກັນດ້ານສະບຽງອາຫານແລະການເຈລະຈານະໂຍບາຍຂັ້ນສູງໃນຂອບເຂດປີ APEC2017ຢູ່ນະຄອນເກີນເທີ
ວັນທີ 19 ສິງຫາ, ກອງປະຊຸມສຳມະນາເພີ່ມທະວີກຳລັງຄວາມສາມາດກ່ຽວກັບ “ການຫລຸດຜ່ອນສະພາບຮົ່ວໄຫລແລະຟຸມເຟືອຍສະບຽງອາຫານ, ມຸ່ງໄປເຖິງລະບົບສະບຽງອາຫານ APEC ໝັ້ນຄົງ” ໄດ້ຈັດຂຶ້ນໃນຂອບເຂດສັບປະດາດ້ານສະບຽງອາຫານຢູ່ ນະຄອນເກີນເທີ.
ໝາກໄມ້ຢູ່ພາກໃຕ້ຫວຽດນາມ
ບັນດາຜູ້ແທນເຂົ້າຮ່ວມກອງປະຊຸມສຳມະນາ ໄດ້ສຸມໃສ່ປຶກສາຫາລື 4 ຫົວເລື່ອງຕົ້ນຕໍຄື: ບັນດາຄຳແນະນຳເພື່ອຕີລາຄາການຫລຸດຜ່ອນສະພາບຮົ່ວໄຫລ ແລະ ຟຸມເຟືອຍສະບຽງອາຫານ, ແບ່ງປັນບົດຮຽນ ແລະ ບັນດາມາດຕະການຂອງພາກເອກະຊົນ ເພື່ອຫລຸດຜ່ອນສະພາບຮົ່ວໄຫລ ແລະ ຟຸມເຟືອຍສະບຽງອາຫານ, ພິຈາລະນາ, ກວດກາບັນດາໂຄງການຂອງ APEC ກ່ຽວກັບການຫລຸດຜ່ອນສະພາບຮົ່ວໄຫລ ແລະ ຟຸມເຟືອຍສະບຽງອາຫານ ແລະ ບັນດາມາດຕະການເພື່ອເພີ່ວທະວີຄວາມຮັບຮູ້ ແລະ ມຸ່ງໄປເຖິງຈຸດໝາຍຜະລິດ ແລະ ການໃຊ້ສອຍແບບຍືນຍົງຂອງບັນດາເປົ້າໝາຍພັດທະນາແບບຍືນຍົງຮອດປີ 2030 ຂອງ ສປຊ.
ແລະ ໃນວັນດຽວກັນ ທີ່ກອງປະຊຸມສຳມະນາ ກ່ຽວກັບການ “ສ້າງລະບົບຜະລິດ ແລະ ຈຳຫນ່າຍຜະລິດຕະພັນກະເສດຢ່າງເໝາະສົມ - ການສຳຜັດລະຫວ່າງຂະແຫນງໃນການນຳໃຊ້ຂໍ້ມູນຂ່າວກ່ຽວກັບອາກາດເພື່ອຮັບໃຊ້ການຄ້ຳປະກັນດ້ານສະບຽງອາຫານ.
ບັນດາຜູ້ແທນສືບຕໍ່ແບ່ງປັນບົດຮຽນ, ປຶກສາຫາລືກ່ຽວກັບຫົວເລື່ອງ “ສ້າງກຳລັງຄວາມສາມາດເໝາະສົມໃຫ້ແກ່ລະບົບຜະລິດສະບຽງອາຫານ, ບັນດາມາດຕະການສັງລວມເພື່ອຄຸ້ມຄອງຄວາມສ່ຽງຈາກອາກາດ.
(ແຫຼ່ງຄັດຈາກ VOV)


text:
ທ່ານ ຫງວຽນຊວນຟຸກ, ປະທານຄະນະກຳມະການແຫ່ງຊາດ
ກ່ຽວກັບການປ່ຽນແປງຂອງດິນຟ້າອາກາດ
(ພາບ: TTXVN)
ຕອນເຊົ້າວັນທີ 19/4, ທ່ານນາຍົກລັດຖະມົນຕີ ຫງວຽນຊວນຟຸກ, ປະທານຄະນະກຳມະການແຫ່ງຊາດ ກ່ຽວກັບການປ່ຽນແປງຂອງດິນຟ້າອາກາດ ໄດ້ເປັນປະທານວາລະປະຊຸມທີ 7 ຂອງຄະນະກຳມະການນີ້. ກ່າວຄວາມເຫັນທີ່ວາລະປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ, ເນັ້ນໜັກວ່າ, ການປ່ຽນແປງຂອງດິນຟ້າອາກາດບໍ່ພຽງແຕ່ໄດ້ຮັບຄວາມເອົາໃຈໃສ່ເປັນພິເສດຈາກປະຊາຄົມສາກົນເທົ່ານັ້ນ, ຫາກຍັງແມ່ນບັນຫາໃຫຍ່ເຊິ່ງລັດຖະບານ ຫວຽດນາມໄດ້ກຳນົດວ່າ ແມ່ນໜຶ່ງໃນບັນດາໜ້າທີ່ຈຸດສຸມ, ຍາວນານອີກດ້ວຍ. ທ່ານນາຍົກລັດຖະມົນຕີຊີ້ແຈ້ງວ່າ, ການປ່ຽນແປງຂອງດິນຟ້າອາກາດເກີດຂຶ້ນຢ່າງວ່ອງໄວ, ໂດຍລະອຽດແມ່ນສະພາບແຫ້ງແລ້ງຢູ່ເຂດ ໄຕງວຽນ ແລະ ນຳ້ເຄັມຊຶມເຂົ້າຢູ່ເຂດທົ່ງພຽງແມ່ນ້ຳຂອງ… ອັນໄດ້ເຮັດໃຫ້ GDP ແລະ ຄຸນນະພາບການເຕີບໂຕຂອງພື້ນຖານເສດຖະກິດຖືກຫຼຸດລົງ. ທ່ານນາຍົກລັດຖະມົນຕີສະເໜີບັນດາກະຊວງ, ຂະແໜງການ, ທ້ອງຖີ່ນຈົ່ງສຸມໃສ່ບູລະນະກົງຈັກທີ່ເຮັດວຽກງານຮັບມືກັບການປ່ຽນແປງຂອງດິນຟ້າອາກາດ ຈາກຂັ້ນຄະນະກຳມະການແຫ່ງຊາດ ກ່ຽວກັບການປ່ຽນແປງຂອງດິນຟ້າອາກາດ ຕະຫຼອດຮອດທ້ອງຖີ່ນຕ່າງໆ. ສືບຕໍ່ປັບປຸງລະບົບນະໂຍບາຍ, ກົດໝາຍ ເພື່ອແນໃສ່ສົ່ງເສີມການລະດົມ, ຫັນແຫຼ່ງກຳລັງເປັນຫຼາຍຮູບຫຼາຍແບບ; ຄົ້ນຄ້ວາກ່ຽວກັບການຫັນປ່ຽນ, ສ້າງໂຄງປະກອບພື້ນຖານເສດຖະກິດຄືນໃໝ່; ຫຼຸດຜ່ອນການປ່ອຍແກສເຮືອນແກ້ວ ໃນສະພາບການປ່ຽນແປງຂອງດິນຟ້າອາກາດຍັງຄົງເກີດຂຶ້ນໃນໄລຍະຍາວ.
(ແຫຼ່ງຄັດຈາກ VOV)


text:
ເລຂາທິການໃຫຍ່ ຫງວຽນຟູ໋ຈ້ອງ ຈະຢ້ຽມຢາມ ສ. ຝລັ່ງ ແລະ ຢ້ຽມຢາມທາງລັດຖະກິດ ສ. ກູບາ ຢ່າງເປັນທາງການ
ທ່ານ ເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຟູ໋ຈ້ອງ ຈະນຳໜ້າຄະນະຜູ້ແທນຂັ້ນສູງຫວຽດນາມໄປຢ້ຽມຢາມ ສ.ຝລັ່ງ ແລະ ຢ້ຽມຢາມທາງລັດຖະກິດ ສ.ກູບາ ຢ່າງເປັນທາງການ
ທ່ານ ເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຟູ໋ຈ້ອງ ຈະໄປຢ້ຽມຢາມ ສ.ຝລັ່ງ
ແລະ ຢ້ຽມຢາມທາງລັດຖະກິດ ສ.ກູບາ ຢ່າງເປັນທາງການ
(ພາບ: TTXVN )
ໂດຍໄດ້ຮັບຄຳເຊື້ອເຊີນຂອງທ່ານປະທານາທິບໍດີ ສາທາລະນະລັດ ຝລັ່ງ Emmanuel Macron ແລະ ທ່ານເລຂາເອກ ຄະນະບໍລິຫານງານສູນກາງພັກກອມມູນິດ ກູບາ, ປະທານສະພາແຫ່ງລັດ ແລະ ສະພາລັດຖະມົນຕີ Raul Castro Ruz, ທ່ານ ເລຂາທິການໃຫຍ່ຄະນະບໍລິຫານງານ ສູນກາງພັກກອມມູນິດ ຫວຽດນາມ ຫງວຽນຟູ໋ຈ້ອງ ຈະນຳໜ້າຄະນະຜູ້ແທນຂັ້ນສູງຫວຽດນາມໄປ ຢ້ຽມຢາມ ສ.ຝລັ່ງ ແລະ ຢ້ຽມຢາມທາງລັດຖະກິດ ສ.ກູບາ ຢ່າງເປັນທາງການ . ຕາມແຈ້ງການ ໃນວັນທີ 21 ມີນາ ຂອງຄະນະພົວພັນການຕ່າງປະເທດສູນກາງ, ການຢ້ຽມຢາມ ສ.ຝລັ່ງ ຢ່າງເປັນທາງການຈະໄດ້ດຳເນີນໃນລະຫວ່າງວັນທີ 25 – 27 ມີນາ 2018, ສ່ວນການຢ້ຽມຢາມທາງລັດຖະກິດຢູ່ສ.ກູບາ ຈະໄດ້ດຳເນີນໃນລະຫວ່າງວັນທີ 28 – 30 ມີນາ 2018.
(ແຫຼ່ງຄັດຈາກ VOV)


text:
ທ່ານຮອງນາຍົກລັດຖະມົນຕີເວືອງດີງເຫ້ວຢ້ຽມຢາມບຣາຊີນຢ່າງເປັນທາງການ
(VOVWORLD) -ໃນຂອບເຂດການຢ້ຽມຢາມ ບຣາຊີນ ຢ່າງເປັນທາງການ, ວັນທີ 2 ກໍລະກົດ, ທ່ານຮອງນາຍົກລັດຖະມົນຕີ ເວືອງດີງເຫ້ວ ໄດ້ເຂົ້າຢ້ຽມຄ່ຳນັບທ່ານປະທານາທິບໍດີ ບຣາຊີນ Michel Temer, ພົບປະ ແລະ ເຮັດວຽກກັບບັນດາລັດຖະມົນຕີ
ຄື: ລັດຖະມົນຕີການຕ່າງປະເທດ, ລັດຖະມົນຕີກະຊວງອຸດສາຫະກຳການຄ້າ ແລະ ການບໍລິການ, ລັດຖະມົນຕີກະຊວງກະສິກຳ ລ້ຽງສັດ ແລະ ສະຫນອງ ຂອງບຣາຊີນ ແລະ ເປັນສັກຂິພິຍານພິທີລົງນາມໃນບັນດາເອກະສານຮ່ວມມືລະຫວ່າງສອງປະເທດ.
ເມື່ອພົບປະກັບປະທານາທິບໍດີ ບຣາຊີນ, ທ່ານຮອງນາຍົກລັດຖະມົນຕີ ເວືອງດີງເຫ້ວ ຢືນຢັນ: ຫວຽດນາມ ຕີລາຄາສູງບົດບາດ, ທີ່ຕັ້ງຂອງ ບຣາຊີນ ໃນເວທີສາກົນ, ຖືເປັນສຳຄັນການພົວພັນກັບ ບຣາຊີນ. ທ່ານປະທານາທິບໍດີ ບຣາຊີນ Michel Temer ຢືນຢັນ: ບຣາຊີນ ຖືເປັນສຳຄັນທີ່ຕັ້ງບົດບາດຂອງຫວຽດນາມ ຢູ່ພາກພື້ນ ອາຊີຕາເວັນອອກສ່ຽງໃຕ້ ແລະ ຕີລາຄາສູງຄວາມໝາຍຂອງການຢ້ຽມຢາມ ບຣາຊີນ ຂອງທ່ານຮອງນາຍກລັດຖະມົນຕີ ເວືອງດີງເຫ້ວ ໃນການປັບປຸງ ແລະ ເປີດກວ້າງການພົວພັນມິດຕະພາບ ແລະ ການຮ່ວມມືຫລາຍດ້ານຂອງ ບຣາຊີນ ກັບຫວຽດນາມ ກວ່າອີກ.
ທີ່ການພົບປະກັບລັດຖະມົນຕີການຕ່າງປະເທດ ບຣາຊີນ Aloysio Nunes Ferreira, ທ່ານຮອງນາຍົກລັດຖະມົນຕີ ເວືອງດີງເຫ້ວ ຢືນຢັນ: ຫວຽດນາມ ຖືເປັນສຳຄັນການພົວພັນກັບ ບຣາຊີນ ເວົ້າສະເພາະ ແລະ ຜ່ານການພົວພັນນີ້ ຈະຊຸກຍູ້ການຮ່ວມມືກັບກຸ່ມຕະຫລາດລວມ ອາເມລິກາໃຕ້.
ເມື່ອພົບປະກັບທ່ານລັດຖະມົນຕີກະຊວງອຸດສາຫະກຳ ການຄ້າ ແລະ ບໍລິການ ບຣາຊີນ, Marcos Jorge, ທ່ານຮອງນາຍົກລັດຖະມົນຕີ ເວືອງດີງເຫ້ວ ສະເຫນີ ສອງຝ່າຍເພີ່ມທະວີການແລກປ່ຽນຄະນະຜູ້ແທນ, ຈັດຕັ້ງການເຄື່ອນໄຫວສົ່ງເສີມດ້ານການຄ້າ, ການລົງທຶນ, ການຮ່ວມມື. ທ່ານລັດຖະມົນຕີ Marcos Jorge ສະເຫນີ ສອງຝ່າຍດຳເນີນການລົງນາມໃນສັນຍາອາລັກຂາການລົງທຶນໂດຍໄວ, ເຫັນດີຊຸກຍູ້ບັນດາການເຄື່ອນໄຫວສົ່ງເສີມການຄ້າ ແລະ ຈະສະເຫນີລັດຖະບານ ບຣາຊີນ ພິຈາລະນາຮັບຮອງຂໍ້ກຳນົດເສດຖະກິດການຕະຫລາດຂອງຫວຽດນາມໃນປີ 2018.


text:
ນາຍົກລັດຖະມົນຕີເຂົ້າຮ່ວມພິທີເປີດສະຫຼອງທ່າອາກາດສະຍານສາກົນກາດບີ
(ນາຍົກລັດຖະມົນຕີເຂົ້າຮ່ວມພິທີ
ເປີດສະຫຼອງທ່າອາກາດສະຍານສາກົນກາດບີ)
ຕອນເຊົ້າວັນທີ 12/5, ຢູ່ ຫາຍຝ່ອງ, ໄດ້ດຳເນີນພິທີເປີດສະຫຼອງໂຄງການກໍ່ສ້າງທ່າອາກາດສະຍານສາກົນ ກາດບີ. ກ່າວຄວາມເຫັນນະພິທີ, ທ່ານ ຫງວຽນຊວນຟຸກ, ນາຍົກລັດຖະມົນຕີ ໄດ້ຢືນຢັນວ່າ, ທ່າອາກາດສະຍານສາກົນ ກາດບີ ມີບົດບາດສຳຄັນບໍ່ພຽງແຕ່ສຳລັບ ຫາຍຟ່ອງເທົ່ານັ້ນ, ຫາກສຳລັບບັນດາແຂວງແຄມຝັ່ງທະເລທາງພາກເໜືອ ແລະ ເຂດທົ່ງພຽງແມ່ນຳ້ແດງອີກດ້ວຍ. ທ່ານ ຫງວຽນຊວນຟຸກ, ນາຍົກລັດຖະມົນຕີ, ເນັ້ນໜັກວ່າ:
“ຂ້າພະເຈົ້າສະເໜີຕ້ອງພັດທະນາການບໍລິການ, ໂດຍສະເພາະແມ່ນການທ່ອງທ່ຽວ, ການລົງທຶນ, ບັນດາໂຄງລ່າງທີ່ກ່ຽວຂ້ອງ ເພື່ອນຳໃຊ້ສະໜາມບິນຢ່າງມີປະສິດທິຜົນ. ຂ້າພະເຈົ້າສະເໜີບັນດາບໍລິສັດການບິນຄົ້ນຄ້ວາ ໃຫ້ມີຫຼາຍຖ່ຽວບິນໄປເຖິງສະໜາມບິນ ກາດບີ, ເພື່ອໃຫ້ ຫາຍຟ່ອງເສີມຂະຫຍາຍຄຸນປະໂຫຍດຂອງສະໜາມບິນ ກາດບີ, ກໍ່ຄືປະສິດທິຜົນບັນດາສະໜາມບິນສາກົນອື່ນໆຂອງ ຫວຽດນາມອີກ
“.
ໂດຍນອນໃນເຄືອຂ່າຍການບິນແຫ່ງຊາດ, ທ່າອາກາດສະຍານສາກົນ ກາດບີມີບົດບາດສຳຄັນໃນຍຸດທະສາດພັດທະນາເສດຖະກິດ - ສັງຄົມຂອງ ຫາຍຟ່ອງ ແລະ ບັນດາແຂວງພາກເໜືອ. ປີ 2012, ທ່ານນາຍົກລັດຖະມົນຕີ ຫວຽດນາມ ໄດ້ໃຫ້ສັດຕະຍາບັນປັບປຸງແຜນສັງລວມທ່າອາກາດສະຍານສາກົນ ກາດບີ ເຖິງປີ 2015 ແລະ ກຳນົດທິດເຖິງປີ 2025. ຕາມນັ້ນແລ້ວ, ທ່າອາກາດສະຍານສາກົນ ກາດບີ ບັນລຸມາດຕະຖານ 4E ຂອງອົງການການບິນພົນລະເຮືອນສາກົນ (ICAO ) ຕອບສະໜອງການເຄື່ອນໄຫວຂອງເຮືອບິນທັນສະໄໝຊະນິດຕ່າງໆເຊັ່ນ Boeing 747, Boeing 777…
(ແຫຼ່ງຄັດຈາກ VOV)


text:
ບັນດາອົງການຈັດຕັ້ງມິດຕະພາບຝລັ່ງ-ຫວຽດນາມອອກຖະແຫຼງການສະໜັບສະໜູນການຕັດສິນຂອງPCA
(ພາບປະກອບ/ຫວໍຈູງຢູງ)
ພາຍຫຼັງການຕັດສິນຂອງສານອະນຸຍາໂຕ ຕຸລາການ (PCA) ຢູ່ ລາໄຮ (ຮອນລັງ) ສຳລັບຄະດີຮ້ອງຟ້ອງຂອງ ຟີລິບປິນ ກ່ຽວກັບການຂັດແຍ້ງກັນຢູ່ທະເລຕາເວັນອອກ, ສະມາຄົມມິດຕະພາບ ຝລັ່ງ - ຫວຽດນາມ ແລະ ບັນດາອົງການຈັດຕັ້ງຂອງປະຊາຄົມຊາວ ຫວຽດນາມ, ບັນດາອົງການຈັດຕັ້ງມິດຕະພາບກັບ ຫວຽດນາມຢູ່ ຝລັ່ງ ຫາກໍ່ອອກຖະແຫຼງການຮ່ວມສະໜັບສະໜູນການຕັດສິນຂອງສານ PCA ກ່ຽວກັບທະເລຕາເວັນອອກ. ຖະແຫຼງການເນັ້ນໜັກວ່າ, ຕາມການຕັດສິນຂອງສານ PCA, ຈີນບໍ່ມີພື້ນຖານນິຕິກຳໃດໆເມື່ອທວງເອົາ “ສິດປະຫວັດສາດ“ ສຳລັບອັນທີ່ເອີ້ນວ່າ “ເສັ້ນ 9 ຕອນ“ ໃນທະເລຕາເວັນອອກ. ບໍ່ພຽງແຕ່ຄືແນວນັ້ນ ຈີນໄດ້ກໍ່ຄວາມເສຍຫາຍຢ່າງໜັກໜ່ວງເຖິງລະບົບຊີວະພາບຜ່ານການຂຸດຄົ້ນ, ປ່ຽນແປງສະພາບເດີມ ແລະ ກໍ່ສ້າງພື້ນຖານໂຄງລ່າງທ່າກຳ່ປັ່ນ, ສະໜາມບິນດ້ວຍຕົນເອງຢູ່ເຂດທະເລຕາເວັນອອກ. ຖະແຫຼງການກໍ່ຄັດຄ້ານບັນດາການກະທຳ, ຄຳຮຽກສິດຢ່າງຜິດກັບກົດໝາຍສາກົນຂອງຈີນ, ພ້ອມທັງຮຽກຮ້ອງທຸກຝ່າຍທີ່ກ່ຽວຂ້ອງ, ພິເສດແມ່ນ ຈີນ ແລະ ປະຊາຄົມສາກົນໄດ້ໃຫ້ຄຳໝັ້ນສັນຍາ ແລະ ການກະທຳ ເພື່ອໃຫ້ກົດໝາຍສາກົນໄດ້ຮັບການປະຕິບັດ, ພິເສດແມ່ນສົນທິສັນຍາສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982 (UNCLOS) ແລະຖະແຫຼງການກ່ຽວກັບການປະພຶດຂອງຝ່າຍຕ່າງໆຢູ່ທະເລຕາເວັນອອກ (DOC); ບັນດາການຂັດແຍ້ງກັນຢູ່ທະເລຕາເວັນອອກຕ້ອງໄດ້ຮັບການແກ້ໄຂດ້ວຍສັນຕິວິທີ ແລະ ເຈລະຈາຕາມກົດໝາຍສາກົນ, ບໍ່ນຳໃຊ້ບໍ່ວ່າຮູບການນາບຂູ່ໃດ ແລະ ນຳໃຊ້ກຳລັງອາວຸດໃດຢ່າງເດັດຂາດ; ຮັບປະກັນຄວາມເຄົາລົບຂອງຝ່າຍຕ່າງໆຕໍ່ການຕັດສິນຂອງ PCA.
(ແຫຼ່ງຄັດຈາກ VOV)


text:
ສະພາຕ່ຳອາເມລິກາຮັບຮອງເອົາຮ່າງກົດໝາຍເພີ່ມທະວີການລົງໂທດສປປ.ເກົາຫຼີ
(VOVWORLD) -ວັນທີ 24 ຕຸລາ, ສະພາແຫ່ງຊາດອາເມລິກາ ໄດ້ຮັບຮອງເອົາຮ່າງກົດໝາຍເພີ່ມທະວີການລົງໂທດຕໍ່ສປປ.ເກົາຫຼີ ທີ່ກ່ຽວຂ້ອງເຖິງໂຄງການອາວຸດນິວເຄຼຍ ຂອງພຽງຢາງ
ດ້ວຍບັດເຫັນດີ 415 ບັດ, ບັດຂາວ 2 ບັດ, ພ້ອມທັງເຊີດຊູ Otto Warmbier - ເຊິ່ງເປັນພົນລະເມືອງອາເມລິກາ ຖືກເສຍຊີວິດພາຍຫຼັງທີ່ສປປ.ເກົາຫຼີ ຈັບຕົວ. ຮ່າງກົດໝາຍມີຊື່ວ່າ “ກົດໝາຍ Otto Warmbier ກ່ຽວກັບການລົງໂທດໂຄງການນິວເຄຼຍສປປ.ເກົາຫຼີ” ເພື່ອແນໃສ່ຈຸດປະສົງຕັດບັນດາການພົວພັນຂອງພຽງຢາງ ກັບລະບົບເງິນຕາສາກົນ. ຮ່າງກົດໝາຍໄດ້ຮຽກຮ້ອງໃຫ້ກະຊວງການເງິນອາເມລິກາ ປິດລ້ອມບັນດາບັນຊີເງິນຝາກຢູ່ອາເມລິກາ ຂອງບັນດາອົງການການເງິນ ແລະ ບໍລິສັດທີ່ທຳມາຫາກິນກັບພຽງຢາງ, ລວມທັງການຈ້າງບັນດາຄົນງານສປປ.ເກົາຫຼີ ຢູ່ຕ່າງປະເທດ. ແລະກໍ່ໃນວັນດຽວກັນ, ສະມາຊິກລັດຖະສະພາອາເມລິກາ 16 ທ່ານຂຶ້ນກັບກຳມາທິການການຕ່າງປະເທດສະພາຕ່ຳອາເມລິກາ ໄດ້ຝາກຈົດໝາຍເຖິງທ່ານລັດຖະມົນຕີການຕ່າງປະເທດ Rex Tillerson, ໃນນັ້ນຮຽກຮ້ອງໃຫ້ທ່ານ Tillerson ນຳໃຊ້ສິດອຳນາດຂອງຜູ້ນຳຂະແໜງການທູດອາເມລິກາ ເພື່ອນຳສປປ.ເກົາຫຼີ ກັບຄືນສູ່ບັນຊີລາຍຊື່ “ບັນດາປະເທດຊ່ວຍເຫຼືອກໍ່ການຮ້າຍ”. ຄາດວ່າ, ໃນອາທິດນີ້, ສະພາແຫ່ງຊາດອາເມລິກາ ຈະປ່ອນບັດກ່ຽວກັບບັນດາມາດຕະການລົງໂທດໃໝ່ແນໃສ່ສປປ.ເກົາຫຼີ ແລະ ອີຣານ.


text:
ອາເມລິກາ ແລະ ກຸຍບາ ກຳນົດວັນເຈລະຈາຫັນການພົວພັນເປັນປົກກະຕິ
(ພາບປະກອບ)
ວັນທີ 08/01, ອຳນາດການປົກຄອງຂອງປະທານາທິບໍດີ Brack Obama ໄດ້ແຈ້ງໃຫ້ຮູ້ວ່າ, ການເຈລະຈາຄັ້ງທຳອິດກ່ຽວກັບການຫັນການພົວພັນລະຫວ່າງອາເມລິກາ ແລະ ກຸຍບາ ເປັນປົກກະຕິ ຈະຈັດຂຶ້ນໃນກາງເດືອນ 01 ນີ້. ໂຄສົກສຳນຽບຂາວ, ທ່ານນາງ Jen Psaki ໃຫ້ຮູ້ວ່າ ຜູ້ຊ່ວຍວຽກລັດຖະມົນຕີການຕ່າງປະເທດອາເມລິກາ ຮັບຜິດຊອບພາກພື້ນອາເມລິກາ ລາຕີນ, ທ່ານນາງ Roberta Jacobson ຈະໄປຢ້ຽມຢາມກຸຍບາ ໃນວັນທີ 21 – 22/01 ເພື່ອເປັນເຈົ້າພາບຮ່ວມການເຈລະຈາຄັ້ງທຳອິດກັບບັນດາຜູ້ຮ່ວມອາຊີບກຸຍບາ ກ່ຽວກັບບັນຫາດັ່ງກ່າວ. ຕາມແຜນການແລ້ວ, ການຢ້ຽມຢາມ ແລະ ບັນດາການເຈລະຈາດັ່ງກ່າວ ແມ່ນສຸມໃສ່ບັນຫາຜູ້ເຂົ້າອາໄສ, ແຕ່ປະຈຸບັນໄດ້ເພີ່ມທັງບັນດາບາດກ້າວລະອຽດເພື່ອຫັນການພົວພັນລະຫວ່າງ 2 ປະເທດເປັນປົກກະຕິ. 2 ຝ່າຍຍັງປຶກສາຫາລືໂຄງການດຳເນີນງານລະອຽດຂອງການເຈລະຈາ, ແຕ່ແນ່ນອນວ່າ ໃນນັ້ນມີບັນຫາເປີດສະຖານທູດຢູ່ນະຄອນຫຼວງລະຫວ່າງ 2 ປະເທດຄືນໃໝ່.
(ແຫຼ່ງຄັດຈາກ VOV)


text:
ຫວຽດນາມ ແລະ ອາເມລິກາ ພວມຢູ່ໃນເສັ້ນທາງຮ່ວມມືອັນດີງາມ
Hong Van – Cam Thi -
(VOVWORLD) - ຕາມທ່ານ James W.Fatheree, ຮອງຫົວໜ້າຫ້ອງການການຄ້າ ອາເມລິກາ, ຜູ້ຮັບຜິດຊອບພາກພື້ນ ອາຊີ ແລ້ວ, ການຢ້ຽມຢາມ ຫວຽດນາມ ຂອງທ່ານປະທານາທິບໍດີ ອາເມລິກາ Donald Trump ໄດ້ພິສູດໃຫ້ເຫັນຄວາມສຳຄັນຂອງພາກພື້ນ APEC ຢູ່ໃນໂລກ.
ທ່ານປະທານາທິບໍດີ ອາເມລິກາ Donald Trump ພວມມີການຢ້ຽມຢາມທາງລັດຖະກິດ ຫວຽດນາມ ແລະ ເຂົ້າຮ່ວມກອງປະຊຸມສຸດຍອດບັນດາການນຳ ເວທີປາໄສຮ່ວມມືເສດຖະກິດ ອາຊີ - ປາຊີຟິກ (APEC) ຢູ່ນະຄອນ ດ່ານັ້ງ (10 -12 ພະຈິກ). ຕາມທ່ານ James W.Fatheree, ຮອງຫົວໜ້າຫ້ອງການການຄ້າ ອາເມລິກາ, ຜູ້ຮັບຜິດຊອບພາກພື້ນ ອາຊີ ແລ້ວ, ການຢ້ຽມຢາມ ຫວຽດນາມ ຂອງທ່ານປະທານາທິບໍດີ ອາເມລິກາ Donald Trump ໄດ້ພິສູດໃຫ້ເຫັນຄວາມສຳຄັນຂອງພາກພື້ນ APEC ຢູ່ໃນໂລກ. ເມື່ອປະເທດ ອາເມລິກາ ບໍ່ເຂົ້າຮ່ວມສັນຍາຄູ່ຮ່ວມມືຂ້າມປາຊີຟິກ (TPP) ນັ້ນ, ຜ່ານການຮ່ວມມື APEC ບັນດາວິສາຫະກິດ ອາເມລິກາ ອາດຈະຊຸກຍູ້ການພົວພັນຮ່ວມມືກັບບັນດາຄູ່ຮ່ວມມືພ້ອມກັນມີຜົນປະໂຫຍດ, ຊຸກຍູ້ຜົນປະໂຫຍດຂອງການຮ່ວມມືເຖິງທຸກໆຄົນ ແລະ ພິເສດ ແມ່ນໜູນຊ່ວຍບັນດາວິສາຫະກິດ, ກຸ່ມບໍລິສັດໃຫຍ່ທີ່ມີອິດທິພົນຊື່ສຽງຂອງ ອາເມລິກາ ເພີ່ມທະວີການຮ່ວມມືຄູ່ຮ່ວມມືກັບບັນດາບໍລິສັດໃນພາກພື້ນ APEC. ທ່ານ James W.Fatheree ໃຫ້ຮູ້ວ່າ:
“ພວກຂ້າພະເຈົ້າຫວັງວ່າ ການຮ່ວມມື ຫວຽດນາມ - ອາເມລິກາ ຈະພັດທະນາຢ່າງແຮງໃນໄລຍະຈະມາເຖິງ. ໃນຊຸມປີມໍ່ໆມານີ້, ການພົວພັນ ຫວຽດນາມ - ອາເມລິກາ ໄດ້ເພີ່ມທະວີຈາກລັດຖະບານສະໄໝຂອງທ່ານປະທານາທິບໍດີ Barack Obama. ແລະ ມາຮອດປະຈຸບັນ ແມ່ນພວກເຮົາພວມຢູ່ໃນການຮ່ວມມືອັນດີງາມ. ຫວັງວ່າ ລັດຖະບານຂອງທ່ານປະທານາທິບໍດີ Donald Trump ຈະສືບຕໍ່ຖື ຫວຽດນາມ ແມ່ນພື້ນຖານເສດຖະກິດພວມພົ້ນເດັ່ນຂຶ້ນສຳຄັນໃນພາກພື້ນ ອາຊີຕາເວັນອອກສ່ຽງໃຕ້. ຄືດັ່ງຂ້າພະເຈົ້າໄດ້ເວົ້າແລ້ວ, ປະຊາຄົມວິສາຫະກິດ ອາເມລິກາ ມີຄວາມສົນໃຈເຖິງຕະຫຼາດ ຫວຽດນາມ ທີ່ສຸດຍ້ອນປັດໄຈປະຊາກອນ, ລະດັບການເຕີບໂຕ, ບັນດາຄວາມກ້າວໜ້າໃນການປະຕິຮູບເສດຖະກິດ. ພວກຂ້າພະເຈົ້າຈະລະດົມລັດຖະບານສືບຕໍ່ນະໂຍບາຍຮ່ວມມືກັບ ຫວຽດນາມ.”
Hong Van – Cam Thi


text:
(VOVWORLD) - ໂດຍໄດ້ຮັບຄຳເຊີນຂອງທ່ານນາຍົກລັດຖະມົນຕີ ລາຊະອານາຈັກກຳປູເຈຍ Samdech Techo HunSen ແລະ ທ່ານປະທານເວທີເສດຖະກິດໂລກ Klaus Schwab, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ຈະນຳໜ້າຄະນະຜູ້ແທນ ຫວຽດນາມ ເຂົ້າຮ່ວມເວທີປາໄສເສດຖະກິດໂລກກ່ຽວກັບ ອາຊຽນ (WEF-ASEAN) ຢູ່ກຳປູເຈຍ ໃນລະຫວ່າງວັນທີ 11 – 12 ພືດສະພາ 2017. ເຂົ້າຮ່ວມເຫດການສຳຄັນນີ້ ຢັ້ງຢືນຄວາມຕັດສິນການປະຕິຮູບ ແລະ ເຊື່ອມໂຍງເຂົ້າກັບໂລກ, ແຜນນະໂຍບາຍປັບປຸງສະພາບແວດລ້ອມແຫ່ງການລົງທຶນດຳເນີນທຸລະກິດຂອງ ຫວຽດນາມ. ພ້ອມທັງ ສະແດງໃຫ້ເຫັນບົດບາດ ແລະ ຄວາມຮັບຜິດຊອບຂອງ ຫວຽດນາມ ໃນ ອາຊຽນ; ຊຸກຍູ້ການພົວພັນຮ່ວມມືທີ່ພວມພັດທະນາລະຫວ່າງ ຫວຽດນາມ ແລະ WEF.
WEF ແມ່ນໜຶ່ງໃນບັນດາເວທີປາໄສທົ່ວໂລກມີອິດທິພົນຊື່ສຽງ ແລະ ເຄື່ອນໄຫວຢ່າງມີປະສິດທິຜົນ, ດຶງດູດຄວາມສົນໃຈ ແລະ ການເຂົ້າຮ່ວມຈາກການນຳບັນດາປະເທດໃຫຍ່, ບັນດາອົງການຈັດຕັ້ງສາກົນ ກໍ່ຄືບັນດາກຸ່ມບໍລິສັດ, ບໍລິສັດແຖວໜ້າໃນໂລກເກືອບທັງໝົດ. ແຕ່ລະປີ, WEF ໄດ້ຈັດຕັ້ງຫລາຍເວທີປາໄສຂັ້ນທົ່ວໂລກ ແລະ ພາກພື້ນ ເພື່ອປຶກສາຫາລືກ່ຽວກັບບັນດາບັນຫາເສດຖະກິດ - ການພັດທະນາ ແລະ ສະຖານະການການເມືອງໃນທົ່ວໂລກ.
ເວທີປາໄສສຳຄັນທີ່ສຸດຂອງເວທີປາໄສເສດຖະກິດໂລກແມ່ນ ກອງປະຊຸມປະຈຳປີ ຊຶ່ງຈັດຕັ້ງໃນທ້າຍເດືອນມັງກອນປະຈຳປີຢູ່ Davos ປະເທດ ສະວິດ. ຄຽງຂ້າງກອງປະຊຸມ Davos, ປະຈຳປີ, ເວທີປາໄສເສດຖະກິດໂລກກໍ່ຈັດຕັ້ງບັນດາເວທີປາໄສພາກພື້ນຄື: ເວທີປາໄສເສດຖະກິດໂລກກ່ຽວກັບອາຊີຕາເວັນອອກ, ເວທີປາໄສເສດຖະກິດໂລກກ່ຽວກັບອາເມລິກາລາຕິນ, ເວທີປາໄສເສດຖະກິດໂລກກ່ຽວກັບຕາເວັນອອກກາງ…ບັນດາເວທີປາໄສພາກພື້ນນີ້ ແມ່ນເວທີປາໄສແລກປ່ຽນ ແລະ ໄຈ້ແຍກ, ຕີລາຄາບັນດາບັນຫາພັດທະນາຂອງພາກພື້ນ.
ຫວຽດນາມ ສະແດງຄວາມຕັດສິນປະຕິຮູບ ແລະ ເຊື່ອມໂຍງເຂົ້າກັບສາກົນ
ກອງປະຊຸມເວທີປາໄສເສດຖະກິດໂລກກ່ຽວກັບ ອາຊຽນ 2017 ດຳເນີນໄປໃນສະພາວະ ອາຊຽນ ສະເຫຼີມສະຫຼອງ 50 ປີແຫ່ງວັນສ້າງຕັ້ງ. ດ້ວຍຫົວຂໍ້ “ຊາວໜຸ່ມ, ເຕັກໂນໂລຢີ ແລະ ການເຕີບໂຕ: ເສີມຂະຫຍາຍບັນດາທ່າໄດ້ປຽບຂອງ ອາຊຽນ ກ່ຽວກັບການຄົ້ນຄວ້າສະຖິຕິປະຊາກອນ ແລະ ເຕັກໂນໂລຢີດີຈີຕອນ”, ກອງປະຊຸມປີນີ້ ດຶງດູດຜູ້ແທນກ່ວາ 600 ທ່ານ, ໃນນັ້ນມີນາຍົກລັດຖະມົນຕີ ກຳປູເຈຍ, ລາວ, ຫວຽດນາມ ແລະ ປະທານາທິບໍດີ ຟີລີບປິນ. ໂຄງການດຳເນີນງານຂອງກອງປະຊຸມ ແມ່ນສຸມໃສ່ຕີລາຄາວິວັດທະນາການພັດທະນາ ແລະ ເຊື່ອມໂຍງຂອງ ອາຊຽນ, ບັນດາບັນຫາວາງອອກໃຫ້ໄລຍະພັດທະນາທີ່ຈະມາເຖິງຂອງພາກພື້ນນີ້. ບົນພື້ນຖານນັ້ນ, ບັນດາຜູ້ແທນປຶກສາຫາລືຫລາຍບັນຫາ ສ່ອງແສງຄວາມສົນໃຈຂອງວົງການວິສາຫະກິດສຳລັບ ອາຊຽນ ຄື: ກຳນົດ ອາຊຽນ ໃນສະພາວະໃໝ່ກ່ຽວກັບດ້ານການເມືອງ ແລະ ເສດຖະກິດທົ່ວໂລກ, ແງ່ຫວັງວົງຄະນະຍາດເສດຖະກິດ ອາຊຽນ, ບັນດາຜົນກະທົບຂອງການປະຕິວັດອຸດສາຫະກຳຄັ້ງທີ 4 ສຳລັບບັນດາປະເທດ ອາຊຽນ ໃນຂົງເຂດການສຶກສາ, ແຮງງານ, ກຳລັງຄວາມສາມາດແກ່ງແຍ້ງ, ເສດຖະກິດດີຈີຕອນ…
ເຂົ້າຮ່ວມກອງປະຊຸມ WEF – ASEAN 2017, ຫວຽດນາມ ໂຄສະນາພາບພົດກ່ຽວກັບພື້ນຖານເສດຖະກິດຂະຫຍັນຂັນເຄື່ອນ, ຕັດສິນໃຈປະຕິຮູບ ແລະ ເຊື່ອມໂຍງເຂົ້າກັບສາກົນ, ສົ່ງສານຂອງລັດຖະບານກ່ຽວກັບການປັບປຸງສະພາບແວດລ້ອມແຫ່ງການລົງທຶນດຳເນີນທຸລະກິດ, ສ້າງລັດຖະບານສ້າງສາພັດທະນາ ແນໃສ່ປັບປຸງຄວາມໄວ້ເນື້ອເຊື່ອໃຈຂອງວົງການວິສາຫະກິດໃນພາກພື້ນ ແລະ ສາກົນ ຕໍ່ພື້ນຖານເສດຖະກິດ ຫວຽດນາມ. ນີ້ກໍ່ແມ່ນກາລະໂອກາດ ປະກອບສ່ວນຢືນຢັນບົດບາດ ແລະ ຄວາມຮັບຜິດຊອບຂອງ ຫວຽດນາມ ໃນອາຊຽນ ແລະ ພາກພື້ນ ໂດຍຜ່ານເລື່ອງຕັ້ງໜ້າປຶກສາຫາລືບັນດາບັນຫາທີ່ຕ່າງຝ່າຍຕ່າງມີຄວາມສົນໃຈລວມຂອງ ອາຊຽນ; ຊຸກຍູ້ການພົວພັນຮ່ວມມື ຊຶ່ງພວມພັດທະນາລະຫວ່າງ ຫວຽດນາມ ແລະ WEF. ພິເສດ ໂດຍແມ່ນປະເທດເຈົ້າພາບຈັດຕັ້ງກອງປະຊຸມ WEF – ASEAN 2018. ໃນໂອກາດນີ້ ຫວຽດນາມ ກໍ່ໄດ້ຮັບບົດບາດເປັນປະເທດເຈົ້າພາບຂອງ WEF – ASEAN 2018.
ຊຸກຍູ້ການພັດທະນາການພົວພັນຫວຽດນາມ-WEF
ຫວຽດນາມ ແລະ ເວທີປາໄສເສດຖະກິດໂລກມີການພົວພັນຮ່ວມມືນັບແຕ່ປີ 1989 ເປັນຕົ້ນມາ. ການນຳຂັ້ນສູງຂອງຫວຽດນາມໄດ້ເຂົ້າຮ່ວມບັນດາກອງປະຊຸມປະຈຳປີຂອງ WEF ທີ່ຈັດຂຶ້ນຢູ່ Davos ປະເທດສະວິດ ແລະ ເວທີປາໄສເສດຖະກິດໂລກກ່ຽວກັບອາຊີຕາເວັນອອກ. ການທີ່ອະດີດນາຍົກລັດຖະມົນຕີຫວຽດນາມ ທ່ານ ຫງວຽນເຕີ້ນຢຸງ ເຂົ້າຮ່ວມບັນດາກອງປະຊຸມ WEF Davos 2007 ແລະ 2010 ໄດ້ນຳມາເຊິ່ງບັນດາໝາກຜົນເປັນໜ້າຊື່ນຊົມ, ອັນໄດ້ເປີດຊ່ອງທາງໃຫ້ແກ່ໄລຍະພັດທະນາໃໝ່ໃນການພົວພັນລະຫວ່າງຫວຽດນາມກັບ WEF. ເດືອນ 1 ປີ 2017, ເປັນຄັ້ງທຳອິດທີ່ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ເຂົ້າຮ່ວມກອງປະຊຸມໃນຖານະຕຳແໜ່ງໃໝ່. ນະທີ່ນີ້, 2 ຝ່າຍໄດ້ລົງນາມໃນຂໍ້ຕົກລົງຮ່ວມມືກ່ຽວກັບການພັດທະນາພື້ນຖານເສດຖະກິດຫວຽດນາມທີ່ມີຄວາມເຂັ້ມແຂງຕໍ່ອະນາຄົດ; ແລະ WEF ເຫັນດີຕໍ່ເລື່ອງຫວຽດນາມເປັນເຈົ້າພາບຈັດກອງປະຊຸມ WEF ອາຊຽນ 2018.
ພາຍຫຼັງເກືອບ 30 ປີແຫ່ງການສ້າງຕັ້ງການພົວພັນຮ່ວມມື, ເວທີປາໄສເສດຖະກິດໂລກໄດ້ກາຍເປັນ ເວທີປາໄສສົນທະນາທີ່ສຳຄັນຂອງການນຳລັດຖະບານຫວຽດນາມກັບບັນດາກຸ່ມບໍລິສັດແຖວໜ້າຂອງໂລກ. ຫວຽດນາມໄດ້ເຂົ້າຮ່ວມ ບັນດາກອງປະຊຸມຂອງ WEF, ໄດ້ປະກອບສ່ວນໂຄສະນາບັນດາຜົນງານພັດທະນານະໂຍບາຍ, ດຶງດູດການລົງທຶນຈາກຕ່າງປະເທດຂອງຫວຽດນາມ. ທີ່ບັນດາກອງປະຊຸມ, ຫວຽດນາມໄດ້ດຳເນີນການພົບປະລະຫວ່າງ ການນຳລັດຖະບານຫວຽດນາມກັບບັນດາວິສາຫະກິດ, ຊຶ່ງແມ່ນເວທີປາໄສເພື່ອແລກປ່ຽນໂດຍກົງກັບ ບັນດາກຸ່ມບໍລິສັດແຖວໜ້າຂອງໂລກ. ຂໍ້ລິເລີ່ມຈັດກອງປະຊຸມເວທີປາໄສເສດຖະກິດໂລກກ່ຽວກັບແມ່ຂອງເມື່ອເດືອນ 10/2016 ຂອງຫວຽດນາມ ໄດ້ຊ່ວຍໂຄສະນາອະນຸພາກພື້ນແມ່ນ້ຳຂອງເຖິງປະຊາຄົມບັນດາກຸ່ມບໍລິສັດແຖວໜ້າຂອງໂລກ. ເວທີປາໄສໄດ້ດຶງດູດການເຂົ້າຮ່ວມຂອງຜູ້ແທນເກືອບ 200 ຄົນ, ໃນນັ້ນ ມີບັນດາການນຳຂັ້ນສູງ ແລະ ລັດຖະມົນຕີເສດຖະກິດບັນດາປະເທດແມ່ຂອງ, ຜູ້ແທນກວ່າ 100 ຄົນທີ່ມາຈາກບັນດາວິສາຫະກິດສະມາຊິກເວທີປາໄສເສດຖະກິດໂລກ ແລະ ບັນດາວິສາຫະກິດໃນພາກພື້ນ.
ນອກຈາກນັ້ນ, ຫວຽດນາມ ແລະ ເວທີປາໄສເສດຖະກິດໂລກໄດ້ເປີດກ້ວາງການຮ່ວມມືສູ່ຂົງເຂດອື່ນໆເຊັ່ນ : ຍົກສູງກຳລັງແກ່ງແຍ້ງແຫ່ງຊາດ, ຮ່ວມມືໃນຂົງເຂດກະສີກຳ, ອຸດສາຫະກຳ. ປະຈຸບັນ, ຫວຽດນາມແມ່ນໜຶ່ງໃນບັນດາຄູ່ຮ່ວມມືທີ່ຫຼັກແຫຼ່ງຂອງ WEF ໃນຂອບເຂດຂໍ້ລິເລີ່ມ “ ວິໄສທັດໃໝ່ໃນຂົງເຂດກະສີກຳ”.
ດ້ວຍທິດນຳເປັນເຈົ້າການ, ຕັ້ງໜ້າ ແລະ ມີຄວາມຮັບຜິດຊອບ, ໃນເວທີປາໄສເສດຖະກິດໂລກກ່ຽວກັບອາຊຽນ 2017, ຫວຽດນາມສືບຕໍ່ມີບັນດາການປະກອບສ່ວນສຳຄັນເຂົ້າໃນຜົນສຳເລັດລວມຂອງກອງປະຊຸມ, ພ້ອມກັນນັ້ນ ກໍຢືນຢັນຄວາມຕັດສິນໃຈປະຕິຮູບ, ເຊື່ອມໂຍງເຂົ້າກັບສາກົນຂອງຫວຽດນາມ ແນໃສ່ປັບປຸງຄວາມເຊື່ອໝັ້ນຂອງວົງການວິສາຫະກິດໃນພາກພື້ນ ແລະ ສາກົນເພື່ອຮ່ວມເດີນທາງພ້ອມກັບພື້ນຖານເສດດຖະກິດຫວຽດນາມ./.


text:
ໄອຍະການປະຊາຊົນສູງສຸດຈະສູ້ຊົນບັນລຸ 4 ຮັບປະກັນການດໍາເນີນຄະດີ
ທ່ານ ຄໍາສານ ສຸວົງ ຫົວໜ້າອົງການໄອຍະການປະຊາຊົນສູງສຸດໄດ້ກ່າວໃນກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດຊຸດທີ VIII ໃນວັນທີ 25 ຕຸລາຜ່ານມານີ້ວ່າ: ຮອດປີ 2018 ໄດ້ກ້າວສູ່ປີທີ 3 ແຫ່ງການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກ ແລະ ແຜນພັດທະນາ 5 ປີແຫ່ງລັດຄັ້ງທີ VIII, ມະຕິກອງປະຊຸມໃຫຍ່ຂອງອົງຄະນະພັກອົງການໄອຍະການປະຊາຊົນສູງສຸດ, ສືບຕໍ່ສູ້ຊົນຈັດຕັ້ງປະຕິບັດບັນດາວຽກງານຈຸດສຸມໃຫ້ສໍາເລັດເຊັ່ນ: ເພີ່ມທະວີການຕິດຕາມກວດກາການເຄົາລົບ, ປະຕິບັດກົດໝາຍ ແລະ ສັ່ງຟ້ອງຜູ້ຖືກຫາຂຶ້ນສານສູ່ຄຸນນະພາບ ໂດຍຄາດໝາຍສູ້ຊົນໃຫ້ບັນລຸໄດ້ 95% ຂອງການຄົ້ນຄວ້າແກ້ໄຂ ແລະ ບໍ່ໃຫ້ຫຼຸດ 90% ຂອງສານພິຈາລະນາຕັດສິນຕາມຄໍາຖະແຫຼງຂອງໄອຍະການ, ສູ້ຊົນເຮັດໃຫ້ກໍລະນີລະເມີດລະບຽບກົດໝາຍການດໍາເນີນຄະດີໃນຂັ້ນຕ່າງໆຂອງຂະບວນການຍຸຕິທໍາໃຫ້ຫຼຸດລົງ ໂດຍຮັບປະກັນຫຼັກການພື້ນຖານຂອງການດໍາເນີນຄະດີ ຮອບດ້ານ, ຄົບຖ້ວນ, ພາວະວິໃສ ກໍຄື: 4 ຮັບປະກັນ ຂອງອົງການໄອຍະການປະຊາຊົນສູງສຸດວາງອອກເຊັ່ນ: “ຮັບປະກັນຄວາມຖືກຕ້ອງ, ຍຸຕິທໍາ, ໂປ່ງໃສ ແລະ ທັນເວລາ” ພ້ອມທັງເອົາໃຈໃສ່ສ້າງ ແລະ ປັບປຸງບັນດານິຕິກໍາລຸ່ມກົດໝາຍໃຫ້ໄດ້ 5 ສະບັບຂຶ້ນໄປ, ປັບປຸງບູລະນະກົງຈັກການຈັດຕັ້ງ ແລະ ພັດທະນາບຸກຄະລາກອນໃຫ້ເຂັ້ມແຂງ ແລະ ໜັກແໜ້ນ. ສໍາລັບປີ 2018 ກະກຽມສ້າງຕັ້ງອົງການໄອຍະການປະຊາຊົນເຂດ ຫຼືເມືອງ, ແຂວງ ທີ່ມີເງື່ອນໄຂໃຫ້ໄດ້ 2-3 ເຂດ ເປັນຕົ້ນ: ນະຄອນຫຼວງວຽງຈັນ, ແຂວງຫຼວງພະບາງ ແລະ ສະຫວັນນະເຂດ, ພ້ອມບັນຈຸຊັບຊ້ອນພະນັກງານໄອຍະການໄປປະຈໍາເມືອງ 3-5 ຄົນ ພ້ອມທັງກໍານົດພາລະບົດບາດ, ສິດ ແລະ ໜ້າທີ່ໃຫ້ຈະແຈ້ງ, ສືບຕໍ່ຍົກລະດັບທາງດ້ານທິດສະດີການເມືອງ-ການປົກຄອງ ແລະ ຝຶກອົບຮົມວິຊາຊີບ, ເອົາໃຈໃສ່ເປັນພິເສດ ແລະ ຖືເປັນແຖວໜ້າສໍາລັບວຽກງານການເມືອງ-ນໍາພາແນວຄິດ ໂດຍເພີ່ມທະວີການສຶກສາອົບຮົມແນວທາງນະໂຍບາຍ, ມະຕິ, ຄໍາສັ່ງຂອງພັກ, ກົດໝາຍຂອງລັດໃຫ້ເລິກເຊິ່ງທົ່ວເຖິງ ເພື່ອປັບປງຄຸນທາດການເມືອງ, ຄຸນສົມບັດສິນທໍາປະຕິວັດ, ນໍ້າໃຈຮັບໃຊ້ປະຊາຊົນຂອງພະນັກງານໄອຍະການປະຊາຊົນ ໃຫ້ມີຄວາມຊື່ສັດບໍລິສຸດ, ໂປ່ງໃສ ແລະ ຍຸຕິທໍາ, ພ້ອມທັງຕັ້ງໜ້າປະຕິບັດແນວທາງການຕ່າງປະເທດຂອງພັກ ແລະ ລັດ ຢ່າງເປັນເຈົ້າການ ແລະ ມີຜົນສໍາເລັດຕົວຈິງ ໂດຍຮັບປະກັນຕ່າງຝ່າຍຕ່າງມີຜົນປະໂຫຍດຮ່ວມກັນ, ຮູ້ຍາດແຍ່ງບົດຮຽນ, ເຕັກນິກ, ເຕັກໂນໂລຊີ ແລະ ທຶນຮອນມາພັດທະນາວຽກງານໄອຍະການໃຫ້ກ້າວໜ້າ ແລະ ທັນສະໄໝເທື່ອລະກ້າວຢ່າງໜັກແໜ້ນ, ເອົາໃຈໃສ່ກະກຽມເນື້ອໃນກອງປະຊຸມວຽກງານໄອຍະການບັນດາແຂວງມີຊາຍແດນຕິດຈອດກັນຄັ້ງທີ VI ຊຶ່ງອົງການໄອຍະການປະຊາຊົນລາວເປັນເຈົ້າພາບ, ຖືສໍາຄັນ ແລະ ສືບຕໍ່ພັດທະນາພື້ນຖານວັດຖຸເຕັກນິກ, ຮັບປະກັນໃຫ້ການປະຕິບັດໜ້າທີ່ການເມືອງທີ່ພັກ-ລັດ ມອບໝາຍໃຫ້ ໃຫ້ສໍາເລັດ, ພ້ອມທັງເອົາໃຈໃສ່ຈັດຕັ້ງປະຕິບັດແຜນງົບປະມານປີ 2018 ໂດຍເຂັ້ມງວດວິໄນການເງິນເພື່ອຮັບປະກັນການເຄື່ອນໄຫວຂອງກົງຈັກເປັນຢ່າງດີ.


text:
ພາບປະກອບ
ຕອນບ່າຍວັນທີ 29/1, ຢູ່ ຮ່າໂນ້ຍ, ສະພາເລືອກຕັ້ງແຫ່ງຊາດໄດ້ຈັດກອງປະຊຸມຄັ້ງທີ 2 ຢູ່ສຳນັກງານສະພາແຫ່ງຊາດ ໂດຍພາຍໃຕ້ການເປັນປະທານຂອງປະທານສະພາແຫ່ງຊາດ, ປະທານສະພາເລືອກຕັ້ງແຫ່ງຊາດ ຫງວຽນຊິງຮູ່ງ. ໃນໄລຍະຜ່ານມາ, ສະພາເລືອກຕັ້ງແຫ່ງຊາດ, ບັນດາອະນຸກຳມະການຊ່ວຍວຽກ, ຫ້ອງການສະພາເລືອກຕັ້ງແຫ່ງຊາດ ແລະ ບັນດາອົງການກ່ຽວຂ້ອງໄດ້ປະຕິບັດສຳເລັດການປະກາດໃຊ້ບັນດາເອກະສານຊີ້ນຳ ແລະ ແນະນຳການເລືອກຕັ້ງໂດຍພື້ນຖານ, ຈັດຕັ້ງການເຄື່ອນໄຫວສະໜອງຂໍ້ມູນຂ່າວສານ, ໂຄສະນາກໍຄືຜັນຂະຫຍາຍບັນດາວຽກງານກະກຽມບຸກຄະລາກອນ ແລະ ແກ້ໄຂການຮ້ອງທຸກ, ກ່າວຟ້ອງ, ວຽກງານຮັບປະກັນຄວາມສະຫງົບ, ຄວາມເປັນລະບຽບຮຽບຮ້ອຍຮັບໃຊ້ການເລືອກຕັ້ງ. ທີ່ກອງປະຊຸມຄັ້ງນີ້, ສະພາເລືອກຕັ້ງແຫ່ງຊາດໄດ້ສຸມໃສ່ປຶກສາຫາລື, ພິຈາລະນາບົດລາຍງານສັງລວມສະພາບການຜັນຂະຫຍາຍວຽກງານກະກຽມໃຫ້ແກ່ການເລືອກຕັ້ງສະມາຊິກສະພາແຫ່ງຊາດຊຸດທີ 14 ແລະ ສະມາຊິກສະພາປະຊາຊົນທຸກຂັ້ນອາຍຸການ 2016 – 2020 ແລະ ບາງໜ້າທີ່ໃນໄລຍະຈະມາເຖິງ. ພິເສດ, ສະພາເລືອກຕັ້ງແຫ່ງຊາດໄດ້ພິຈາລະນາ, ຮັບຮອງເອົາມະຕິກຳນົດລະອຽດ, ແນະນຳປະຕິບັດບາງມາດຕາຂອງກົດໝາຍວ່າດ້ວຍການເລືອກຕັ້ງສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນ.
(ແຫຼ່ງຄັດຈາກ VOV)


text:
ນັກຊ່ຽວຊານດ້ານເສດຖະກິດອົດສະຕາລີໃຫ້ຂໍ້ສັງເກດກ່ຽວກັບພື້ນຖານເສດຖະກິດຫວຽດນາມ
(ພາບປະກອບ: TTXVN)
ໃນບົດຂຽນຕີລາຄາສະພາບເສດຖະກິດຂອງຫວຽດນາມ 2016 ທີ່ໄດ້ອັບລົງໃນເວັບໄຊ “ເວທີປາໄສອາຊີຕາເວັນອອກ” ສະບັບອອກຫຼ້າສຸດນີ້, ນັກຂຽນ, ທ່ານ Suiwah Dean Leung, ສາດສະດາຈານກິຕິມະສັກກ່ຽວກັບດ້ານເສດຖະກິດຢູ່ໂຮງຮຽນນະໂຍບາຍລັດ Crawford ສັງກັດມະຫາວິທະຍາໄລແຫ່ງຊາດອົດສະຕາລີ ຖືວ່າ: ພື້ນຖານເສດຖະກິດຫວຽດນາມ ໄດ້ສະແດງໃຫ້ເຫັນຄວາມສາມາດໃນການຟື້ນຟູຕໍ່ໜ້າ “ຜັນແປທີ່ສັບສົນ” ໃນທົ່ວໂລກ. ຕາມທ່ານສາດສະດາຈານ Suiwah Dean Leung ແລ້ວ, ທະນາຄານໂລກ (WB) ໄດ້ຄາດຄະເນລະດັບເຕີບໂຕ GDP ຂອງຫວຽດນາມ ໃນປີ 2016 ແມ່ນປະມານ 6%, ສູງກວ່າເມື່ອທຽບໃສ່ກັບບັນດາພື້ນຖານເສດຖະກິດໃຫຍ່ອື່ນຂອງອາຊຽນ ຄື: ອິນໂດເນເຊຍ, ມາເລເຊຍ ແລະ ໄທ. ອັດຕາໄພເງິນເຟີ້ຕ່ຳ ແລະ ສະກຸນເງິນດົ່ງຂອງຫວຽດນາມ ຍັງເປັນປົກກະຕິພໍສົມຄວນ ເມື່ອທຽບໃສ່ສະກຸນເງິນ USD. ເຖິງຢ່າງໃດກໍ່ຕາມ, ທ່ານສາດສະດາຈານ Suiwah Dean Leung ຖືວ່າ, ຫວຽດນາມ ຄວນຮັກສາເສດຖະກິດມະຫາພາກໃຫ້ເປັນປົກກະຕິ ເພື່ອຈະຕ້ອງປະເຊີນໜ້າບັນດາສິ່ງທ້າທາຍໃຫຍ່ຫຼາຍຢ່າງຄື: ການຂາດສະຖຽນລະພາບມູນຄ່າເພີ່ມໃນການລົງທຶນ ແລະ ການຄ້າສາກົນ.
(ແຫຼ່ງຄັດຈາກ VOV)


text:
ພະນັກງານ ກວຕ ເຊື່ອມຊຶມ ມະຕິກອງປະຊຸມ ຄົບຄະນະຂອງຄະນະບໍລິຫານງານສູນກາງພັກ ຄັ້ງທີ 6 ສະໄໝທີ X ຂອງພັກ
ພະນັກງານຫຼັກແຫຼ່ງຂອງ ກະຊວງວິທະຍາສາດ ແລະ ເຕັກໂນໂລຊີ (ກວຕ) ໄດ້ເຊື່ອມຊຶມ ມະຕິກອງປະ ຊຸມຄົບ
ຄະນະຂອງຄະນະບໍລິຫານງານສູນກາງພັກ ຄັ້ງທີ 6 ສະໄໝທີ X ຂອງພັກ ຢູ່ສະຖາບັນການຄຸ້ມຄອງ ວິທະຍາສາດ ແລະ ເຕັກໂນໂລຊີ ຫຼັກ 14, ບ້ານ ດອນຕິ້ວ, ເມືອງໄຊທານີ ໃນວັນທີ 31 ກໍລະກົດ 2018 ຊຶ່ງໄດ້ຮັບກຽດການ ເຂົ້າຮ່ວມເປັນປະທານຂອງ ທ່ານ ບັນດິດ ສຈ. ບໍ່ວຽງຄໍາ ວົງດາລາ, ກໍາມະການສູນກາງພັກ, ເລຂາຄະນະພັກ, ລັດຖະມົຕີ ກວຕ.
ການເຜີຍແຜ່ມະຕິດັ່ງກ່າວ ເພື່່ອສ້າງຄວາມຮູ້, ເຂົ້້າໃຈ ແລະ ກໍາແໜ້ນບັນຫາຢ່າງຈະແຈ້ງ, ເລິກເຊິ່ງ ແລະ ມີຄວາມເປັນເອກະພາບກັນສູງທາງດ້ານທັດສະນະ, ບົນພື້ນຖານນັ້ນ ເພື່ອຫັນເປັນແຜນປະຕິບັດງານລະອຽດຂອງ ອົງຄະນະພັກແຕ່ລະຂັ້ນ; ຍົກສູງຄວາມເປັນເຈົ້າການ ແລະ ຄວາມຮັບຜິດຊອບການເມືອງຂອງຄະນະພັກແຕ່ລະ ຂັ້ນໃນການນໍາພາ, ຊີ້ນໍາແກ້ໄຂບັນຫາຕົວຈິງ ກໍຄືສະພາບການເລັ່ງທວງຂອງຂະແໜງການ ແລະ ທ້ອງຖິ່ນຮາກຖານ ຂອງຕົນ ແລະ ສ້າງການຫັນປ່ຽນໃໝ່ທີ່ ເປັນກະທໍາຕົວຈິງໃນການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ໃຫ້ມີຜົນສຳເລັດ ຕາມຄາດໝາຍທີ່ໄດ້ກໍານົດໄວ້.
ເອກະສານສຳຄັນທີ່ໄດ້ຮັບການເຜີຍແຜ່ຄັ້ງນີ້ ປະກອບດ້ວຍ ຕີລາຄາຜົນການຜັນຂະຫຍາຍ ແລະ ຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ X ຂອງພັກ ໃນໄລຍະສອງປີກວ່າຜ່ານມາ ແລະ ບາງໜ້າທີ່ຈຸດສຸມໃນຕໍ່ໜ້າ ຊຶ່ງສະເໜີໂດຍ ທ່ານ ລັດຖະມົນຕີ ກວຕ; ມະຕິຂອງຄະນະບໍລິຫານງານສູນກາງພັກ ວ່າດ້ວຍການຍົກສູງ ປະສິດທິພາບການຄຸ້ມຄອງລັດ, ຄຸ້ມຄອງສັງຄົມດ້ວຍກົດໝາຍ ແລະ ຄຳສັ່ງຂອງຄະນະເລຂາທິການສູນກາງພັກວ່າດ້ວຍການກະກຽມ ດຳເນີນກອງປະຊຸມໃຫຍ່ອົງຄະນະ ພັກ ກະຊວງ-ອົງການ, ແຂວງ-ນະຄອນຫຼວງ, ອົງຄະນະພັກເມືອງ-ນະຄອນ ແລະ ຮາກຖານພັກໃນຂອບເຂດທົ່ວປະເທດ ຊຶ່ງສະເໜີໂດຍ ທ່ານ ປອ. ຈັນແສງ ພິມມະວົງ, ຄະນະພັກ, ຮອງລັດຖະມົນຕີ ກວຕ ແລະ ທ່ານ ບຸນຕີ ທະມິດ, ຮອງເລຂາຄະນະພັກ, ຮອງລັດຖະມົນຕີ ກວຕ ຕາມລໍາດັບ.
ຂ່າວ ແລະ ຮູບ: ພະແນກຂ່າວສານ ແບະ ປະຊາສຳພັນ
ÂÂÂ
ÂÂÂ


text: (ຂປລ) ຄະນະຜູ້ແທນ ລາວ ນຳໂດຍທ່ານ ສະຫວັນ ຄອນ ຣາຊມຸນຕຣີ ຮອງລັດ ຖະມົນຕີກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ ແຫ່ງ ສປປ ລາວ ໄດ້ສຳເລັດ ການເຂົ້າຮ່ວມກອງປະຊຸມລະ ດັບລັດຖະມົນຕີວັດທະນະທຳ ໃນຂອບການຮ່ວມມືອາຊີ-ເອີ ຣົບ ຄັ້ງທີ 8 ຊຶ່ງຈັດຂຶ້ນໃນລະ ຫວ່າງວັນທີ 1-2 ມີນາຜ່ານມາ ທີ່ນະຄອນຫຼວງໂຊເຟຍ ສາທາ ລະນະລັດບູນກາລີ, ພາຍໃຕ້ ການເປັນປະທານຂອງທ່ານ ໂບຍ ປານອບ ລັດຖະມົນຕີ ກະຊວງວັດທະນະທຳ ແຫ່ງ ສາທາລະນະລັດບູນກາລີ, ມີ ຄະນະຜູ້ແທນເຂົ້າຮ່ວມຫຼາຍ ກວ່າ 200 ທ່ານ ທີ່ມາຈາກ 46 ປະເທດ ໂດຍໄດ້ປຶກສາຫາລື ແລະ ແລກປ່ຽນທັດສະນະກ່ຽວ ກັບບົດບາດສຳຄັນຂອງວັດທະ ນະທຳຕໍ່ການຮ່ວມມືສາກົນ ແນໃສ່ສົ່ງເສີມຄວາມເຂົ້າອົກ ເຂົ້າໃຈ, ສົ່ງເສີມການຮ່ວມມື ແລະ ການເຄົາລົບຊຶ່ງກັນ ແລະ ກັນ ເພື່ອຮັບປະກັນການພັດທະ ນາໃຫ້ຍືນຍົງ ແລະ ຮັກສາສັນ ຕິພາບໃນຂົງເຂດອາຊີ-ເອີຣົບ. ກອງປະຊຸມຄັ້ງນີ້ ຍັງໄດ້ ແລກປ່ຽນຂໍ້ມູນຂ່າວສານ, ແນວທາງການຮ່ວມມືທາງດ້ານ ສິລະປະວັດທະນະທຳ ລວມ ທັງບັນດາຜະລິດຕະພັນວັດ ທະນະທຳຕ່າງໆ, ບົດບາດ ຄວາມສຳຄັນຂອງສັງຄົມຕໍ່ ວຽກງານວັດທະນະທຳ, ການ ສ້າງຄວາມເຂັ້ມແຂງ, ການມີ ສ່ວນຮ່ວມ ແລະ ການພັດທະ ນາແບບຍືນຍົງ. ທ່ານ ສະຫວັນຄອນ ຣາຊມຸນຕຣີ ໄດ້ຮັບກຽດມີຄຳ ເຫັນຕໍ່ວາລະກອງປະຊຸມ ໂດຍ ໄດ້ຍົກໃຫ້ເຫັນນະໂຍບາຍ ຂອງພັກ-ລັດຖະບານ ສປປ ລາວ ຕໍ່ວຽກງານການປົກປັກ ຮັກສາ ແລະ ພັດທະນາສົ່ງ ເສີມວັດທະນະທຳອັນດີງາມ ກໍຄືການປົກປັກຮັກສາມໍລະ ດົກວັດທະນະທຳຂອງຊາດ, ພ້ອມທັງໄດ້ເນັ້ນເຖິງການຮ່ວມ ມື ກໍຄືການແລກປ່ຽນວັດທະນະ ທຳກັບບັນດາປະເທດເພື່ອນ ມິດພາກພື້ນ ແລະ ໃນໂລກຢູ່ ໃນເວທີຕ່າງໆ ທີ່ມີຜົນປະ ໂຫຍດຮ່ວມກັນ. ຄຽງຄູ່ກັນນີ້ ວັດທະນະທຳມີບົດບາດສຳຄັນ ຕໍ່ຂົງເຂດເສດຖະກິດ-ສັງຄົມ, ເປັນຕົ້ນແມ່ນການສ້າງວຽກ ເຮັດງານທຳທີ່ມີລາຍຮັບທີ່ໝັ້ນ ຄົງຕິດພັນກັບການສົ່ງເສີມຫົວ ຄິດປະດິດສ້າງ ແລະ ພູມປັນ ຍາທີ່ເປັນເອກະລັກຂອງປະ ຊາຊົນບັນດາເຜົ່າ, ຕໍ່ການພົວ ພັນລະຫວ່າງປະເທດ ແລະ ຊີ ວິດການເປັນຢູ່ຂອງມວນມະນຸດ. ຄະນະຜູ້ແທນລາວຍັງຖື ໂອກາດດັ່ງກ່າວແຈ້ງໃຫ້ຊາບ ວ່າ: ສປປ ລາວ ມີມໍລະດົກ ໂລກ 2 ແຫ່ງຄື: ເມືອງຫຼວງພະ ບາງ ແລະ ປາສາດຫີນວັດພູ ຈຳປາສັກ. ໃນລະຫວ່າງທ້າຍ ປີ 2017 ທີ່ຜ່ານມານີ້ ສຽງ ແຄນລາວ ກໍໄດ້ຖືກຮັບຮອງ ເຂົ້າໃນບັນຊີມໍລະດົກໂລກ ທາງດ້ານວັດທະນະທຳທີ່ບໍ່ ເປັນວັດຖຸ ໂດຍອົງການອຸຍ ແນັດສະໂກ ໄດ້ສຳເລັດສົ່ງເອ ກະສານນຳສະເໜີເອົາທົ່ງ ໄຫຫີນແຂວງຊຽງຂວາງ ເຂົ້າ ໃນບັນຊີມໍລະດົກໂລກ ແລະ ກະກຽມເອກະສານນຳສະເໜີ ປ່າສະຫງວນແຫ່ງຊາດຫີນ ໜາມໜໍ່ ແຂວງຄຳມ່ວນ ເປັນ ມໍລະດົກໂລກທາງດ້ານທຳມະ ຊາດແຫ່ງທຳອິດຂອງ ສປປ ລາວ ຊຶ່ງຄາດວ່າຈະໃຫ້ສຳ ເລັດໃນປີ 2020 ແລະ ພ້ອມ ດຽວກັນນັ້ນ ໄດ້ໂຄສະນາ ແລະ ເຊີນຊວນໃຫ້ນັກທ່ອງທ່ຽວຈາກ ບັນດາປະເທດອາຊີ ແລະ ເອີ ຣົບໄປທ່ອງທ່ຽວປະເທດລາວ ເນື່ອງໃນໂອກາດປີທ່ອງທ່ຽວ ລາວປີ 2018. ໃນຕອນບ່າຍຂອງວັນທີ 1 ມີນາຜ່ານມາ, ທ່ານ ສະ ຫວັນຄອນ ຣາຊມຸນຕຣີ ຮອງ ລັດຖະມົນຕີ ພ້ອມຄະນະຍັງ ໄດ້ພົບປະສອງຝ່າຍກັບທ່ານ ອິນເດັກ ຊາ (Indrek Saar) ລັດຖະມົນຕີກະຊວງວັດທະ ນະທຳ ແຫ່ງ ສາທາລະນະລັດ ແອັສໂຕນີ ພ້ອມດ້ວຍຄະນະ. ທັງສອງຝ່າຍຍັງໄດ້ແລກປ່ຽນ ຄຳເຫັນກ່ຽວກັບຊ່ອງທາງການ ແລກປ່ຽນຮ່ວມມືໃນຂົງເຂດ ວັດທະນະທຳ ເປັນຕົ້ນໃນການ ປົກປັກຮັກສາມໍລະດົກວັດທະ ນະທຳໃນຍຸກດີຈີຕອນ, ການ ແລກປ່ຽນດ້ານຮູບເງົາ, ລວມ ທັງການແລກປ່ຽນສິລະປະວັນ ນະຄະດີ.


text:
ເອກອັກຄະລັດຖະທູດ ຫວຽດນາມ ຟ້າມກວາງວິງ ເຂົ້າຮ່ວມກອງປະຊຸມ OTC2015
OTC-2015
(ພາບ: offshoreenergytoday.com)
ໃນຂອບເຂດການຢ້ຽມຢາມ ແລະ ເຮັດວຽກຢູ່ນະຄອນ Houston, ລັດ Texas, ອາເມລິກາ, ທ່ານເອກອັກຄະລັດຖະທູດຫວຽດນາມ ປະຈຳອາເມລິກາ ຟ້າມກວາງວິງ ໄດ້ເຂົ້າຮ່ວມກອງປະຊຸມເຕັກໂນໂລຢີນຳ້ມັນອາຍແກສນອກຝັ່ງທະເລ (OTC) 2015, ເຂົ້າຮ່ວມພິທີຕ້ອນຮັບແຂກຂອງກົງສູນໃຫຍ່ຫວຽດນາມ ຢູ່ Houston, ເນື່ອງໃນໂອກາດສະເຫຼີມສະຫຼອງ 20 ປີ ແຫ່ງວັນສ້າງຕັ້ງການພົວພັນທາງການທູດຫວຽດນາມ - ອາເມລິກາ, ພົບປະກັບບັນດານັກທຸລະກິດອາເມລິກາ ຢູ່ Houston ແລະ ເຂົ້າຮ່ວມບາງເຫດການທີ່ກ່ຽວຂ້ອງນັບແຕ່ວັນທີ 4-5/5.
ກ່ຽວກັບ OTC-2015, ນີ້ແມ່ນງານວາງສະແດງໃຫຍ່ກວ່າໝູ່ຢູ່ໂລກໃນປີນີ້ໃນຂົງເຂດນຳ້ມັນອາຍແກສ, ດ້ວຍການເຂົ້າຮ່ວມຂອງບໍລິສັດ, ກຸ່ມບໍລິສັດນຳ້ມັນອາຍແກສອັນດັບໜຶ່ງຂອງໂລກນັບພັນແຫ່ງ. ຄະນະຈັດຕັ້ງ OTC-2015 ເປັນຄັ້ງທຳອິດໄດ້ເລືອກເຟັ້ນ ແລະ ເຊີນຫຽດນາມ ເຂົ້າຮ່ວມ, ກ່າວຄວາມເຫັນທີ່ວາລະປະຊຸມຄົບຄະນະຂອງກອງປະຊຸມ. ທ່ານເອກອັກຄະລັດຖະທູດຫວຽດນາມ ປະຈຳອາເມລິກາ ຟ້າມກວາງວິງ ຢືນຢັນເຖິງການສະໜັບສະໜູນຂອງລັດຖະບານ ແລະ ບັນດານະໂຍບາຍພິເສດສຳລັບນັກລົງທຶນຕ່າງປະເທດໃນຂົງເຂດນຳ້ມັນອາຍແກສຢູ່ຫວຽດນາມ. ດ້ວຍນະໂຍບາຍພິເສດດັ່ງກ່າວ, ທ່ານເອກອັກຄະລັດຖະທູດ ຟ້າມກວາງວິງ ປາຖະໜາວ່າ, ບັນດານັກລົງທຶນ, ບໍລິສັດ, ກຸ່ມບໍລິສັດຕ່າງປະເທດຈະສືບຕໍ່ເພີ່ມທະວີການລົງທຶນ, ຮ່ວມມື, ທຳມາຫາກິນຢູ່ຫວຽດນາມ ໃນຂົງເຂດນຳ້ມັນອາຍແກສກວ່າອີກ, ບົນພື້ນຖານຕ່າງຝ່າຍຕ່າງມີຜົນປະໂຫຍດ, ເໝາະສົມກັບກົດໝາຍສາກົນ ແລະ ສົນທິສັນຍາກົດໝາຍວ່າດ້ວຍທະເລຂອງສະຫະປະຊາຊາດປີ 1982.
(ແຫຼ່ງຄັດຈາກ VOV)


text:
ສະຫາຍ ນາງ ປານີ ຢາທໍ່ຕູ້ ກຳມະການກົມການເມືອງສູນກາງພັກ ປະທານສະພາແຫ່ງຊາດ ແຫ່ງ ສປປ ລາວ ໄດ້ຕ້ອນ ຮັບການເຂົ້າຢ້ຽມຂ່ຳນັບຂອງ ສະຫາຍ ນາງ ດັ້ງ ຖິ ຫງ໋ອກ ທິ້ງ ກຳມະການຄະນະບໍລິຫານ ງານສູນກາງພັກກອມມູນິດ ຫວຽດນາມ ຮອງປະທານປະເທດ ແຫ່ງ ສສ ຫວຽດນາມ ທີ່ສະພາແຫ່ງຊາດແຫ່ງ ສປປ ລາວ ເນື່ອງໃນໂອກາດທີ່ສະ ຫາຍພ້ອມດ້ວຍຄະນະເດີນ ທາງມາຢ້ຽມຢາມ ສປປ ລາວ ຢ່າງເປັນທາງການ, (19-22/ 6/2018) ຕາມຄຳເຊື້ອເຊີນ ຂອງສະຫາຍ ພັນຄຳ ວິພາວັນ ກຳມະການກົມການເມືອງສູນກາງພັກ ເລຂາທິການສູນກາງພັກ ຜູ້ປະຈຳການຄະນະເລຂາ ທິການສູນກາງພັກ ຮອງປະທານປະເທດ ແຫ່ງ ສປປ ລາວ. ໃນໂອກາດດັ່ງກ່າວ, ສະຫາຍ ນາງ ປານີ ຢາທໍ່ຕູ້ ໄດ້ ສະແດງຄວາມຊົມເຊີຍ ແລະ ຕ້ອນຮັບອັນອົບອຸ່ນ ມາຍັງສະຫາຍ ນາງ ດັ້ງ ຖິ ຫງ໋ອກ ທິ້ງ ແລະ ຄະນະຜູ້ແທນ ແຫ່ງ ສສ ຫວຽດນາມ ທີ່ໄດ້ເດີນທາງມາຢ້ຽມຢາມ ສປປ ລາວ ຢ່າງເປັນ ທາງການເປັນຄັ້ງທຳອິດນັບຕັ້ງ ແຕ່ສະຫາຍໄດ້ດຳລົງຕຳ
ແໜ່ງເປັນຮອງປະທານປະເທດ ແຫ່ງ ສສ ຫວຽດນາມ ເປັນຕົ້ນມາ. ພ້ອມນີ້, ສະຫາຍ ນາງ ປານີ ຢາທໍ່ຕູ້ ຍັງໄດ້ສະແດງຄວາມຊົມເຊີຍຕໍ່ບັນດາຜົນສຳເລັດອັນສຳຄັນ, ຮອບດ້ານ ທີ່ປະຊາຊົນ ຫວຽດນາມ ອ້າຍນ້ອງຍາດມາໄດ້ພາຍໃຕ້ການນຳພາອັນ ຖືກຕ້ອງຂອງພັກກອມມູນິດ ຫວຽດນາມ ໃນໄລຍະຜ່ານມາ. ພ້ອມດຽວກັນນີ້, ສະຫາຍ ນາງ ປານີ ຢາທໍ່ຕູ້ ກໍໄດ້ຕີລາຄາສູງຕໍ່ພັກ, ສະພາແຫ່ງຊາດ, ລັດຖະບານ ແຫ່ງ ສສ ຫວຽດນາມ ກໍຄືສະຫາຍ ນາງ ດັ້ງ ຖິ ຫງ໋ອກ ທິ້ງ ທີ່ໄດ້ເອົາໃຈໃສ່ຕິດຕາມ, ຊຸກຍູ້, ຊີ້ນຳ ບັນດາຫົວໜ່ວຍ ທຸລະກິດຂອງຫວຽດນາມ ທີ່ໄດ້ມາລົງທຶນຢູ່ ສປປ ລາວ ຢ່າງໃກ້ຊິດເຮັດໃຫ້ການລົງທຶນຂອງ ຫວຽດນາມ ຢູ່ ສປປ ລາວ ມີປະສິດທິຜົນ, ຊຶ່ງໄດ້ປະກອບສ່ວນ ສຳຄັນເຂົ້າໃນການພັດທະນາ ເສດຖະກິດ-ສັງຄົມ ຂອງ ສປປ ລາວ ກໍຄືການເສີມຂະຫຍາຍ ສາຍພົວພັນອັນເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງ ສອງພັກ. ສອງລັດ ແລະ ປະຊາຊົນສອງຊາດ ລາວ - ຫວຽດນາມ. ນອກນັ້ນ, ສະຫາຍ ນາງ ປານີ ຢາທໍ່ຕູ້ ກໍໄດ້ຕີລາຄາ ສູງຕໍ່ການດຳເນີນກອງປະຊຸມສະໄໝສາມັນເທື່ອທີ 5 ຂອງ ສະພາແຫ່ງຊາດ ຊຸດທີ 14 ຂອງ ສສ. ຫວຽດນາມ, ພ້ອມທັງໄດ້ແຈ້ງໂດຍຫຍໍ້ກ່ຽວກັບ ສະພາບການດຳເນີນກອງປະຊຸມສະໄໝສາມັນ ເທື່ອທີ 5 ຂອງສະພາແຫ່ງຊາດ ຊຸດທີ 8 ຂອງ ສປປ ລາວ ທີ່ພວມດຳເນີນຢູ່ດ້ວຍບັນຍາກາດອັນຟົດຟື້ນ. ໃນການພົບປະສອງ ຝ່າຍໄດ້ຕີລາຄາສູງຕໍ່ການພົວພັນ ຮ່ວມມືລະຫວ່າງສອງປະເທດ ໃນໄຍລະຜ່ານມາ ກໍຄືການຢ້ຽມາມ ສປປ ລາວ ຂອງສະຫາຍ ນາງ ດັ້ງ ຖິ ຫງ໋ອກ ທິ້ງ ໃນຄັ້ງນີ້, ຊຶ່ງເປັນການເສີມຂະຫຍາຍໄມຕີຈິດມິດຕະພາບ ອັນດູດດື່ມແຫ່ງສາຍພົວພັນມິດຕະພາບ, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ ອ້າຍນ້ອງ ທີ່ມີມາແຕ່ດົນນານແລ້ວນັ້ນ ໃຫ້ແໜ້ນແຟນຍິ່ງໆຂຶ້ນ. ທັງເປັນການກະຕຸກຊຸກຍູ້ການຮ່ວມມືລະຫວ່າງສອງປະເທດ ໃຫ້ເຂົ້າສູ່ລວງເລິກອີກບາດກ້າວໜຶ່ງ. ພ້ອມນີ້, ທັງສອງຝ່າຍ ຍັງໄດ້ອວຍພອນໃຫ້ສາຍພົວ ພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລາວ - ຫວຽດນາມ ຈົ່ງໝັ້ນຄົງທະນົງ ແກ່ນຕະຫຼອດໄປ. ໃນໂອກາດດຽວກັນ ສະຫາຍ ນາງ ດັ້ງ ຖິ ຫງ໋ອກ ທິ້ງ ກໍໄດ້ສະແດງຄວາມຂອບໃຈຕໍ່ ການຕ້ອນຮັບອັນອົບອຸ່ນຂອງ ສະຫາຍ ນາງ ປານີ ຢາທໍ່ຕູ້ ແລະ ຄະນະພ້ອມທັງໄດ້ຕີລາ ຄາສູງຕໍ່ການພົວພັນຮ່ວມມື ລະຫວ່າງສອງສະພາແຫ່ງຊາດ ລາວ - ຫວຽດນາມ ໃນໄລຍະຜ່ານມາ. ພ້ອມນັ້ນ, ສະຫາຍ ຍັງໄດ້ແຈ້ງໂດຍຫຍໍ້ກ່ຽວກັບຜົນສຳເລັດຂອງກອງປະຊຸມສະໄໝສາມັນເທື່ອທີ 5 ຂອງ ສະພາແຫ່ງຊາດຊຸດທີ 14 ຂອງ ສສ ຫວຽດນາມ, ຊຶ່ງບັນດາສະມາຊິກສະພາແຫ່ງຊາດ ຫວຽດນາມ ໄດ້ມີການປຶກສາ ຫາລືກັນຢ່າງກົງໄປກົງມາໃນ ຫຼາຍບັນຫາບົນພື້ນຖານການ ເຄົາລົບສິດທິຂັ້ນພື້ນຖານຂອງ ພົນລະເມືອງໃນການປາກເວົ້າ, ອັນເປັນການສ່ອງແສງໃຫ້ເຫັນ ເຖິງຄວາມເອົາໃຈໃສ່ຕິດຕາມ ກວດສອບຢ່າງໃກ້ຊິດຂອງບັນດາສະມາຊິກສະພາແຫ່ງຊາດ. ພ້ອມກັນນີ້, ກໍໄດ້ອວຍພອນ ໃຫ້ກອງປະຊຸມສະໄໝສາມັນ ເທື່ອທີ 5 ຂອງສະພາແຫ່ງຊາດ ຊຸດທີ VIII ຂອງ ສປປ ລາວ ທີ່ ກຳລັງດຳເນີນຢູ່ນັ້ນ ໃຫ້ໄດ້ຮັບຜົນສຳເລັດຢ່າງຈົບງາມ. ໃນຕອນທ້າຍ, ສະຫາຍ ນາງ ປານີ ຢາທໍ່ຕູ້ ໄດ້ອວຍພອນ ໃຫ້ສະຫາຍ ນາງ ດັ້ງ ຖິ ຫງ໋ອກ ທິ້ງ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ, ສືບຕໍ່ນຳພາປະເທດຊາດກ້າວຂຶ້ນຕາມເປົ້າ ໝາຍທີ່ວາງໄວ້ ແລະ ໄດ້ຮັບ ຜົນສຳເລັດຢ່າງຈົບງາມໃນການ ເດີນທາງມາຢ້ຽມຢາມ ສປປ ລາວ ໃນຄັ້ງນີ້, ສະແດງຄວາມ ຂອບໃຈຕໍ່ພັກ, ລັດຖະບານກໍຄືສະພາແຫ່ງຊາດຫວຽດນາມ ທີ່ໄດ້ໃຫ້ການສະສະໜັບສະໜູນ ແລະ ຊ່ວຍເຫຼືອແກ່ສະພາແຫ່ງຊາດລາວ ໂດຍດີຕະຫຼອດມາ, ພິເສດແມ່ນໂຄງ ການກໍ່ສ້າງຫໍສະພາແຫ່ງຊາດ. ພ້ອມນີ້, ສະຫາຍ ນາງ ປານີ ຢາທໍ່ຕູ້ ກໍໄດ້ຝາກຄຳຢື້ຢາມ ຖາມຂ່າວເຖິງການນຳຫວຽດນາມ, ໂດຍສະເພາະສະຫາຍ ປະທານສະພາແຫ່ງຊາດ ຫງວຽນ ທິກິມ ເງິນ. ໃນວັນດຽວກັນ, ສະຫາຍ ນາງ ດັ້ງ ຖິ ຫງ໋ອກ ທິ້ງ ພ້ອມ ຄະນະ ຍັງໄດ້ຢ້ຽມຢາມສູນກາງສະຫະພັນແມ່ຍິງລາວ ແລະ ພົບປະກັບສະຫາຍ ນາງ ອິນລາ ວັນ ແກ້ວບຸນພັນ ປະທານສູນ ກາງສະຫະພັນແມ່ຍິງລາວ, ຢ້ຽມຢາມໂຮງຮຽນພອນສະຫວັນ, ຊຶ່ງຖືກຕ້ອນຮັບໂດຍ ສະຫາຍ ສົມສີ ຍໍພັນໄຊ ວ່າການອະທິການບໍດີມະຫາວິທະຍາໄລແຫ່ງຊາດ ພ້ອມດ້ວຍ ຜູ້ອຳນວຍການ ແລະ ບັນດາຄູ-ອາຈານໂຮງຮຽນພອນສະຫວັນ. ນອກນັ້ນ, ຍັງໄດ້ວາງ ພວງມາລາຢູ່ອະນຸສາວະລີນັກ ຮົບນິລະນາມ ແລະ ຢ້ຽມຊົມ ພະທາດຫຼວງວຽງຈັນ.


text:
ຄະນະຊາວໜຸ່ມ ຮາກຖານ ກອງບັນຊາການ ປ້ອງກັນຄວາມສະຫງົບ ແຂວງສາລະວັນ ໄດ້ເປີດຂະບວນການຂໍ້ແຂ່ງຂັນ 4 ບຸກ
ຕອນບ່າຍຂອງວັນທີ 9 ມີນາ 2016 ຄະນະຊາວໜຸ່ມຮາກຖານກອງບັນຊາການ ປ້ອງກັນຄວາມສະຫງົບ ແຂວງສາລະວັນ ໄດ້ເປີດຂະບວນການແຂ່ງຂັນ 4 ບຸກ ຄັ້ງທີ I ໃນໜ່ວຍຂອງຕົນຂື້ນຢ່າງເປັນທາງການ,
ບັນດາໜ່ວຍຊາວໜຸ່ມຄະນະຮາກຖານກອງບັນຊາການປ.ກ.ສ ແຂວງສາລະວັນ,ໄດ້ສ້າງຂະບວນການຂ່ຳນັບຮັບຕ້ອນ 2 ວັນປະຫວັດສາດ,ທີ່ເດີ່ນປ.ກ.ສ ແຂວງ
ບັນດາໜ່ວຍຊາວໜຸ່ມຄະນະຮາກຖານກອງບັນຊາການປ.ກ.ສແຂວງສາລະວັນ,ໄດ້ສ້າງຂະບວນການຂ່ຳນັບຮັບຕ້ອນ 2 ວັນປະຫວັດສາດ,ທີ່ເດີ່ນປ.ກ.ສ ແຂວງໃນຕອນເຊົ້າຂອງວັນທີ25/11/2015ບັນດາໜ່ວຍຊາວໜຸ່ມຄະນະຮາກຖານກອງບັນຊາການ ປ.ກ.ສ ແຂວງສາລະວັນ


text:
ອາຊຽນ ແລະ ຈີນບັນລຸໄດ້ຂໍ້ຕົກລົງກ່ຽວກັບ “ເອກະສານສະບັບໜຶ່ງດຽວ” ໃນການເຈລະຈາ COC
(VOVWORLD) - ທ່ານລັດຖະມົນຕີການຕ່າງປະເທດ ສິງກະໂປ Vivian Balakrishnan ຖະແຫຼງວ່ານີ້ແມ່ນ “ຂີດໝາຍສຳຄັນ” ໃນວິວັດການດຳເນີນ COC
ບັນດາປະເທດ ອາຊຽນ ແລະ ຈີນ ບັນລຸໄດ້ຂໍ້ຕົກລົງ “ເອກະສານສະບັບໜຶ່ງດຽວ” ໃນການເຈລະຈາກ່ຽວກັບກົດແຫ່ງການປະພຶດຂອງຂອງບັນດາຝ່າຍຢູ່ທະເລຕາເວັນອອກ (COC), ເຊິ່ງເປັນບາດກ້າວສຳຄັນ ເພື່ອມຸ່ງໄປເຖິງການຮັດແຄບບັນດາຄວາມແຕກຕ່າງກັນລະຫວ່າງ 2 ຝ່າຍ. ກ່າວຄຳເຫັນທີ່ກອງປະຊຸມ ລັດຖະມົນຕີ ອາຊຽນ - ຈີນ ຢູ່ນອກກອງປະຊຸມລັດຖະມົນຕີການຕ່າງປະເທດ ອາຊຽນ ຄັ້ງທີ 51 (AMM 51) ຈັດຕັ້ງຢູ່ ສິງກະໂປ ໃນວັນທີ 2 ສິງຫາ, ທ່ານລັດຖະມົນຕີການຕ່າງປະເທດ ສິງກະໂປ Vivian Balakrishnan ຖະແຫຼງວ່ານີ້ແມ່ນ “ຂີດໝາຍສຳຄັນ” ໃນວິວັດການດຳເນີນ COC, ນັບແຕ່ເມື່ອກອງປະຊຸມເຈົ້າໜ້າທີ່ຂັ້ນສູງ ອາຊຽນ - ຈີນ ກ່ຽວກັບການປະຕິບັດກົດແຫ່ງການປະພຶດຂອງບັນດາຝ່າຍຢູ່ທະເລຕາເວັນອອກ (DOC) ຈັດຕັ້ງຢູ່ຈີນ ໃນເດືອນ ມິຖຸນາ 2018.


text:
WEF ASEAN ແມ່ນການເຄື່ອນໄຫວພົວພັນຕ່າງປະເທດສຳຄັນຂອງ ຫວຽດນາມ ໃນປີ 2018
ກ່າວຄຳເຫັນທີ່ກອງປະຊຸມ, ທ່ານຮອງນາຍົກລັດຖະມົນຕີ ຟ້າມບີ່ງມິງ ຢັ້ງຢືນວ່າ: ກອງປະຊຸມ WEF ASEAN ແມ່ນເວທີປາໄສຂະໜາດໃຫຍ່
ຕອນບ່າຍວັນທີ 9 ສິງຫາ, ທີ່ສຳນັກງານລັດຖະບານ, ທ່ານຮອງນາຍົກລັດຖະມົນຕີ ຟ້າມບີງມີງ ເປັນປະທານກອງປະຊຸມກັບບັນດາກະຊວງ, ຂະແໜງການກ່ຽວຂ້ອງກ່ຽວກັບການກະກຽມ, ຈັດຕັ້ງເວທີປາໄສເສດຖະກິດໂລກ ກ່ຽວກັບ ສະມາຄົມປະຊາຊາດອາຊີຕາເວັນອອກສ່ຽງໃຕ້ (WEF ASEAN). ກ່າວຄຳເຫັນທີ່ກອງປະຊຸມ, ທ່ານຮອງນາຍົກລັດຖະມົນຕີ ຟ້າມບີ່ງມິງ ຢັ້ງຢືນວ່າ: ກອງປະຊຸມ WEF ASEAN ແມ່ນເວທີປາໄສຂະໜາດໃຫຍ່ ແລະ ມີອິດທິພົນຊື່ສຽງໃນພາກພື້ນ, ດຶງດູດການເຂົ້າຮ່ວມຂອງການນຳຂັ້ນສູງບັນດາປະເທດໃນພາກພື້ນ, ບັນດາອົງການຈັດຕັ້ງສາກົນ ແລະ ການນຳບັນດາກຸ່ມບໍລິສັດແຖວໜ້າຂອງໂລກເປັນຈຳນວນຫຼວງຫຼາຍ. ນີ້ແມ່ນໜຶ່ງໃນນບັນດາການພົວພັນຕ່າງປະເທດສຳຄັນຂອງປະເທດຊາດໃນປີ 2018, ປະກອບສ່ວນຕັ້ງໜ້າໃນການປັບປຸງ, ຍົກສູງທີ່ຕັ້ງຂອງປະເທດຊາດກ່ວາອີກ; ໂຄສະນາຫວຽດນາມ ຢ່າງແຮງ, ສ້າງກາລະໂອກາດໃຫ້ແກ່ບັນດາກະຊວງ, ຂະແໜງການ, ທ້ອງຖິ່ນ ແລະ ວີສາຫະກິດສຳພັດ ແລະ ເປີດກ້ວາງການຮ່ວມມືກັບບັນດາກຸ່ມບໍລິສັດແຖວໜ້າ, ກຳແໜ້ນແນວຄິດໃໝ່, ທ່າອ່ຽງແຫ່ງການພັດທະນາຂອງໂລກ ແລະ ພາກພື້ນ. ທ່ານຮອງນາຍົກລັດຖະມົນຕີ ເນັ້ນໜັກວ່າ: ການນຳພັກ ແລະ ລັດ ເອົາໃຈໃສ່, ຖືເປັນສຳຄັນຄວາມໝາຍຫຼາຍດ້ານຂອງກອງປະຊຸມ WEF ASEAN, ທ່ານນາຍົກລັດຖະມົນຕີ ໄດ້ຊີ້ນຳບັນດາກະຊວງ, ຂະແໜງການ ແລະ ທ້ອງຖິ່ນກ່ຽວຂ້ອງກະກຽມໃຫ້ກອງປະຊຸມນີ້ເປັນຢ່າງດີ.
(ແຫຼ່ງຄັດຈາກ VOV)


text:
ນາຍົກລັດຖະມົນຕີ ຫງວຽນຊວນຟຸກ ຕ້ອນຮັບບັນດາຜູ້ແທນລາວ
(VOVWORLD) -ວັນທີ 14 ພຶດສະພາ, ຢູ່ນະຄອນຫຼວງຮ່າໂນ້ຍ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກໄດ້ໃຫ້ການຕ້ອນຮັບ ທ່ານ ບໍ່ວຽງຄຳ ວົງດາລາ ລັດຖະມົນຕີກະຊວງ ວິທະຍາສາດ ແລະ ເຕັກໂນໂລຊີ, ປະທານສະຖາບັນວິທະຍາສາດແຫ່ງຊາດລາວ ແລະ ທ່ານ ພົນໂທ ສຸວອນ ເລືອງບຸນມີ, ຮອງລັດຖະມົນຕີກະຊວງປ້ອງກັນປະເທດລາວ, ຫົວໜ້າກົມໃຫຍ່ເສນາທິການກອງທັບປະຊາຊົນລາວ ຊຶ່ງພວມຢ້ຽມຢາມຫວຽດນາມຢ່າງເປັນທາງການ
ກ່າວຄຳເຫັນທີ່ການຕ້ອນຮັບ ທ່ານ ບໍ່ວຽງຄຳ ວົງດາລາ ລັດຖະມົນຕີກະຊວງ ວິທະຍາສາດ ແລະ ເຕັກໂນໂລຊີ, ປະທານສະຖາບັນວິທະຍາສາດແຫ່ງຊາດລາວ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ສະເໜີ 2 ຝ່າຍ ສືບຕໍ່ສຸມໃສ່ຄົ້ນຄ້ວາບັນດາເຕັກໂນໂລຊີ ທີ່ມີຄວາມສາມາດນຳໃຊ້, ຮັບໃຊ້ການພັດທະນາເສດຖະກິດ-ສັງຄົມຂອງລາວ ກໍຄືບັນດາການຄົ້ນຄ້ວາກ່ຽວກັບການຫຼຸດຜ່ອນຜົນກະທົບຈາກໄພພິບັດທຳມະຊາດທີີ່ມີຕໍ່ຫວຽດນາມ ແລະ ລາວ.
ສ່ວນໃນການຕ້ອນຮັບ ທ່ານ ພົນໂທ ສຸວອນ ເລືອງບຸນມີ, ຮອງລັດຖະມົນຕີກະຊວງປ້ອງກັນປະເທດລາວ, ຫົວໜ້າກົມໃຫຍ່ເສນາທິການກອງທັບປະຊາຊົນລາວ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກໄດ້ຕີລາຄາສູງໝາກຜົນການຮ່ວມມືລະຫວ່າງກະຊວງປ້ອງກັນປະເທດຂອງ 2 ປະເທດໃນໄລຍະທີ່ຜ່ານມາ ພ້ອມທັງສະເໜີ 2 ຝ່າຍສືບຕໍ່ຍູ້ແຮງບັນດາການເຄື່ອນໄຫວຮ່ວມມື ປະກອບສ່ວນເພີ່ມພຸນຄູນສ້າງນ້ຳໃຈມິດຕະພາບລະຫວ່າງ 2 ປະເທດໃຫ້ນັບມື້ນັບພັດທະນາຢ່າງດີງາມໃນອະນາຄົດ.


text:
ຮອງນາຍົກລັດຖະມົນຕີ ຈິ້ງດິ່ງຢຸງ ຕ້ອນຮັບຮອງປະທານກຸ່ມບໍລິສັດ ExxonMobi
ທ່ານຮອງນາຍົກລັດຖະມົນຕີຈິ້ງດິ່ງຢຸງ
ຕ້ອນຮັບຮອງປະທານກຸ່ມບໍລິສັດ ExxonMobi
(ພາບ: baochinhphu.vn)
ຕອນເຊົ້າວັນທີ 01/12, ຢູ່ສຳນັກງານລັດຖະບານ, ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ໄດ້ໃຫ້ການຕ້ອນຮັບທ່ານ Paul Greenwood, ຮອງປະທານກຸ່ມບໍລິສັດ ExxonMobi ຮັບຜິດຊອບອາຍແກັດໄຟຟ້າ ພວມມີການຢ້ຽມຢາມ ແລະ ເຮັດວຽກຢູ່ຫວຽດນາມ. ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ຊົມເຊີຍທ່ານ Paul Greenwood ມາຢ້ຽມຢາມ ແລະ ເຮັດວຽກຢູ່ຫວຽດນາມ ເພື່ອຕີລາຄາສະພາບການພັດທະນາໂຄງການບໍ່ແຮ່ອາຍແກັດ ກ໋າວອຍແຊງ. ທ່ານຮອງນາຍົກລັດຖະມົນຕີ ເນັ້ນໜັກວ່າ, ຈຸດເວລານຳອາຍແກັດເຂົ້າຝັ່ງມີຄວາມໝາຍສຳຄັນຍິ່ງ ໃນການຕອບສະໜອງຄວາມຕ້ອງການດ້ານອາຍແກັດ ທີ່ນັບມື້ນັບເພີ່ມຂຶ້ນເພື່ອຮັບໃຊ້ການຜະລິດ ແລະ ຊີວິດການເປັນຢູ່.
ສ່ວນທ່ານ Paul Greenwood ໃຫ້ຮູ້ວ່າ, ExxonMobi ພວມຍູ້ແຮງຄວາມຄືບໜ້າເຈລະຈາກັບກຸ່ມບໍລິສັດນ້ຳມັນອາຍແກັດແຫ່ງຊາດຫວຽດນາມ, ກະຊວງອຸດສາຫະກຳການຄ້າຫວຽດນາມ ເພື່ອບັນລຸໄດ້ບັນດາຂໍ້ຕົກລົງສຸດທ້າຍ, ມີຄວາມກົມກ່ຽວດ້ານຜົນປະໂຫຍດລະຫວ່າງບັນດາຝ່າຍ.
(ແຫຼ່ງຄັດຈາກ VOV)


text:
ແນະນຳຄຸນຄ່າແມ່ພິມເອກະສານສະໄໝລາດຊະວົງ ຫງວຽນ - ມໍລະດົກເອກະສານໂລກເຖິງເພື່ອນມິດສາກົນ
ວັນທີ 6 ສິງຫາ, ທ່ານຮອງນາຍົກລັດຖະມົນຕີ ເຈືອງຮ່ວາບີ່ງ ໄດ້ໄປຢ້ຽມຢາມ ແລະ ເຮັດວຽກກັບສູນ ສຳເນົາເອກະສານແຫ່ງຊາດ 4 - ກົມເອກະສານ ແລະ ສຳເນົາເອກະສານແຫ່ງລັດຢູ່ ດ່າລາດ.
ທ່ານຮອງນາຍົກລັດຖະມົນຕີ ເຈືອງຮ່ວາບີງທີ່ການເຮັດວຽກ
ນະທີ່ນີ້, ທ່ານ ເຈືອງຮ່ວາບີ່ງ ໄດ້ຕີລາຄາສູງຂະແໜງສຳເນົາເອກະສານ ມີຄວາມມານະພະຍາຍາມຫຼາຍຢ່າງໃນການປົດປ້ອງ ແລະ ຂຸດຄົ້ນຄຸນຄ່າຂອງແມ່ພິມເອກະສານ ສະໄໝລາດຊະວົງ ຫງວຽນ - ມໍລະດົກວັດຖຸເອກະສານໂລກ. ທ່ານຮອງນາຍົກລັດຖະມົນຕີ ກໍ່ຕີລາຄາສູງບັນດາຄວາມມານະພະຍາຍາມ ແລະ ໝາກຜົນທີ່ບັນລຸໄດ້ຂອງກະຊວງພາຍໃນ, ກົມເອກະສານ ແລະ ສຳເນົາເອກະສານແຫ່ງລັດ, ພິເສດແມ່ນພະນັກງານ, ລັດຖະກອນ, ຜູ້ອອກແຮງງານຂຶ້ນກັບ ສູນ ສຳເນົາເອກະສານແຫ່ງຊາດ 4 ໃນການຮັກສາບັນດາມໍລະດົກທີ່ລ້ຳຄ່າ, ຫາຍາກ, ສ້າງວິທີການລົງທຶນເພື່ອສ້າງພື້ນຖານດ້ານວັດຖຸທີ່ເທົ່າທຽມ, ເໝາະສົມເພື່ອແນໃສ່ຮັກສາໃຫ້ປອດໄພ ແລະ ເສີມຂະຫຍາຍຄຸນຄ່າຂອງແມ່ພິມເອກະສານສະໄໝລາດຊະວົງຫງວຽນ, ມອບໃຫ້ກະຊວງພາຍໃນ, ກະຊວງວັດທະນະທຳ, ກິລາ ແລະ ທ່ອງທ່ຽວ ແລະ ກະຊວງການຕ່າງປະເທດ, ກະຊວງຖະແຫຼງຂ່າວ ແລະ ສື່ສານ ສ້າງແຜນການກະກຽມແຫຼ່ງເອກະສານເພື່ອປະຕິບັດການວາງສະແດງຢູ່ຕ່າງປະເທດ ເພື່ອແນໃສ່ໂຄສະນາ, ແນະນຳບັນດາມໍລະດົກໂລກຂອງ ຫວຽດນາມ ທີ່ໄດ້ຮັບການເຊີດຊູຈາກ UNESCO.
(ແຫຼ່ງຄັດຈາກ VOV)


text:
ຫວຽດນາມມານະພະຍາຍາມປະຕິບັດຂໍ້ຕົກລົງປາຣີກ່ຽວກັບການຮັບມືກັບການປ່ຽນແປງຂອງດິນຟ້າອາກາດ
ກອງປະຊຸມສຳມະນາ
(ພາບ: TTXVN)
ວັນທີ 24/10, ຢູ່ຮ່າໂນ້ຍ, ກະຊວງຊັບພະຍາກອນ ແລະ ສິ່ງແວດລ້ອມຫວຽດນາມ (MONRE) ໄດ້ສົມທົບກັບໂຄງການພັດທະນາສະຫະປະຊາຊາດ (UNDP) ແລະ ຄະນະກຳມະການລະຫວ່າງລັດຖະບານກ່ຽວກັບການປ່ຽນແປງຂອງດິນຟ້າອາກາດ (IPCC) ຈັດກອງປະຊຸມສຳມະນາ “ບັນດາຜົນງານຂອງ IPCC ແລະ ບັນດາການກະທຳຂອງຫວຽດນາມ ກ່ຽວກັບການຮັບມືກັບການປ່ຽນແປງຂອງດິນຟ້າອາກາດ”.
ຕາມທ່ານ ຟ້າມວັນເຕີນ, ຮອງຫົວໜ້າກົມອຸຕຸນິຍົມອຸທົກກະສາດ ແລະ ການປ່ຽນແປງຂອງດິນຟ້າອາກາດ, ກະຊວງຊັບພະຍາກອນ ແລະ ສິ່ງແວດລ້ອມແລ້ວ, ຄາດໝາຍລວມຂອງການປະຕິບັດຂໍ້ຕົກລົງປາຣີ ຢູ່ຫວຽດນາມ ແມ່ນກຳນົດ ແລະ ຜັນຂະຫຍາຍບັນດາການເຄື່ອນໄຫວໃຫ້ເໝາະສົມ, ບັນດາມາດຕະການແກ້ໄຂຮອດປີ 2020 ແລະ 2030, ເພື່ອປະຕິບັດຢ່າງຄົບຖ້ວນບັນດາຂໍ້ກຳນົດທີ່ນຳໃຊ້ໃຫ້ຫວຽດນາມ ໃນຂໍ້ຕົກລົງປາຣີ. ທ່ານ ຟ້າມວັນເຕີນ ໃຫ້ຮູ້ວ່າ, ໃນໄລຍະ 2016 – 2020, ຫວຽດນາມ ສືບຕໍ່ກະກຽມເພື່ອຮອດປີ 2020 ພ້ອມແລ້ວທີ່ຈະປະຕິບັດບັນດາຂໍ້ກຳນົດຂອງຂໍ້ຕົກລົງປາຣີ, ສືບຕໍ່ປະຕິບັດບັນດາການເຄື່ອນໄຫວຮັບມືກັບການປ່ຽນແປງຂອງດິນຟ້າອາກາດທີ່ໄດ້ອະນຸມັດຜ່ານ ແລະ ບັນດາການເຄື່ອນໄຫວຮີບດ່ວນ.
(ແຫຼ່ງຄັດຈາກ VOV)


text:
ຕອນເຊົ້າວັນທີ 13 ກຸມພາ, ເນື່ອງໃນໂອກາດບຸນເຕັດປີຈໍ 2018, ຄະນະຜູ້ແທນຄະນະບໍລິຫານງານສູນກາງພັກ, ປະທານປະເທດ, ສະພາແຫ່ງຊາດ, ລັດຖະບານ, ຄະນະກຳມະການສູນກາງແນວໂຮມປະເທດຊາດຫວຽດນາມ
(ການນຳພັກ,ລັດເຂົ້າຢ້ຽມສຸ້ສານປະທານໂຮ່ຈິມິນ)
ໄດ້ໄປວາງພວມມາລາ, ເຂົ້າຢ້ຽມສຸ້ສານປະທານໂຮ່ຈິມິນ; ວາງພວງມາລາ, ອາໄລຫາບັນດານັກຮົບທີ່ເສຍສະຫຼະຊີວິດເພື່ອຊາດ ຢູ່ອະນຸສາວະລີບັນດານັກຮົບເສຍສະຫຼະຊີວິດເພື່ອຊາດ ບັ໋ກເຊີນ; ວາງພວງມາລາ, ຖະຫວາຍທູບທຽນອາໄລຫາບັນດານັກປະຕິວັດລຸ້ນກ່ອນໆ ແລະ ບັນດານັກຮົບເສຍສະຫຼະຊີວິດເພື່ອຊາດ ຢູ່ສຸ້ສານ ມາຍຢີກ, ຮ່າໂນ້ຍ.
ເຂົ້າຮ່ວມພິທີອາໄລຫາມີບັນດາທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ຫງວຽນຟຸຈ້ອງ; ທ່ານອະດີດເລຂາທິການໃຫຍ່ ເລຄາຟຽວ ແລະ ນົງດຶກແມ້ງ; ທ່ານປະທານປະເທດ ເຈີ່ນດ້າຍກວາງ; ອະດີດປະທານປະເທດ ເຈີ່ນດຶກເລືອງ; ທ່ານນາຍົກລັດຖະມົນຕີ ຫງວຽນຊວນຟຸກ; ທ່ານນາງປະທານສະພາແຫ່ງຊາດ ຫງວຽນທິກິມເງິນ; ທ່ານອະດີດປະທານສະພາແຫ່ງຊາດ ຫງວຽນວັນອານ ແລະ ຫງວຽນຊິງຮຸ່ງ; ທ່ານປະທານຄະນະກຳມການສູນກາງແນວໂຮມປະເທດຊາດຫວຽດນາມ ເຈີ່ນແທງເໝີນ.
(ແຫຼ່ງຄັດຈາກ VOV)


text:
ທະເລຕາເວັນອອກ, ຫົວຂໍ້ຕົ້ນຕໍຂອງກອງປະຊຸມສຳມະນາ ກ່ຽວກັບທະເລຕາເວັນອອກຢູ່ ຝລັ່ງ
(ກອງປະຊຸມສຳມະນາ “ພູມສາດການເມືອງ
ການເດີນທະເລ - ບັນຫາທະເລຕາເວັນອອກ”)
ກອງປະຊຸມສຳມະນາ “ພູມສາດການເມືອງ ການເດີນທະເລ - ບັນຫາທະເລຕາເວັນອອກ”, ເຊິ່ງດຳເນີນໄປໃນວັນທີ 16/10, ຢູ່ມະຫາວິທະຍາໄລ ພາກໃຕ້ Bretgne, ດ້ວຍການເຂົ້າຮ່ວມຂອງບັນດານັກຊ່ຽວຊານອັນດັບໜຶ່ງໃນຂົງເຂດປ້ອງກັນຊາດ ແລະ ຍຸດທະສາດ ທີ່ມາຈາກທຸກແຖບຖິ່ນຂອງຝລັ່ງ. ຫົວຂໍ້ຂອງກອງປະຊຸມຄັ້ງນີ້ ໄດ້ສຸມໃສ່ຄົ້ນຄວ້າບັນດາຄວາມເຄັ່ງຕຶງຢູ່ທະເລຕາເວັນອອກ, ບັນດາການຂັດແຍ້ງອະທິປະໄຕທະເລ, ໝູ່ເກາະ ແລະ ຄວາມສາມາດນຳໃຊ້ກົດໝາຍສາກົນ ເພື່ອຮັບປະກັນຄວາມໝັ້ນຄົງ, ຄວາມສະຫງົບປອດໄພ ແລະ ຄວາມເສລີການເດີນທະເລສາກົນໃນພາກພື້ນ… ເຂົ້າຮ່ວມກອງປະຊຸມສຳມະນາ, ທ່ານນາງ ຫງວຽນທິບິກເຮ້ວ, ອັກຄະລັດຖະທູດຫວຽດນາມ ປະຈຳຝລັ່ງ, ໄດ້ສະເໜີບົດປາໄສໃນນັ້ນໄດ້ຍົກໃຫ້ເຫັນທັດສະນະຂອງຫວຽດນາມ ແມ່ນ: ຄັດຄ້ານບັນດາການກະທຳທີ່ລະເມີດກົດໝາຍສາກົນ, ລະເມີດອະທິປະໄຕຂອງຫວຽດນາມ ຢູ່ທະເລຕາເວັນອອກ; ແກ້ໄຂບັນດາຄວາມບໍ່ລົງລອຍກັນຜ່ານການເຈລະຈາ, ໂດຍອີງໃສ່ກົດໝາຍສາກົນ ແລະ ບັນດາຂໍ້ຕົກລົງໃນພາກພື້ນ, ພິເສດແມ່ນກົດໝາຍວ່າດ້ວຍທະເລປີ 1982, ຖະແຫຼງການກ່ຽວກັບການປະພຶດຂອງຝ່າຍຕ່າງໆຢູ່ທະເລຕາເວັນອອກ (DOC), ຊຸກຍູ້ການກ້າວໄປເຖິງປະມວນຂໍ້ກຳນົດການປະພຶດຂອງຝ່າຍຕ່າງໆຢູ່ທະເລຕາເວັນອອກ (COC). ທ່ານນາງ ຫວຽນທິບິກເຮ້ວ ຢືນຢັນວ່າ.
“ການຮຽກສິດກ່ຽວກັບເສັ້ນ 9 ຕອນ, ເສັ້ນລີ້ນງົວຂອງຈີນ ແມ່ນສາຍເຫດຂອງເລື່ອງເພີ່ມທະວີຄວາມເຄັ່ງຕຶງ ແລະ ຜິດກົດໝາຍ ໂດຍອີງຕາມກົດໝາຍວ່າດ້ວຍທະເລປີ 1982, ລະເມີດອະທິປະໄຕຂອງບັນດາປະເທດເຂດແຄມທະເລ, ໃນນັ້ນມີຫວຽດນາມ. ບັນດາການກະທຳຖົມດິນເປີດກວ້າງຫາດຫີນຂອບຂະໜາດຂອງຈີນ ນັ້ນ ໄດ້ລະເມີດກົດໝາຍວ່າດ້ວຍທະເລ ແລະ ຖະແຫຼງການປະພຶດຢູ່ທະເລຕາເວັນອອກ”.
ກໍທີ່ກອງປະຊຸມສຳມະນາ, ບັນດາບົດປະກອບຄວາມເຫັນຂອງນັກຮຽນຮູ້ຝລັ່ງ ໄດ້ຢືນຢັນວ່າ, ບັນດາການກະທຳຂອງຈີນ ຢູ່ທະເລຕາເວັນອອກຫວ່າງມໍ່ໆມານີ້ ແມ່ນໄປຝືນກັບບັນດາຜົນປະໂຫຍດຂອງຝລັ່ງ. ນັກຮຽນຮູ້ຫຼາຍທ່ານໄດ້ຕຳໜິຕິຕຽນຄວາມມັກໃຫຍ່ໄຝ່ສູງ ແລະ ການກະທຳຂອງຈີນ ແລະ ແບ່ງປັນທັດສະນະທີ່ວ່າ, ບັນດາປະເທດອາຊີຕາເວັນອອກສ່ຽງໃຕ້ ບໍ່ຄວນປະໃຫ້ການຂັດແຍ້ງອະທິປະໄຕບົນທະເລ ນາບຂູ່ເຖິງຄວາມປອດໄພຢູ່ທະເລ ແລະ ຄວາມເສລີໃນການເດີນທະເລ.
(ແຫຼ່ງຄັດຈາກ VOV)


text:
ກອງປະຊຸມຮ່ວມມືດ້ານສາທາລະນະສຸກຊາຍແດນລະຫວ່າງ ເມືອງສີສັດຕະນາກ ນະຄອນຫລວງວຽງຈັນ ແລະ ອຳເພີທ່າບໍ່ ຈັງຫວັດໜອງຄາຍປະຊຸມວິເຄະ ແລະ ສະຫລຸບຜົນການດຳເນີນງານ ລາຍງານພະຍາດຕິດຕໍ່ ຕາມການບັນທຶກຂໍ້ຕົກລົງ ຄັ້ງວັນທີ 16 – 17 ສິງຫາ 2018 ທີ່ຫ້ອງປະຊຸມ ສາທາລະນະສຸກເມືອງ ເມືອງສີສັດຕະນາກ.
ໂດຍໃຫ້ກຽດເປັນປະທານ ໂດຍທ່ານ ໂພຄຳ ໄຊຍະສອນ ເຈົ້າເມືອງ ສີສັດຕະນາກ ແລະ ທ່ານ ສະລັນສັກ ສີເຄຣືອເນດ ນາຍອຳເພີທ່າບໍ່ ພ້ອມດ້ວຍຄະນະ ປະຈຳພັກເມືອງ, ຫົວໜ້າຫ້ອງການອ້ອມຂ້າງເມືອງ, ນາຍບ້ານ ແລະ ບຸກຄະລາກອນ ທັງສອງເມືອງເຂົ້າຮ່ວມ.
ໃນວັນທີ 14 ສິງຫາ 2018 ສານປະຊາຊົນເຂດ III ໄດ້ຈັດກອງປະຊຸມ ເລົ່າມູນເຊື້ອວັນສ້າງຕັ້ງສານປະຊາຊົນ ຄົບຮອບ 36 ປີ (ວັນທີ15/08/1982-15/08/2018), ໄດ້ຈັດຂື້ນທີ່ສຳນັກປົກຄອງເມືອງສີສັດຕະນາກ ໂດຍໃຫ້ກຽດເປັນປະທານ ທ່ານ ຄຳພັນ ບຸນພາຄົມ ຮອງປະທານສານສູງສຸດ, ທ່ານ ບຸນຄຳ ວິຈິດລາສີ ຮອງເຈົ້າເມືອງສີສັດຕະນາກ, ທ່ານ ນາງ ບົວພາ ກິມະນີວົງ ປະທານສານປະຊາຊົນເຂດ III ພ້ອມດ້ວຍຫ້ອງການອ້ອມຂ້າງເມືອງ, ເລຂາພັກບ້ານ, ນາຍບ້ານ ແລະ ພະນັກງານປະຕິວັດອາວຸໂສ ເຂົ້າຮ່ວມ.
ໃນວັນທີ 08-10 ສິງຫາ 2018 ເມືອງສີສັດຕະນາກໄດ້ເປີດກອງປະຊຸມຄົບຄະນະບໍລິຫານງານພັກ ເມືອງສີສັດຕະນາກ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2018 ຄັ້ງທີ 14 ເຊິ່ງຈັດຂື້ນທີ່ຫ້ອງປະຊຸມສຳນັກງານປົກຄອງເມືອງສີສັດຕະນາກ ພາຍໃຕ້ການເປັນປະທານຂອງສະຫາຍ ໂພຄຳ ໄຊຍະສອນ ກຳມະການພັກ ນະຄອນຫລວງວຽງຈັນ, ເລຂາພັກເມືອງ, ເຈົ້າເມືອງສີສັດຕະນາກ, ໂດຍເປັນກຽດເຂົ້າຮ່ວມຂອງສະຫາຍ ລາດຊະນີວົງ ອະມາຣາທິທາດາ ຄະນະປະຈໍາພັກ, ປະທານກວດກາພັກ, ຫົວໜ້າພະແນກກວດກາລັດ ແລະ ຕ້ານການສໍ້ລາດບັງຫລວງ ແລະ ເປັນຜູ້ຊີ້ນຳເມືອງສີສັດຕະນາກ, ມີຄະນະປະຈຳພັກເມືອງ, ຄະນະພັກເມືອງ, ເລຂາໜ່ວຍພັກ,ຫົວໜ້າຫ້ອງການ ແລະ ນາຍບ້ານເຂົ້າຮ່ວມ.
ເມືອງສີສັດຕະນາກ ໄດ້ຕ້ອນຮັບຄະນະສະມາຊິກສະພາແຫ່ງຊາດ ປະຈຳເຂດເລືອກຕັ້ງທີ 1 ແລະ ສະມາຊິກສະພາປະຊາຊົນ ນະຄອນຫລວງວຽງຈັນໂດຍມີທ່ານ ປອ. ນາງ ບົວຄຳ ທິບພະວົງ ຄະນະປະຈຳສະພາແຫ່ງຊາດ, ປະທານກຳມາທິການຍຸຕິທຳ ສະພາແຫ່ງຊາດ, ສະມາຊິກສະພາແຫ່ງຊາດ ຊຸດທີ VIII ປະຈຳເຂດເລືອກຕັ້ງທີ 1 ນະຄອນຫລວງວຽງຈັນ, ທ່ານ ອຸດອນ ໄຊມຸນຕີ ກຳມະການຄະນະປະຈຳພັກນະຄອນຫລວງວຽງຈັນ, ຮອງປະທານສະພາປະຊາຊົນນະຄອນຫລວງວຽງຈັນ, ທ່ານ ນາງ ຄຳແຫວນ ສິງບັນດິດ ຮອງປະທານຄະນະກຳມະການວັດທະນະທຳ-ສັງຄົມ ແລະ ບັນດາເຜົ່າ ສະພາປະຊາຊົນ ນະຄອນຫລວງວຽງຈັນ ໃຫ້ກຽດຕ້ອນຮັບໂດຍ ທ່ານ ບຸນເມກ ວິໄລແສງ ຮອງເລຂາພັກເມືອງ, ຮອງເຈົ້າເມືອງສີສັດຕະນາກ, ທ່ານ ສຸດທະນູ ຫລວງພົນ ຄະນະປະຈຳພັກ, ປະທານກວດກາພັກ, ຫົວໜ້າຫ້ອງການກວດກາລັດ ພ້ອມດ້ວຍກອງເລຂາທີ່ຖືກແຕ່ງຕັ້ງຕ້ອນຮັບ ແລະ ລົງຕິດຕາມ.
ເມືອງສີສັດຕະນາກ ໄດ້ຕັ້ງຈຸດຮັບເຄື່ອງບໍລິຈາກ ປະກອບສ່ວນຊ່ວຍເຫຼືອຜູ້ປະສົບອຸທົກກະໄພນ້ຳຖ້ວມ ເມືອງສະໜາມໄຊ ແຂວງອັດຕະປື ແລະ ບັນດາແຂວງຕ່າງໆທີ່ຖືກກະທົບນ້ຳຖ້ວມ ໂດຍມີຊາວເມືອງສີສັດຕະນາກ ອອກມາປະກອບສ່ວນບໍລິຈາກ ເຄື່ອງອຸປະໂພກ-ບໍລິໂພກ ເປັນຈຳນວນຫລວງຫລາຍ
ເຄື່ອງທີ່ໄດ້ຮັບບໍລິຈາກ ປະກອບມີເຄື່ອງນຸ່ງຮົ່ມ, ມີ່,ນໍ້າດື່ມ,ປ໋ອງປາ, ເຂົ້າໜົມ, ໜອນ, ຜ້າຫົ່ມ, ເກີບ, ມຸ້ງ, ເຄື່ອງຄູບາ, ຜ້າອານາໄມ, ຢາປົວພະຍາດ, ສາດ, ເຊື່ອນອນ ແລະ ອື່ນໆ... ເຄື່ອງດັ່ງກ່າວແມ່ນໄດ້ມອບຕໍ່ໃຫ້ຫ້ອງວ່າການນະຄອນຫຼວງວຽງຈັນ ເພື່ອຈະໄດ້ນຳໄປແຈກຢາຍຊ່ວຍເຫຼືອປະຊາຊົນທີ່ຖືກຜົນກະທົບໄພພິບັດນ້ຳຖ້ວມ ໂດຍສະເພາະ ແມ່ນເມືອງສະໜາມໄຊ ແຂວງອັດຕະປື.
ເພື່ອປະຕິບັດຕາມແຈ້ງການ 1301/ຫອຄ,ກຄພນ ລົງໃນວັນທີ່ 25 ພຶດສະພາ 2018 ວ່າດ້ວຍການທົດລອງຈັດຕັ້ງປະຕິບັດລາຄາຊີ້ນຳປະເພດອາຫານຈານດຽວ, ຫ້ອງການອຸດສາຫະກຳ ແລະ ການຄ້າເມືອງຈຶ່ງໄດ້ຈັດກອງປະຊຸມຂື້ນ ໃນວັນທີ 25 ກໍລະກົດ 2018 ຢູ່ທີ່ສໍານັກງານປົກຄອງເມືອງສີສັດຕະນາກໂດຍໃຫ້ກຽດເປັນປະທານ ທ່ານ ບຸນເມກ ວິໄລແສງ ຮອງເຈົ້າເມືອງສີສັດຕະນາກ, ທ່ານ ສົມປະສົງ ສະຫງວນວົງ ຮອງຫົວໜ້າພະແນກ ອຸດສາຫະກຳ ແລະ ການຄ້າ ນະຄອນຫຼວງວຽງຈັນ ພ້ອມດ້ວຍຫ້ອງການອ້ອມຂ້າງ ແລະ ຫົວໜ່ວຍທຸລະກິດພາຍໃນເມືອງ.


text:
(VOVWORLD) -ໂດຍໄດ້ຮັບຄໍາເຊື້ອເຊີນຂອງທ່ານປະທານາທິບໍດີ ອິນໂດເນເຊຍ Joko Widodo, ວັນທີ 11 ຕຸລາ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ນໍາໜ້າຄະນະຜູ້ແທນຂັ້ນສູງຫວຽດນາມ ໄປເຂົ້າຮ່ວມ ການພົບປະລະຫວ່າງບັນດາການນໍາ ອາຊຽນ (ALG) ເນື່ອງໃນໂອກາດ ກອງປະຊຸມປະຈໍາປີ ກອງທຶນເງິນຕາສາກົນ (IMF) - ທະນາຄານໂລກ (WB) ເຊິ່ງໄດ້ຈັດຂຶ້ນຢູ່ ບາລີ, ອິນໂດເນເຊຍ ແລະ ມີການຢ້ຽມຢາມ, ເຮັດວຽກ ຢູ່ ອິນໂດເນເຊຍ ແຕ່ວັນທີ 11 – 12 ຕຸລາ. ການຢ້ຽມຢາມຄັ້ງນີ້ ໄດ້ຢັ້ງຢືນຄວາມປາດຖະໜາຢາກຊຸກຍູ້ການຮ່ວມມືຮອບດ້ານລະຫວ່າງຫວຽດນາມ ກັບບັນດາປະເທດ ອາຊຽນ ແລະ ການພົວພັນຄູ່ຮ່ວມມືຍຸດທະສາດກັບ ອິນໂດເນເຊຍ ກວ່າອີກ.
ດ້ວຍຫົວຂໍ້ “ຍາດແຍ່ງຄວາມບຸກທະລຸຂອງເຕັກໂນໂລຢີ ເພື່ອ ສ້າງບັນດາພື້ນຖານເສດຖະກິດກວມລວມຂອງອະນາຄົດໃຫ້ເປັນຮູບປະທໍາ”, ກອງປະຊຸມປະຈໍາປີ ກອງທຶນເງິນຕາສາກົນ-ທະນາຄານໂລກ ປີ 2018 ໄດ້ປຶກສາຫາລືບັນດາການກໍານົດທິດນະໂຍບາຍ, ມາດຕະການຍາດແຍ່ງການພັດທະນາຢ່າງແຮງຂອງເຕັກໂນໂລຢີ ເພື່ອຮັບໃຊ້ການພັດທະນາແບບຍືນຍົງ.
ໃນຂອບເຂດເຫດການດັ່ງກ່າວ, ກອງປະຊຸມພົບປະລະຫວ່າງບັນດາການນໍາ ອາຊຽນ ໄດ້ໄຂຂຶ້ນໃນວັນທີ 11 ຕຸລາ 2018, ດ້ວຍຫົວຂໍ້ວ່າ: “ປະຕິບັດເປົ້າໝາຍພັດທະນາແບບຍືນຍົງ ແລະ ຮັດແຄບຊ່ອງຫວ່າງໃນການພັດທະນາ ຜ່ານບັນດາການເຄື່ອນໄຫວສົມທົບກັນ ໃນລະດັບພາກພື້ນ ແລະ ທົ່ວໂລກ”.
ສະມາຊິກທີ່ມີຄວາມຮັບຜິດຊອບຂອງອາຊຽນ
ການເຂົ້າຮ່ວມການພົບປະລະຫວ່າງບັນດາການນໍາ ອາຊຽນ ເນື່ອງໃນໂອກາດ ກອງປະຊຸມປະຈໍາປີ ກອງທຶນເງິນຕາສາກົນ-ທະນາຄານໂລກ ເພື່ອແນໃສ່ຢັ້ງຢືນບົດບາດຂອງສະມາຊິກຕັ້ງໜ້າ, ເປັນເຈົ້າການ ແລະ ມີຄວາມຮັບຜິດຊອບຂອງຫວຽດນາມ ໃນ ອາຊຽນ. ສິ່ງດັ່ງກ່າວ ກໍສະແດງໃຫ້ເຫັນວ່າຫວຽດນາມຖືບັນດາອົງການຫຼາຍຝ່າຍທົ່ວໂລກເປັນສໍາຄັນ, ຜ່ານນັ້ນເສີມຂະຫຍາຍບົດບາດຕັ້ງໜ້າ ແລະ ປະກອບສ່ວນຍົກສູງທີ່ຕັ້ງບົດບາດຂອງຫວຽດນາມໃນພາກພື້ນ ແລະ ໃນໂລກ.
ໃນຂອບເຂດຂອງເຫດການ, ບັນດາການນໍາໄດ້ປຶກສາຫາລືແນວຄວາມຄິດ, ການກໍານົດທິດ ແລະ ມາດຕະການເພີ່ມທະວີການຮ່ວມມື, ສົມທົບກັນລະຫວ່າງ ອາຊຽນ ແລະ ສະຫະປະຊາຊາດ, ກອງທຶນເງິນຕາສາກົນ, ທະນາຄານໂລກ ໃນຄວາມມານະພະຍາຍາມຫຼຸດຜ່ອນຄວາມທຸກຍາກ, ຮັດແຄບຊ່ອງຫວ່າງໃນການພັດທະນາ, ຊຸກຍູ້ການເຕີບໂຕເສດຖະກິດ ແລະການເຊື່ອມໂຍງເຂົ້າກັບພາກພື້ນ. ພ້ອມກັນນັ້ນ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ພ້ອມດ້ວຍບັນດາການນໍາ ອາຊຽນ ກໍໄດ້ປຶກສາຫາລືກ່ຽວກັບສະພາບການ ແລະ ແງ່ຫວັງເສດຖະກິດ ອາຊຽນ ແລະ ບັນດາສິ່ງທ້າທາຍທີ່ວາງອອກໃນສະພາບການເສດຖະກິດຂອງພາກພື້ນ ແລະ ທົ່ວໂລກໃນປັດຈຸບັນ; ເຈາະຈີ້ມການກໍານົດທິດ, ວິທີການແກ້ໄຂໃຫ້ແກ່ ອາຊຽນ ສໍາລັບບັນດາບັນຫາເສດຖະກິດ, ການພັດທະນາ,ການແລກປ່ຽນທັດສະນະ ກ່ຽວກັບບັນດາບັນຫາສາກົນ ແລະ ພາກພື້ນ ທີ່ຕ່າງຝ່າຍຕ່າງມີຄວາມສົນໃຈ.
ເຊິ່ງເປັນສະມາຊິກທີ່ມີຄວາມເປັນເຈົ້າການ, ຕັ້ງໜ້າ ແລະ ມີຄວາມຮັບຜິດຊອບຂອງອາຊຽນ, ຄະນະຜູ້ແທນຫວຽດນາມ ໄດ້ຕັ້ງໜ້າເຂົ້າຮ່ວມບັນດາເນື້ອໃນປຶກສາຫາລືຂອງການພົບປະ, ສົມທົບກັບບັນດາປະເທດ ສະມາຊິກ ອາຊຽນ ຊຸກຍູ້ການພົວພັນລະຫວ່າງ ອາຊຽນ ເວົ້າລວມ ແລະ ຫວຽດນາມ ເວົ້າສະເພາະ ກັບກອງທຶນເງິນຕາສາກົນ, ທະນາຄານໂລກ ແລະ ສະຫະປະຊາຊາດ; ສ້າງກໍາລັງໜູນຊຸກຍູ້ວິວັດທະນາການສ້າງ ປະຊາຄົມ ອາຊຽນ.
ເມື່ອຕີລາຄາກ່ຽວກັບການເຂົ້າຮ່ວມຂອງຫວຽດນາມ ໃນປະຊາຄົມ ອາຊຽນ, ທ່ານຮອງລັດຖະມົນຕີຜູ້ປະຈໍາການກະຊວງການຕ່າງປະເທດຫວຽດນາມ ບຸ່ຍແທັງເຊີນ ຢັ້ງຢືນວ່າ:
“ໃນຕະຫຼອດຊຸມປີຜ່ານມາ ນັບແຕ່ເມື່ອ ຫວຽດນາມ ເຂົ້າເປັນສະມາຊິກ ອາຊຽນ, ມາຮອດປັດຈຸບັນ ຫວຽດນາມ ຍາມໃດກໍແມ່ນສະມາຊິກທີ່ມີຄວາມຮັບຜິດຊອບ, ມີການປະກອບສ່ວນຢ່າງຕັ້ງໜ້າເຂົ້າໃນການຮັກສາຄວາມສາມັກຄີີ, ເປັນເອກະພາບ, ຍົກສູງທີ່ຕັ້ງບົດບາດຂອງ ອາຊຽນ, ບໍ່ພຽງແຕ່ຢູ່ໃນພາກພື້ນເທົ່ານັ້ນ ຫາກຍັງໃນການຮ່ວມມືກັບບັນດາຄູ່ຮ່ວມມືຕ່າງປະເທດອີກດ້ວຍ. ໄລຍະຈະມາເຖິງ ພວກເຮົາຕ້ອງຍົກລະດັບການເຄື່ອນໄຫວ ຢູ່ບັນດາເວທີປາໄສຫຼາຍຝ່າຍທັງໝົດ, ແຕ່ໃນນັ້ນ ພວກເຮົາຕ້ອງກໍານົດວ່າ ອາຊຽນ ແມ່ນພາກພື້ນສໍາຄັນທີ່ສຸດ”.
ຖືການພົວພັນກັບ ອິນໂດເນເຊຍ ເປັນສໍາຄັນ
ການພົວພັນຍຸດທະສາດ ຫວຽດນາມ - ອິນໂດເນເຊຍ ໄດ້ສ້າງຕັ້ງຂຶ້ນແຕ່ປີ 2013 ແລະ ສືບຕໍ່ບັນດາບາດກ້າວເດີນຕັ້ງໜ້າ. ການຢ້ຽມຢາມ ແລະ ເຮັດວຽກຢູ່ ອິນໂດເນເຊຍ ຂອງທ່ານນາຍົກລັດຖະມົນຕີ ຫງວຽນຊວນຟຸກ ຄັ້ງນີ້ ໄດ້ດໍາເນີນ ພາຍຫຼັງການຢ້ຽມຢາມທາງລັດຖະກິດຢູ່ຫວຽດນາມ ຂອງທ່ານປະທານາທິບໍດີ ອິນໂດເນເຊຍ Joko Widodo ພຽງ 1 ເດືອນ. ສິ່ງດັ່ງກ່າວ ໄດ້ສະແດງໃຫ້ເຫັນການຖືເປັນສໍາຄັນຂອງ ຫວຽດນາມ ຕໍ່ບົດບາດ ແລະ ທີ່ຕັ້ງຂອງ ອິນໂດເນເຊຍ ຢູ່ພາກພື້ນ ແລະ ໃນໂລກ, ສະແດງໃຫ້ເຫັນຄວາມປາດຖະໜາຂອງຫວຽດນາມ ຢາກສົມທົບກັບ ອິນໂດເນເຊຍ ແລະ ບັນດາປະເທດອື່ນຢ່າງແໜ້ນແຟ້ນໃນການສ້າງພາກພື້ນ ອາຊີຕາເວັນອອກ ສັນຕິພາບ, ສະຖຽນລະພາບ, ສາມັກຄີ, ພັດທະນາ, ວັດທະນາຖາວອນ ແລະ ເຕີບໃຫຍ່ຢ່າງໝັ້ນຄົງເຂັ້ມແຂງ.
ຫວ່າງມໍ່ໆມານີ້, ສອງຝ່າຍໄດ້ລົງນາມ ໂຄງການເຄື່ອນໄຫວຜັນຂະຫຍາຍການພົວພັນຄູ່ຮ່ວມມືຍຸດທະສາດ ໄລຍະ 2019 – 2023 ( ກັນຍາ 2018). ສອງຝ່າຍເຫັນດີເປັນເອກະພາບຜັນຂະຫຍາຍຫຼາຍມາດຕະການຕື່ມອີກ ເພື່ອເພີ່ມທະວີການຄ້າສອງຝ່າຍ, ລວມທັງການລົບລ້າງບັນດາຮົ້ວກີດຂວາງ ແລະ ມາດຕະການການຄ້າທີ່ບໍ່ຈໍາເປັນ ແລະບໍ່ເໝາະສົມ; ສູ້ຊົນນໍາວົງເງິນການຄ້າສອງສົ້ນໃຫ້ບັນລຸຄາດໝາຍ 10 ຕື້ USD ໃນໄລຍະຈະມາເຖິງ.
ການເຂົ້າຮ່ວມການພົບປະ ລະຫວ່າງບັນດາການນໍາອາຊຽນ ເນື່ອງໃນໂອກາດ ກອງປະຊຸມປະຈໍາປີ ກອງທຶນເງິນຕາສາກົນ-ທະນາຄານໂລກ, ຢ້ຽມຢາມ ແລະ ເຮັດວຽກຢູ່ ອິນໂດເນເຊຍ ຂອງທ່ານນາຍົກລັດຖະມົນຕີ ຫງວຽນຊວນຟຸກ ໄດ້ສະແດງໃຫ້ເຫັນການປະກອບສ່ວນຢ່າງມີຄວາມຮັບຜິດຊອບຂອງຫວຽດນາມ ໃນການເພີ່ມທະວີນໍໍ້າໃຈສາມັກຄີ, ຄວາມເປັນເອກະພາບ ແລະ ບົດບາດໃຈກາງຂອງ ອາຊຽນ ຢູ່ພາກພື້ນ; ພ້ອມທັງຢັ້ງຢືນວ່າ ຫວຽດນາມ ຖືເປັນສໍາຄັນ ແລະ ມີຄວາມປາດຖະໜາຢາກຊຸກຍູ້ການພົວພັນຄູ່ຮ່ວມມືຍຸດທະສາດກັບ ອິນໂດເນເຊຍ ໃຫ້ນັບມື້ນັບພັດທະນາຢ່າງຮອບດ້ານ ແລະ ແທດຈິງກວ່າເກົ່າ./.


text:
ທ່ານນາຍົກລັດຖະມົນຕີ ຫງວຽນຊວນຟຸກ ກວດກາວຽກງານກຽມພ້ອມສູ້ຮົບຢູ່ກອງພົນ 312
ທ່ານ ຫງວຽນຊວນຟຸກ ລົງຢ້ຽມຢາມ, ກວດກາວຽກງານກຽມພ້ອມ
ສູ້ຮົບຢູ່ກອງພົນ 312 - ກອງພົນໄຊຊະນະ, ກອງບັນຊາການກອງພົນໃຫຍ່ 1
ຕອນບ່າຍວັນທີ 24/01, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ລົງຢ້ຽມຢາມ, ກວດກາວຽກງານກຽມພ້ອມ ສູ້ຮົບຢູ່ກອງພົນ 312 - ກອງພົນໄຊຊະນະ, ກອງບັນຊາການກອງພົນໃຫຍ່ 1, ນີ້ແມ່ນໜຶ່ງໃນບັນດາກອງພົນໃຫຍ່ຕົ້ນຕໍທຳອິດຂອງກອງທັບປະຊາຊົນ ຫວຽດນາມ.
ທີ່ການພົບປະສັງສັນ, ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກເຖິງມູນເຊື້ອສະຫງ່າລາສີ, ພິລາອາດຫານໃນການສູ້ຮົບຂອງກອງພົນ 312 - ກອງພົນໄຊຊະນະ, ພິເສດແມ່ນໃນບັ້ນຮົບປະຫວັດສາດ ດ້ຽນບຽນຝູ ແລະ ບັ້ນຮົບ ໂຮ່ຈີມິນ. ເນັ້ນໜັກວ່າທີ່ຕັ້ງ ແລະ ຖານທີ່ໝັ້ນຂອງກອງພົນ 312 ແມ່ນມີຄວາມສຳຄັນທີ່ສຸດ, ຢູ່ປະຕູນະຄອນຫລວງ, ທ່ານນາຍົກລັດຖະມົນຕີສະເໜີພະນັກງານ, ນັກຮົບກອງພົນສືບຕໍ່ເສີມຂະຫຍາຍມູນເຊື້ອປະຫວັດສາດອັນສະຫງ່າລາສີ, ເພີ່ມທະວີກຳລັງສູ້ຮົບ, ສ້າງທ່າປ້ອງກັນໃຫ້ໝັ້ນຄົງ. ທ່ານນາຍົກ ລັດຖະມົນຕີສະເໜີກອງພົນໄຊຊະນະເສີມຂະຫຍາຍຫຼັກການລວມລຸ່ນປະຊາທິປະໄຕກ່ວາອີກ, ປະຕິບັດຢ່າງມີຫົວຄິດປະດິດສ້າງໃນການຝຶກຊ້ອມກຽມພ້ອມສູ້ຮົບຢ່າງບໍ່ຢຸດຢັ້ງ. ເນື່ອງໃນໂອກາດນີ້ ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ປູກຕົ້ນໄມ້ເປັນທີ່ລະລຶກໃນບໍລິເວນຂອງກອງພົນ.
(ແຫຼ່ງຄັດຈາກVOV)


text:
ສປຊ ປະກາດວ່າ ການເລືອກຕັ້ງຢູ່ ລີບີ ອາດຈະບໍ່ຮັກສາຖືກຕາມແຜນ
(VOVWORLD) - ທ່ານ Ghassan Salame ທູດພິເສດສະຫະປະຊາຊາດກ່ຽວກັບ ລີບີ ໃຫ້ຮູ້ວ່າ: ຍາກທີ່ຈະຈັດຕັ້ງບັນດາການເລືອກຕັ້ງຄືດັ່ງຄວາມຫວັງໄດ້ໃນວັນທີ 10 ທັນວາ ຈະມາເຖິງ, ພາຍຫລັງເກີດກະແສຟອງການປະທະກັນໃໝ່ຢູ່ປະເທດ ອາຟຣິກາເໜືອນີ້.
ເມື່ອຕອບສຳພາດຕໍ່ສື່ມວນຊົນໃນຕອນຄ່ຳວັນທີ 29 ກັນຍາ ທີ່ຄະນະປະຕິບັດງານ ສະຫະປະຊາຊາດ ຢູ່ນະຄອນຫລວງ Tripoli, ທ່ານ Ghassan Salame ຖືວ່າ: ຍ້ອນຍັງມີວຽກງານຫລາຍຢ່າງທີ່ຈະຕ້ອງປະຕິບັດ ດັ່ງນັ້ນການເລືອກຕັ້ງອາດຈະບໍ່ຮັກສາຖືກຕາມແຜນ. ເຖິງຢ່າງໃດກໍ່ຕາມ, ທ່ານ Ghassan Salame ຢືນຢັນວ່າ ບັນດາການເລືອກຕັ້ງຈະໄດ້ຈັດຕັ້ງໃນອະນາຄົດອັນໃກ້ໆນີ້.
ປັດຈຸບັນ, ລີບີ ຍັງຄົງຕົວ 2 ອຳນາດການປົກຄອງ, ລວມມີ ລັດຖະບານສາມັກຄີຊົນຊາດ ລີບີ (GNA) ທີ່ເຄື່ອນໄຫວຢູ່ນະຄອນຫລວງ Tripoli ໂດຍທ່ານນາຍົກລັດຖະມົນຕີ Fayez Serraj ນຳພາ ແລະ ອຳນາດການປົກຄອງຢູ່ພາກຕາເວັນອອກໂດຍນາຍພົນ Khalifa Haftar ໜູນຫລັງ.


text:
ທ່ານນາງປະທານສະພາແຫ່ງຊາດຫງວຽນທິກີມເງິນເລີ່ມຕົ້ນການຢ້ຽມຢາມມຽນມາຢ່າງເປັນທາງການ
ທ່ານນາງປະທານສະພາແຫ່ງຊາດຫງວຽນທິກີມເງິນ
ເລີ່ມຕົ້ນການຢ້ຽມຢາມມຽນມາຢ່າງເປັນທາງການ
ໂດຍໄດ້ຮັບຄຳເຊີນຂອງທ່ານ Mahn Win Khaing Than ປະທານສະພາແຫ່ງຊາດສາທາລະນະລັດສະຫະພັນ ມຽນມາ. ພາຍຫລັງສິ້ນສຸດການຢ້ຽມຢາມມິດຕະພາບ ລາຊະອານາຈັກ ກຳປູເຈຍ ຢ່າງເປັນທາງການ, ຕອນຄ່ຳວັນທີ 28/09, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ແລະ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ໄດ້ເດີນທາງໄປຮອດສະໜາມບິນສາກົນ Nay Pyi Taw ມຽນມາ. ທີ່ພິທີຕ້ອນຮັບຄະນະມີທ່ານ Aye Tha Aung ຮອງປະທານສະພາສູງ ມຽນມາ, ເຈົ້າໜ້າທີ່ສະພາແຫ່ງຊາດ ມຽນມາ; ທ່ານເອກອັກຄະລັດຖະທູດ ຫວຽດນາມ ລ້ວນຖູ່ຍເຢືອງ ແລະ ບັນດາພະນັກງານສະຖານທູດ ຫວຽດນາມ ປະຈຳ ມຽນມາ.
ການຢ້ຽມຢາມຄັ້ງນີ້ ສະແດງຄວາມຕັດສິນໃຈຂອງສະພາແຫ່ງຊາດ ຫວຽດນາມ ທີ່ປາດຖະໜາຢາກປັບປຸງ, ຊຸກຍູ້ການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຫລາຍດ້ານລະຫວ່າງ 2 ລັດ, ປະຊາຊົນ 2 ປະເທດ ຫວຽດນາມ - ມຽນມາ ເວົ້າລວມ ແລະ ເພີ່ມທະວີການຮ່ວມມືກ່ວາອີກລະຫວ່າງ 2 ອົງການນິຕິບັນຍັດ ຫວຽດນາມ - ມຽນມາ ເວົ້າສະເພາະກ່ວາອີກ.
ແລະໃນການຢ້ຽມຢາມຄັ້ງນີ້, ທ່ານນາງປະທານສະພາແຫ່ງຊາດ ຫງວຽນທິກີມເງິນ ຈະເຂົ້າຮ່ວມ ແລະ ກ່ວາຄຳເຫັນທີ່ກອງປະຊຸມຄົບຄະນະຄັ້ງທີ 1 ສະມັດຊາລັດຖະສະພາລະຫວ່າງຊາດ ອາຊຽນ ຄັ້ງທີ 37 (AIPA 37) ທີ່ດຳເນີນໃນລະຫວ່າງວັນທີ 29/09 – 03/10 ຢູ່ນະຄອນຫລວງ Nay Pyi Taw ມຽນມາ.
(ແຫຼ່ງຄັດຈາກ VOV)


text:
ເມືອງສັງທອງເຜີຍແຜ່ຜົນສຳເລັດກອງປະຊຸມຄັ້ງທີ II ຂອງສູນກາງແນວລາວສ້າງຊາດ.(2017-06-01)
ກອງປະຊູມເຜີຍແຜ່ຜົນສຳເລັດ ກອງປະຊຸມຄົບຄະນະຄັ້ງທີ II ສະໄໝທີ X ຂອງສູນກາງແນວລາວສ້າງຊາດຈັດຂື້ນໃນວັນທີ 29 ພຶດສະພາ 2017 ຢູ່ທີ່ສະໂມສອນເມືອງດັ່ງກ່າວ ໂດຍເປັນປະທານ ຂອງ ທ່ານ ບຸນທຽ່ງ ຂຸນສີ ຄະນະປະຈຳ ນະຄອນຫຼວງວຽງຈັນ ປະທານແນວລາວສ້າງຊາດ ນະຄອນຫຼວງວຽງຈັນ,ທ່ານຄຳໜູນ ຕຽງທະລາດ ຄະນະພັກ ນະຄອນຫຼວງວຽງຈັນ ເລຂາພັກ ເມືອງ ເຈົ້າເມືອງ ເມືອງສັງທອງ ໃນນັ້ນມີຄະນະປະຈຳແນວ ເມືອງສັງທອງຕະຫຼອດຮອດເລຂາພັກບ້ານ, ນາຍບ້ານ ,ປະທານແນວລາວສ້າງຊາດບ້ານທົ່ວເມືອງສັງທອງເຂົ້າຮ່ວມ.ອ່ານຕໍ່ >>
ນັກຮົບແຂ່ງຂັນທີ່ພັກຜ່ອນບຳນານໄດ້ປະດັບຫຼຽນ.(2017-06-01)
ໃນວັນທີ 30 ພຶດສະພາ 2017 ຢູ່ທີ່ຫ້ອງການສະຫະພັນນັກຮົບເກົ່າ ເມືອງສັງທອງ ນະຄອນຫຼວງວຽງຈັນໄດ້ຈັດພິທີປະດັບຫຼຽນກຽດຕິຄຸນກອງທັບປະຊາຊົນລາວໃຫ້ ອາດີດນາຍທະຫານ ກອງທັບປະຊາຊົນລາວ ທີ່ພັກຜ່ອນບຳນານໂດຍການເປັນປະທານຂອງທ່ານ ບຸນທອນ ໄຊສົງຄາມ ປະທານສະຫະພັນນັກຮົບເກົ່າ ນະຄອນຫຼວງວຽງຈັນ.
ທ່ານ ພົງສະຫັວນ ສີລິພັນ ຮອງເຈົ້າເມືອງ ເມືອງສັງທອງ ພະນັກງານນັກຮົບທີ່ພັກຜ່ອນບຳນານ ຫົວໜ້າອ້ອມຂ້າງທົ່ວເມືອງສັງທອງເຂົ້າຮ່ວມ. ໃຫ້ກຽດປະດັບຫຼຽນນັກຮົບແຂ່ງຂັນໃຫ້ພະນັກງານນັກຮົບບຳນານຂອງ ທ່ານ ບຸນທອນ ໄຊສົງຄາມ ປະທານສະຫະພັນນັກຮົບເກົ່າ ນະຄອນຫຼວງວຽງຈັນ ເຊິ່ງມີນາຍ ພົນທະຫານ ແລະ ນາຍຕຳຫຼວດ ໄດ້ຮັບຫຼຽນດັ່ງກ່າວ ຈຳນວນ 4 ສະຫາຍ ໃຫ້ກຽດປະດັບຫຼຽນກຽດຕິກຸນ ໃຫ້ພະນັກງານນັກຮົບບຳນານຂອງ ທ່ານ ພົງສະຫັວນ ສີລິພັນ ຮອງເຈົ້າເມືອງ ເມືອງສັງທອງ ຈຳນວນ 7 ສະຫາຍ ຍິງ 2 ສະຫາຍ ແລະ ຕ່າງໜ້າຜູ້ເສຍຊີວິດ 3 ສະຫາຍ ດັ່ງນີ້ກໍ່ເພື່ອຕອບສະໜອງຜົນງານ, ຄຸນງາມຄວາມດີຂອງພະນັກງານນັກຮົບທີ່ໄດ້ອຸທີດຕົນປະກອບສ່ວນຢ່າງຕັ້ງໜ້າດ້ວຍເຫື່ອແຮງສະຕິປັນຍາເຂົ້າໃນພາລະກິດຕໍ່ສູ້ປົດປ່ອຍ ແລະ ປົກປັກຮັກສາສ້າງສາພັດທະນາປະເທດຊາດເປັນເວລາຍາວນານທັງເປັນການເສີມຂະຫຍາຍມູນເຊື້ອທາດແທ້ປະຕິບັດຂອງພະນັກງານນັກຮົບທີ່ໄດ້ເຄື່ອນໃຫວຕໍ່ສູ້ຢ່າງລະອິດລະອຽ້ວ, ດ້ວຍນໍ້າໃຈພິລະອາດຫານ.
ອ່ານຕໍ່ >>
ພິທີປາຖະກະຖາໂຄສະນາເຜິຍແຜ່ການອະນຸລັກ ແລະ ສົ່ງເສີມມູນເຊື້ອວັດທະນະທຳອັນດີງາມຂອງແມ່ຍິງລາວ(2017-05-29)
ໃນຕອນເຊົ້າຂອງວັນທີ 26 ພຶດສະພາ 2017 ເວລາ 08: 00 ໂມງ ຢູທີ່ສະໂມສອນເມືອງສັງທອງໄດ້ມີພິທີປາຖະກະຖາໂຄສະນາເຜິຍແຜ່ການອະນຸລັກ ແລະ ສົ່ງເສີມມູນເຊື້ອວັດທະນະທຳອັນດີງາມຂອງແມ່ຍິງລາວຂື້ນ ພາຍໃຕການເປັນປະທານຂອງ ທ່ານ ຄຳໝູນ ຕຽງທະລາດ ຄະນະບໍລິຫານງານພັກນະຄອນຫລວງວຽງຈັນ, ເລຂາພັກ ເຈົ້າເມືອງສັງທອງ, ທ່ານ ນາງ ຄຳໄພ ລັດສະໝີ ຄະນະບໍລິຫານງານພັກ ນວ, ປະທານສະຫະພັນແມ່ຍິງ ນວ ທ່ານ ນາງ ວ່າການຫົວໜ້າກົມໂຄສະນາອົບຮົມສູນກາງແມ່ຍິງລາວ; ຍັງມີບັນດາຄະນະບໍລິຫານງານແມ່ຍິງ, ສະຫະພັນແມ່ຍິງບ້ານ ແລະ ໜ່ວຍແມ່ຍິງອ້ອມຂ້າງພ້ອມດ້ວຍສະມາຊິກເຂົ້າຮ່ວມທັງໜົດ 194 ສະຫາຍ.ອ່ານຕໍ່ >>
ລົງສຳຫລວດສູນຂໍ້ມູນ ແລະ ປືກສາຫາລືວຽກງານ(2017-05-22)
ໃນວັນທີ 4 ພຶດສະພາ 2017; ເວລາ 09:30 ທີ່ຫ້ອງປະຊຸມຫ້ອງວ່າການປົກຄອງເມືອງສັງທອງ ໄດ້ເປີດກອງປະຊຸມປືກສາຫາລື ແລະ ປະເມີນ ກ່ຽວກັບການນຳໃຊ້ສູນຂໍ້ມູນຂ່າວສານຢູ່ເມືອງສັງທອງ ໂດຍພາຍໃຕ້ການເປັນປະທານຂອງທ່ານ ບົວຄຳ ສີສົງຄາມ ຮອງເລຂາພັກ, ຮອງເຈົ້າເມືອງເມືອງສັງທອງ, ຄະນະພະແນກ-ຮອງພະແນກ ພ້ອມດ້ວຍວິຊາການຈາກ ພະແນກ ປທສ ນະຄອນຫລວງວຽງຈັນ ຈຳນວນ 05 ຄົນ, ຄະນະພະແນກ ແລະ ວິຊາການຈາກສູນບໍລິຫານລັດຜູ້ຮັບຜິດຊອບວຽກງານລົງເຮັດການສຳຫຼວດ ຈຳນວນ 04 ຄົນ ແລະ ໜ່ວຍງານ ປທສ ເມືອງ ແລະ ບ້ານ ນາຈະເລີນເຂົ້າຮ່ວມຈຳນວນ 04 ຄົນ.ອ່ານຕໍ່ >>
ເມືອງສັງທອງຕ້ອນຮັບເມືອງຫລວງນຳ້ທາ ແລະ ເມືອງນາແລ ແຂວງຫລວງນຳ້ທາ(2017-05-08)
ໃນວັນທີ 8 ພຶດສະພາ 2017 ເວລາ 09:30 ຢູ່ທີຫ້ອງປະຊຸມຫ້ອງວ່າການເມືອງສັງທອງໄດ້ຈັດພິທີຕ້ອນຮັບ ທ່ານ ທອງໄຊ ອາດຜາສຸກ ຮອງເຈົ້າເມືອງຫລວງນຳ້ທາ ແຂວງ ຫລວງນຳ້ທາ ພ້ອມດ້ວຍຄະນະ ໃຫ້ກຽດຕ້ອນຮັບໂດຍ ທ່ານ ພົງສະຫວັນ ສີລິພັນ ຮອງເຈົ້າເມືອງສັງທອງພ້ອມດ້ວຍການນຳເມືອງເຂົ້າຮ່ວມຖອດຖອນບົດຮຽນໃນການຈັດຕັ້ງປະຕິບັດທາງດ້ານການຜະລິດຕະພັນເຝີນີເຈີ ແລະ ຫັດຖະກຳໄມ້ປ່ອງ
ໃນການກອງປະຊຸມທ່ານ ຫົວໜ້າກຸ່ມຫັດຖະກຳໄມ້ປ່ອງ ເມືອງສັງທອງ ໄດ້ສະເໜີປະຫັວດຄວາມເປັນມາ ແລະ ຜົນໄດ້ຮັບ ຂອງກຸ່ມຜະລິດຕະພັນເຝີນີເຈີ ແລະ ຫັດຖະກຳໄມ້ປ່ອງ ນອກຈາກນີ້ນຍັງໄດ້ຖາມ-ຕອບແລກປ່ຽນບົດຮຽນ ແລະ ໄດ້ລົງຢ້ຽມຢາມເບິ່ງຮ້ານຂາຍຜະລິດຕະພັນໄມ້ປ່ອງ ບ້ານເພຍລາດ; ໃນຕອນບາຍໄດ້ລົງຢ້ຽມຢາມກຸ່ຜະລິດຕະພັນໄມ້ປ່ອງບ້ານ ນາປໍ ແລະ ບ້ານ ນາໝ້ຽງ ຈາກນັ້ນກໍ່ເດີນທາງກັບ ນະຄອນຫລວງວຽງຈັນ.ອ່ານຕໍ່ >>
ເມືອງສັງທອງ ໄດ້ປິດການຮຽນ - ການສອນກົດໝາຍ.ຊັ້ນຕົ້ນ ຊຸດທີ VII (2017-05-05)
ພິທີປິດການຮຽນການສອນຫຼັກສູດກົດໝາຍຊັ້ນຕົ້ນ ຊຸດທີ VII ປີ 2017 ຈັດຂື້ນຢູ່ທີ່ສະໂມສອນເມືອງ ດັ່ງກ່າວໃນວັນທີ 4 ພຶດສະພາ 2017 ໂດຍເປັນປະທານ ຂອງທ່ານ ຄໍາໜູນ ຕຽງທະລາດ ເຈົ້າເມືອງ ເມືອງສັງທອງ ໃນນັ້ນມີພະແນກຍຸດຕິທຳ ນະຄອນຫຼວງວຽງຈັນ ຫົວໜ້າ ຫ້ອງການອ້ອມຂ້າງ ເລຂາພັກ,ນາຍບ້ານ ພ້ອມດ້ວຍນັກສຶກສາກົດໝາຍຊັ້ນຕົ້ນເຂົ້າຮ່ວມອ່ານຕໍ່ >>
ພິທີເປີດຝືກອົບຮົມການສ້າງຄວາມເຂັ້ມແຂງໃຫ້ແກ່ລະບົບຍຸດຕິທຳທາງດ້ານອາຍາເພຶ່ອສະກັດກັ້ນການຄ້າມະນຸດຢູ່ສປປລາວ(2017-03-30)
ໃນຕອນເຊົ້າວັນທີ 20 ມີນາ 2017 ຢູ່ທີສະໂມສອນເມືອງສັງທອງໄດ້ມີພິທີເປີດຝືກອົບຮົມວຽກງານສ້າງຄວາມເຂັ້ມແຂງໃຫ້ແກ່ລະບົບຍຸດຕິທຳທາງດ້ານອາຍາເພຶ່ອສະກັດກັ້ນການຄ້າມະນຸດຢູ່ ສປປ ລາວ ພາຍໃຕ້ການເປັນປະທານຂອງທ່ານ ສາດສະດາຈານ ເກດ ກຽດຕິສັກ ຮອງລັດຖະມົນຕີກະຊວງຍຸດຕິທຳ; ທ່ານ ຄຳໝູນ ຕຽງທະລາດ ຄະນະພັກ ນະຄອນຫລວງວຽງຈັນ, ເລຂາພັກເມືອງເຈົ້າເມືອງສັງທອງ
ມີຜູ້ເຂົ້າຮ່ວມທັງໝົດ 70 ຄົນ ມາຈາກ 8 ຫ້ອງ ພາກສ່ວນທີ່ກຽວຂ້ອງ; ໃນການຝືກອົບອົບໃນຄັ້ງນີ້ ມີທັງໜົດ 5 ຫົວຂໍ້ໃຫຍ່ ແລະ ໃຊ້ເວລາໃນການຝືກອົບຮົມ 3 ວັນ
ທ່ານ ສາດສະດາຈານ ເກດ ກຽດຕິສັກ ຮອງລັດຖະມົນຕີກະຊວງຍຸດຕິທຳ ໃຫ້ກຽດຂື້ນກ່າວເປີດພິທີຢ່າງເປັນທາງການ ແລະ ທ່ານຍັງເຍິ່ງໃຫ້ເຫັນຜົນຮ້າຍໃນການຄ້າມະນຸດໃນປະຈຸບັນ ເຊິ່ງມັນມາດ້ວຍຫລາຍຮູບຫລາຍແບບໃຫ້ທຸກຄົນມີສະຕິລະວັງຕົວ ແລະ ຕັກເຕືອນລູກຫລານຂອງຕົນຢາຫລົງເຊື່ອກົນອຸບາຍຂອງພວກກຸ່ມຄົນບໍດີ ໃນຕອນທ້າຍທ່ານຍັງສະແດງຄວາມດີໃຈ ແລະ ຊົມເຊີຍການນຳເມືອງທີໃຫ້ຄວາມສຳຄັນໃນວຽກງານດັ່ງກ່າວອ່ານຕໍ່ >>


text:
ທ່ານ ຟ້າມມີງຈີງ ຫົວໜ້າຄະນະຈັດຕັ້ງສູນກາງ
ຕ້ອນຮັບທ່ານ ທອງສະຫວັນ ພົມວິຫານ
(ພາບ: TTXVN)
ຕອນບ່າຍວັນທີ 19/05 ຢູ່ສຳນັກງານສູນກາງພັກ, ທ່ານ ຟ້າມມີງຈີງ ຫົວໜ້າຄະນະຈັດຕັ້ງສູນກາງໄດ້ໃຫ້ການຕ້ອນຮັບທ່ານ ທອງສະຫວັນ ພົມວິຫານ ເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງສາທາລະນະລັດ ປະຊາທິປະໄຕ ປະຊາຊົນ ລາວ ເຂົ້າຢ້ຽມຂ່ຳນັບເນື່ອງໃນໂອກາດມາປະຕິບັດໜ້າທີ່ການທູດຢູ່ ຫວຽດນາມ. ທ່ານ ຟ້າມມີງຈີງ ປາດຖະໜາວ່າ: ທ່ານເອກອັກຄະລັດຖະທູດສືບຕໍ່ເປັນຂົວເຊື່ອມຕໍ່ສຳຄັນ ຊ່ວຍບັນດາຄະນະ, ກະຊວງ, ຂະແໜງການ, ໝູ່ຄະນະ ແລະ ທ້ອງຖິ່ນ ໃນນັ້ນມີ 2 ຄະນະຈັດຕັ້ງສູນກາງຂອງ 2 ພັກ ເພີ່ມທະວີການຮ່ວມມື, ແລກປ່ຽນຂໍ້ມູນຂ່າວ, ແບ່ງປັນບົດຮຽນ, ຊ່ວຍເຫຼືອເຊິ່ງກັນ ແລະ ກັນໃນການຜັນຂະຫຍາຍປະຕິບັດມະຕິກອງປະຊຸມໃຫຍ່ຂອງແຕ່ລະພັກ, ປະຕິບັດຂໍ້ຕົກລົງຂັ້ນສູງຂອງ 2 ພັກ. 2 ລັດ, ສ້າງກຳລັງໜູນໃໝ່ ປະກອບສ່ວນຊຸກຍູ້, ເຮັດໃຫ້ສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງ ຫວຽດນາມ - ລາວ ຢ່າງເລິກເຊິ່ງກ່ວາ ນຳມາຜົນປະໂຫຍດຢ່າງລະອຽດ, ແທດຈິງໃຫ້ 2 ປະເທດ,
ສ່ວນທ່ານເອກອັກຄະລັດຖະທູດ ທອງສະຫວັນ ພົບວິຫານ ຢືນຢັນວ່າ: ຈະເຮັດຈົນສຸດຄວາມສາມາດຂອງຕົນປະກອບສ່ວນການປັບປຸງ ແລະ ເພີ່ມທະວີການພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ຫວຽດນາມ - ລາວ ໃຫ້ພັດທະນາຂຶ້ນສູ່ລະດັບສູງໃໝ່.
(ແຫຼ່ງຄັດຈາກ VOV)


text:
ທີ່ການຕ້ອນຮັບ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ທ່ານນາຍົກລັດຖະມົນຕີສີລັງກາ ໄດ້ເຫັນດີຈັດຕັ້ງກອງປະຊຸມອະນຸກຳມະການການຄ້າປະສົມຄັ້ງທີ 2 ຢູ່ຫວຽດນາມ ໂດຍໄວ ເພື່ອກວດກາຄືນ ແລະ ວາງອອກບັນດາມາດຕະການລະອຽດເພື່ອແນໃສ່ນຳວົງເງິນການຄ້າລະຫວ່າງ 2 ປະເທດໃຫ້ລື່ນກາຍຄາດໝາຍ 1 ຕື້ USD; ສະຫງວນບຸລິມະສິດ ແລະ ສ້າງເງື່ອນໄຂສະດວກເພື່ອເປີດກວ້າງການຮ່ວມມືໃນບັນດາຂົງເຂດທີ່ມີຄວາມສາມາດບົ່ມຊ້ອນອື່ນໆຄື: ການສຶກສາ - ບຳລຸງສ້າງ, ໂທລະຄົມມະນາຄົມ, ການສື່ສານ ແລະ ດີຈີຕອນ.
ທີ່ການຕ້ອນຮັບທ່ານຮອງນາຍົກລັດຖະມົນຕີຈີນ ຫຸຈວນຄວາ, ທ່ານນາຍົກລັດຖະມົນຫງວຽນຊວນຟຸກ ສະເໜີໃຫ້ 2 ຝ່າຍຕັ້ງໜ້າແລກປ່ຽນ, ຜັນຂະຫຍາຍບັນດາມາດຕະການຊຸກຍູ້ດ້ານການຄ້າ 2 ຝ່າຍ. ຝ່າຍຈີນ ສ້າງເງື່ອນໄຂສະດວກໃນການນຳເຂົ້າບັນດາຜະລິດຕະພັນຂອງຫວຽດນາມ; ລົງທຶນຢູ່ຫວຽດນາມ ບັນດາໂຄງການເຕັກໂນໂລຊີສູງ, ເປັນມິດກັບສິ່ງແວດລ້ອມ; ຜັນຂະຫຍາຍການຮ່ວມມືໃນບັນດາຂົງເຂດຄື: ຄົມມະນາຄົມຂົນສົ່ງ, ກະສິກຳ, ສິ່ງແວດລ້ອມ, ວິທະຍາສາດ - ເຕັກໂນໂລຊີ… ກ່ຽວກັບບັນຫາທະເລຕາເວັນອອກ, 2 ຝ່າຍຄວນສືບຕໍ່ປະຕິບັດຄວາມເຫັນດີລວມຂອງການນຳຂັ້ນສູງ 2 ປະເທດຢ່າງເຂັ້ມງວດ, “ຂໍ້ຕົກລົງກ່ຽວກັບບັນດາຫຼັກການພື້ນຖານຊີ້ນຳການແກ້ໄຂບັນຫາຢູ່ທະເລຫວຽດນາມ - ຈີນ”; ເຄົາລົບຜົນປະໂຫຍດອັນຊອບທຳ, ຖືກຕ້ອງຕາມກົດໝາຍຂອງກັນ ເໝາະສົມກັບກົດໝາຍສາກົນ ແລະ ສົນທິສັນຍາຂອງສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982.
ທີ່ການຕ້ອນຮັບທ່ານລັດຖະມົນຕີການຕ່າງປະເທດຍີ່ປຸ່ນ Taro Kono, ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະໜາຢາກເພີ່ມທະວີການຮ່ວມມືອາຊຽນ - ຍີ່ປຸ່ນ ແລະ ແມ່ຂອງ - ຍີ່ປຸ່ນ. ທ່ານນາຍົກລັດຖະມົນຕີສະເໜີໃຫ້ທ່ານລັດຖະມົນຕີການຕ່າງປະເທດຍີ່ປຸ່ນ ເອົາໃຈໃສ່ຊຸກຍູ້ການຮ່ວມສຳພັນດ້ານເສດຖະກິດລະຫວ່າງ 2 ປະເທດ; ສືບຕໍ່ສະໜອງທຶນກູ້ຢືມ ODA ໃຫ້ແກ່ຫວຽດນາມ; ສົມທົບກັນປະຕິບັດສັນຍາຄູ່ຮ່ວມມືຮອບດ້ານ ແລະ ກ້າວໜ້າຂ້າມປາຊີຟິກ CPTPP…
ໃນຂະນະນັ້ນ, ທີ່ການຕ້ອນຮັບທ່ານລັດຖະມົນຕີການຕ່າງປະເທດສ.ເກົາຫຼີ Kang Kyung Wha, ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີໃຫ້ 2 ຝ່າຍສືບຕໍ່ຮັກສາການພົວພັນ, ພົບປະຂັ້ນສູງ, ສົມທົບກັນຢ່າງແໜ້ນແຟ້ນເພື່ອຍູ້ໄວການຮ່ວມມືລະຫວ່າງ 2 ປະເທດໃນບັນດາຂົງເຂດໃຫ້ແທດຈິງ. ທ່ານນາຍົກລັດຖະມົນຕີປາດຖະໜາວ່າ, ສ.ເກົາຫຼີ ຈະມີບັນດາມາດຕະການໜູນຊ່ວຍຫວຽດນາມ ຜັນຂະຫຍາຍລັດຖະບານເອເລັກໂຕນິກໂດຍໄວ; ສະເໜີໃຫ້ກະຊວງການຕ່າງປະເທດສ.ເກົາຫຼີ ເອົາໃຈໃສ່ ແລະ ໜູນຊ່ວຍປະຊາຄົມຊາວຫວຽດນາມ ອາໄສຢູ່ສ.ເກົາຫຼີ.
(ແຫຼ່ງຄັດຈາກ VOV)


text:
ສື່ມວນຊົນອາເມລິກາຕີລາຄາຢ່າງຕັ້ງໜ້າການພົວພັນຫວຽດນາມ-ອາເມລິກາ ກ່ອນການຢ້ຽມຢາມຂອງ ທ່ານ OBAMA
ປະທານາທິບໍດີ ອາເມລິກາ Obama
(ພາບປະກອບ)
ໂດຍເປີດສາກບົດຂຽນດ້ວຍຫົວຂໍ້ວ່າ “ທ່ານ Obama ວາງຈົດໝາຍເຮັດໃຫ້ບັນດາການພົວພັນຢູ່ ອາຊີ ເລິກເຊິ່ງກ່ວາອີກ”, ໜັງສືພິມ “The Wall Street Journal” ໃສ່ໃຈເຖິງເວລາທ່ານ Obama ຢູ່ຢ້ຽມຢາມ ຫວຽດນາມ, ນັ້ນແມ່ນຍາກທີ່ຈະຫາໄດ້ປະທານາທິບໍດີ ອາເມລິກາ ຢູ່ຢ້ຽມຢາມປະເທດໜຶ່ງເຖິງ 3 ວັນ. ສິ່ງດັ່ງກ່າວສະແດງໃຫ້ເຫັນວ່າທ່ານໜຶ່ງສະຫຼະເວລາ ອາເມລິກາ ເອົາໃຈໃສ່ຫຼາຍເຖິງການເປີດກ້ວາງບັນດາການພົວພັນກັບ ຮ່າໂນ້ຍ. ສ່ວນໜັງສືພິມ “Los Angeles Times” ຂຽນວ່າ, ສຳລັບທ່ານປະທນາທິບໍດີ ອາເມລິກາ, ການຢ້ຽມຢາມ ຫວຽດນາມ ແລະ ຍີ່ປຸ່ນ ໄດ້ສົ່ງສານທ່ີວ່າເພື່ອບັນລຸໄດ້ສັນຕິພາບແທດຈິງຕ້ອງມີຄວາມມານະພະຍາຍາມຫຼາຍຢ່າງ ແລະ ມີເວລາ. ໃນຂະນະນັ້ນ, ສື່ເອເລັກໂຕນິກ CNN ມີບົດຂຽນເນັ້ນໜັກວ່າ: ໃນການປະຕິບັດງານຄັ້ງທຳອິດຢູ່ ຫວຽດນາມ ໃນຖານະເປັນປະທານາທິບໍດີ, ທ່ານ Obama ຈະເຫັນປະຈັກຕາປະເທດໜຶ່ງພວມຂະຫຍາຍຕົວຢ່າງວ່ອງໄວ ແລະ ເພີ່ມທະວີການພົວພັນກັບ ອາເມລິກາ.
(ແຫຼ່ງຄັດຈາກ VOV)


text:
ເວທີປາໄສຮ່ວມມື ຊັບພະຍາກອນໂລຫະແບບຍືນຍົງ ຫວຽດນາມ-ອົດສະຕາລີ2015
(ພາບປະກອບຈາກ Hùng Võ/Vietnam+)
ເວທີປາໄສ ຮ່ວມມືຊັບພະຍາກອນບໍ່ແຫ່ແບບຍືນຍົງ ຫວຽດນາມ - ອົດສະຕາລີ ປີ 2015 ຖືກຈັດຂຶ້ນໃນວັນທີ 19/3, ຢູ່ຮ່າໂນ້ຍ, ໂດຍກະຊວງຊັບພະຍາກອນ ແລະ ສິ່ງແວດລ້ອມ ຫວຽດນາມ ສົມທົບກັບສະຖານທູດ ອົດສະຕາລີ ປະຈຳ ຫວຽດນາມ ແລະ ສະມາຄົມບັນດາວິສາຫະກິດບໍລິການເຕັກໂນໂລຢີ - ອຸປະກອນບໍ່ແຮ່ ອົດສະຕາລີ ຈັດຕັ້ງ. ເວທີປາໄສແມ່ນຂົວຕໍ່ເພື່ອໃຫ້ບັນດາອົງການຄຸ້ມຄອງ ແລະ ບັນດາວິສາຫະກິດເຄື່ອນໄຫວໃນຂົງເຂດຊັບພະຍາກອນໂລຫະຂອງ 2 ປະເທດພົບປະ, ແລກປ່ຽນ, ແບ່ງປັນບົດຮຽນກ່ຽວກັບບັນດາບັນຫາຂຸດຄົ້ນຊັບພະຍາກອນໂລຫະຕາມທິດຍືນຍົງ, ປົກປັກຮັກສາສິ່ງແວດລ້ອມ ແລະ ຄຸ້ມຄອງແຫຼ່ງຊັບພະຍາກອນໂລຫະຢ່າງມີປະສິດທິຜົນ. ນີ້ກໍ່ແມ່ນໂອກາດເພື່ອໃຫ້ບັນດາອົງການ, ວິສາຫະກິດ ຫວຽດນາມ ສຳພັດກັບບັນດາເຕັກໂນໂລຢີ, ອຸປະກອນຂຸດຄົ້ນໂລຫະທີ່ທັນສະໄໝ ແລະ ບັນດາບໍລິການໃຫ້ຄຳປຶກສາຂອງ ອົດສະຕາລີ. ກ່າວຄຳເຫັນທີ່ເວທີປາໄສ, ທ່ານລັດຖະມົນຕີວ່າການກະຊວງຊັບພະຍາກອນ ແລະ ສິ່ງແວດລ້ອມ ຫງວຽນມິງກວາງ, ໃຫ້ຮູ້ວ່າ: ຍຸດທະສາດຊັບພະຍາກອນໂລຫະຮອດປີ 2020, ວິໄສທັດຮອດປີ 2030 ໂດຍນາຍົກລັດຖະມົນຕີອະນຸມັດຜ່ານ, ໃນນັ້ນຊີ້ແຈ້ງວ່າ: ການສຳຫຼວດ, ຂຸດຄົ້ນຊັບພະຍາກອນໂລຫະຕ້ອງຕິດພັນກັບການປຸງແຕ່ງ ແລະ ນຳໃຊ້ຢ່າງມີປະສິດທິຜົນ. ເພື່ອປະຕິບັດຍຸດທະສາດນີ້, ຫວຽດນາມ ຕັ້ງໜ້າຍູ້ແຮງການຮ່ວມມືສາກົນເພື່ອຮັບເອົາວິທະຍາສາດທີ່ທັນສະໄໝ, ນຳໃຊ້ເຕັກໂນໂລຢີທີ່ກ້າວໜ້າໃນການສຳຫຼວດ, ຂຸດຄົ້ນ ແລະ ປຸງແຕ່ງຊັບພະຍາກອນໂລຫະ, ສົ່ງເສີມການຮ່ວມມືສຳຫຼວດ, ຂຸດຄົ້ນ. ໂຄງການຮ່ວມມືຊັບພະຍາກອນໂລຫະແບບຍືນຍົງກັບ ອົດສະຕາລີ ແມ່ນໜຶ່ງໃນບັນດາເນື້ອໃນຮ່ວມມືໄດ້ຮັບການບຸລິມະສິດ ແລະ ເອົາໃຈໃສ່ທີ່ສຸດ.
(ແຫຼ່ງຄັດຈາກ VOV)


text:
ພິທີເປີດບັ້ນຝຶກອົບຮົມວຽກງານໂຄສະນາປາຖະກະຖາຊຸດທີ 16
ໃນວັນທີ 23 ຕຸລາ 2017 ຢູ່ທີ່ສະຖາບັນຝຶກອົບຮົມໂຍທາທິການ ແລະ ຂົນສົ່ງ ຫລັກ 19, ກະຊວງ ຍທຂ ໄດ້ຈັດພິທີເປີດຝຶກອົບຮົມວຽກງານໂຄສະນາປາຖະກະຖາ ຊຸດທີ 16 ຂື້ນ, ໂດຍພາຍ ໃຕ້ການເປັນປະທານ ຂອງທ່ານ ລັດຕະນະມະນີ ຄູນນີວົງ ຮອງລັດຖະມົນຕີ ກະຊວງ ຍທຂ, ມີ ທ່ານ ສີປະເສີດ ແສນສະຫວັດ, ຮອງຫົວໜ້າຄະນະໂຄສະນາ ອົບຮົມສູນກາງພັກ ພ້ອມດ້ວຍຄະນະຄູ ອາຈານ ແລະ ມີບັນດານັກສຳມະນາ ກອນ ທີ່ມາຈາກບັນດາກົມ, ກອງ, ສະຖາບັນ, ລັດວິສາຫະກິດເຂົ້າ ຮ່ວມຝຶກອົບຮົມ ຈຳນວນ 32 ທ່ານ.
ການຝຶກອົບຮົມໃນຄັ້ງນີ້ ຜູ້ເຂົ້າຮ່ວມຈະໄດ້ຮຽນຮູ້ ກ່ຽວກັບການປັບປຸງທັດສະນະຫລັກໝັ້ນ ທາງດ້ານການ ເມືອງ, ຄຸນສົມບັດສິນທຳປະຕິວັດຂອງພະນັກງານນຳພາຂັ້ນຕ່າງໆ ເພື່ອສາມາດຈຳແນກມິດ ສັດຕູຢ່າງ ຈະແຈ້ງ, ເຮັດໃຫ້ພະນັກງານ, ສະມາຊິກພັກຂັ້ນຕ່າງໆ ເຊື່ອໝັ້ນຕໍ່ການນຳພາຂອງພັກ, ການຄູ້ມຄອງ ຂອງລັດ, ຕໍ່ອຸດົມການ ແລະ ຈຸດໝາຍຂອງການ ປະຕິວັດ.
ອັນສຳຄັນແມ່ນໃຫ້ສາມາດນຳໄປຈັດຕັ້ງປະຕິບັດ ແລະ ມີຄວາມສາມາດຊວນເຊື່ອ, ປຸກລະດົມພະນັກງານ ພາຍໃຕ້ຄວາມຮັບຜິດຊອບ ຂອງຕົນ ປະຕິບັດໜ້າທີ່ໂດຍດີ, ຮູ້ປຸກລະດົມປະຊາຊົນ ເຂົ້າຮ່ວມຂະບວນ ການຈັດຕັ້ງປະຕິບັດແນວ ທາງນະໂຍບາຍຂອງພັກ ແລະ ແຜນພັດທະນາເສດຖະກິດສັງຄົມຂອງລັດ ວາງ ອອກ ຜູ້ເຂົ້າຮ່ວມຍັງຈະສາມາດໝູນໃຊ້ເຂົ້າ ໃນວຽກງານຕົວຈິງຂອງຕົນໃນການຍົກລະດັບຄວາມຮູ້ທາງ ດ້ານການຂີດຂຽນ, ການແຕ່ງໂຄສະນາອະທິບາຍແນວທາງ, ແຜນນະໂຍບາຍ, ກົດໝາຍຂອງລັດ ແລະ ທັດສະນະຂອງພັກ, ບັນດາສະພາບການ ທີ່ເກີດຂື້ນແຕ່ລະໄລຍະ ຢູ່ພາຍໃນ ແລະ ຕ່າງປະເທດ.
ຫລັກສູດ ໄດ້ດຳເນີນໄປເປັນເວລາ 10 ວັນ ຈຶ່ງຈະສຳເລັດບັ້ນຝຶກອົບຮົມໃນຄັ້ງນີ້


text:
ທ່ານນາຍົກລັດຖະມົນຕີ ຫງວຽນຊວນຟຸກ ເຂົ້າຮ່ວມພິທີໄຂງານຕະຫລາດນັດ ຈີນ-ອາຊຽນ
ທ່ານນາຍົກລັດຖະມົນຕີ ຫງວຽນຊວນຟຸກ ແລະ
ທ່ານຮອງນາຍົກລັດຖະມົນຕີ ຈີນ ຈາງສາວເຫຼືອ
“ ນາຍົກລັດຖະມົນຕີ ຫງວຽນຊວນຟຸກ ເຊື່ອໝັ້ນວ່າ ໃນອະນາຄົດການຮ່ວມມື ລະຫວ່າງ ຈີນ ແລະ ອາຊຽນ ຈະດີງາມ ” ນັ້ນແມ່ນຄຳຢືນຢັນຂອງທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ທີ່ພິທີໄຂງານຕະຫລາດນັດ ຈີນ - ອາຊຽນ ຄັ້ງທີ 13 ແລະ ກອງປະຊຸມສຸດຍອດການຄ້າ ແລະ ການລົງທຶນ ຈີນ - ອາຊຽນ ຄັ້ງທີ 13 ໃນຕອນເຊົ້າວັນທີ 11/09 ຢູ່ນະຄອນ ໜາມໜີງ ພາກໃຕ້ປະເທດ ຈີນ. ທ່ານນາຍົກລັດຖະມົນຕີໄດ້ຕີລາຄາວ່າ ໃນສະພາວະເສດຖະກິດໂລກພວມຟື້ນຕົວຢ່າງຊັກຊ້າ ອາຊຽນ ສືບຕໍ່ແມ່ນໜຶ່ງໃນບັນດາພາກພື້ນພັດທະນາເສດຖະກິດທີ່ຂະຫຍັນຂັນເຄື່ອນ. ພາຍຫລັງ 25 ປີແຫ່ງການພັດທະນາ, ການພົວພັນ ອາຊຽນ - ຈີນ ເປັນແບບຢ່າງສຳເລັດຜົນໃນການຮ່ວມມືຂອງ ອາຊຽນ ແລະ ບັນດາຄູ່ຮ່ວມມືສຳຄັນ. ທ່ານນາຍົກລັດຖະມົນຕີ ຖືວ່າ ນີ້ແມ່ນກາລະໂອກາດໝັ້ນຄົງ ເພື່ອເຊື່ອໝັ້ນວ່າ ໃນອະນາຄົດການຮ່ວມມືລະຫວ່າງ ຈີນ ແລະ ອາຊຽນ ຈະດີງາມ. ຕໍ່ໜ້າການນຳ ຈີນ ແລະ ບັນດາປະເທດ ອາຊຽນ ແລະ ນັກລົງທຶນນັບພັນຄົນ, ທ່ານນານົກລັດຖະມົນຕີ ຫງວຽນຊວນຟຸກ ໃຫ້ຮູ້ວ່າ: ໃນ 5 ປີຈະມາເຖິງ, ຫວຽດນາມ ຈະຊຸກຍູ້ການເຕີບໂຕເສດຖະກິດໃຫ້ໝັ້ນຄົງ, ຕະຫລາດການຄ້ານັບມື້ນັບເປີດກ້ວາງ. ຫວຽດນາມ ໄດ້ເຂົ້າຮ່ວມສັນຍາການຄ້າເສລີ 12 ສະບັບ ແລະ ພວມເຈລະຈາສັນຍາການຄ້າຫລາຍສະບັບອື່ນໆອີກ. ທ່ານນາຍົກລັດຖະມົນຕີ ເຊື່ອໝັ້ນວ່າ ໃນອະນາຄົດບໍ່ໄກ ບັນດາວິສາຫະກິດລົງທຶນເຂົ້າ ຫວຽດນາມ ຈະມີໂອກາດສຳພັດກັບຕະຫລາດ 55 ຄູ່ຮ່ວມມື ໃນນັ້ນ ມີ 15 ຄູ່ຮ່ວມມືຂຶ້ນກັບກຸ່ມ G20. ພາຍຫລັງສິ້ນສຸດພິທີໄຂ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ເຂົ້າຮ່ວມພິທີເປີດສະຫຼອງຮ້ານວາງສະແດງແຫ່ງຊາດກິດຕິມະສັກດ້ວຍຫົວຂໍ້ວ່າ: ນະຄອນທີ່ສວຍງາມ.
ກ່ອນໜ້ານັ້ນ, ຕອນບ່າຍວັນທີ 10/09 ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານຮອງນາຍົກລັດຖະມົນຕີ ສາທາລະນະລັດ ປະຊາຊົນ ຈີນ ຈາງສາວເຫຼືອ. ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ: ຫວຽດນາມ ຍືດໝັ້ນການປະຕິບັດແນວທາງການທູດສັນຕິພາບ, ເອກະລາດ, ເປັນເຈົ້າຕົນເອງ, ຫັນເປັນຫລາຍຮູບຫລາຍແບບ ແລະ ຫລາຍຝ່າຍ; ຖືເປັນສຳຄັນການປັບປຸງ ແລະ ເພີ່ມທະວີການພົວພັນຮ່ວມມືມິດຕະພາບກັບ ຈີນ. ທ່ານນາຍົກລັດຖະມົນຕີ ໃຫ້ຮູ້ວ່າ: ການຢ້ຽມຢາມ ສາທາລະນະລັດ ປະຊາຊົນ ຈີນ ຢ່າງເປັນທາງການຄັ້ງນີ້ ທ່ານຈະພ້ອມກັບການນຳຂັ້ນສູງຂອງພັກ, ລັດຖະບານ ຈີນ ແລກປ່ຽນກ່ຽວກັບບັນດາມາດຕະການຊຸກຍູ້ການພົວພັນ 2 ປະເທດໃຫ້ພັດທະນາຢ່າງມີສະຖຽນລະພາບໃນໄລຍະຈະມາເຖິງ, ຕັ້ງໜ້າສົມທົບກັນແກ້ໄຂບັນດາບັນຫາທີ່ຍັງຄົງຄ້າງ, ສິ່ງຕິດຂັດ, ນຳການພົວພັນຮ່ວມມືດ້ານເສດຖະກິດ, ການຄ້າ, ການລົງທຶນລະຫວ່າງ 2 ປະເທດກ້າວເຂົ້າສູ່ໄລຍະພັດທະນາໃໝ່; ພ້ອມກັນຄວບຄຸມຄວາມບໍ່ລົງລອຍກັນບົນທະເລເປັນຢ່າງດີ, ຍືດໝັ້ນແກ້ໄຂບັນດາການຂັດແຍ້ງກັນດ້ວຍສັນຕິວິທີ, ເໝາະສົມກັບກົດໝາຍສາກົນ, ສົນທິສັນຍາສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982, ຮັກສາສັນຕິພາບ, ສະຖຽນລະພາບ ຢູ່ທະເລຕາເວັນອອກ ແລະ ພາກພື້ນ.
ແລະໃນວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ກໍ່ໃຫ້ການຕ້ອນຮັບທ່ານ ເພິ໋ງຈິງຮ໋ວາ ເລຂາຄະນະພັກເຂດປົກຄອງດ້ວຍຕົນເອງຊົນເຜົ່າ ຈວາງ ແຂວງ ກວາງຊີ.
(ແຫຼ່ງຄັດຈາກ VOV)


text:
ທ່ານນາຍົກລັດຖະມົນຕີ ຫງວຽນຊວນຟຸກ ພົບປະສັງສັນກັບບັນດານັກທຸລະກິດສາກົນ
ທ່ານນາຍົກລັດຖະມົນຕີ ຫງວຽນຊວນຟຸກ
ພົບປະສັງສັນກັບບັນດານັກທຸລະກິດສາກົນ
(ພາບ: TTXVN)
ຕອນຄ່ຳວັນທີ 30/03, ຢູ່ ວັນມຽວກວກຕືຢາມ, ຮ່າໂນ້ຍ, ນັກທຸລະກິດກ່ວາ 40 ທ່ານ, ໃນນັ້ນມີເສດຖີເງິນຕື້ຫລາຍທ່ານມາຈາກຫລາຍປະເທດ, ເຂດແຄ້ວນໃນໂລກເຂົ້າຮ່ວມເຫດການດ້ວຍຊື່ວ່າ: “ຫວຽດນາມ ຄວາມງາມດັ່ງໃນຝັນ 2017”. ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ເຂົ້າຮ່ວມເຫດການດັ່ງກ່າວ ເພື່ອຂ່ຳນັບຮັບຕ້ອນ ແລະ ໂອ້ລົມກັບນັກທຸລະກິດສາກົນ.
ບັນດານັກທຸລະກິດທີ່ເຕົ້າໂຮມຢູ່ ວັນມຽວກວກຕືຢາມ ເຂົ້າຮ່ວມເຫດການ “ຫວຽດນາມ ຄວາມງາມດັ່ງໃນຝັນ 2017” ປີນີ້ ລ້ວນແຕ່ແມ່ນບັນດານັກທຸລະກິດດີເດັ່ນ ພວມເປັນການນຳ, ບໍລິຫານບັນດາວິສາຫະກິດ, ເຄື່ອງໝາຍການຄ້າແຖວໜ້າໃນໂລກ. ໂດຍຜ່ານການເຄື່ອນໄຫວດຳເນີນທຸລະກິດໃນທົ່ວໂລກຂອງຕົນ, ບັນດາກຸ່ມບໍລິສັດ, ວິສາຫະກິດນີ້ ມີບົດບາດໃຫຍ່ຫລວງໃນການພັດທະນາປະຊາຄົມ. ດ້ວຍຈຸດປະສົງມາ ຮ່າໂນ້ຍ ເພື່ອເຂົ້າຮ່ວມການເຄື່ອນໄຫວວັດທະນະທຳ, ການທ່ອງທ່ຽວ, ປະເທດຊາດ ແລະ ຊາວ ຫວຽດນາມ, ບັນດານັກທຸລະກິດໄດ້ຢ້ຽມຊົມມໍລະດົກ, ສະຖາປັດຕະຍະກຳຂອງ ວັນມຽວກວກຕືຢາມ ແລະ ຮັບປະທານອາຫານ ຫວຽດນາມ ແລະ ສາກົນ. ນະທີ່ນີ້, ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະໜາວ່າ ບັນດານັກທຸລະກິດຈະຮູ້ສຶກຈັບອົກຈັບໃຈ ແລະ ມີຄວາມປະທັບໃຈກ່ຽວກັບ ຫວຽດນາມ. ເນື່ອງໃນໂອາກາດນີ້ ທ່ານນາຍົກລັດຖະມົນຕີ ຫງວຽນຊວນຟຸກ ກໍ່ເຊື້ອເຊີນບັນດານັກທຸລະກິດມາ ຫວຽດນາມ ເຂົ້າຮ່ວມເຫດການ APEC ໃນທ້າຍປີນີ້.
(ແຫຼ່ງຄັດຈາກ VOV)


text:
ການນຳຫວຽດນາມສົ່ງໂທລະເລກອວຍພອນເຖິງບັນດາການນຳຄົນໃໝ່ຂອງລາວ
ກອງປະຊຸມຄັ້ງປະຖົມມະເລິກສະພາແຫ່ງຊາດຫວຽດນາມຊຸດທີ 8
ວັນທີ 20/4, ທີ່ກອງປະຊຸມຄັ້ງປະຖົມມະເລິກສະພາແຫ່ງຊາດຫວຽດນາມຊຸດທີ 8, ບັນດາສະມາຊິກສະພາແຫ່ງຊາດລາວໄດ້ເລືອກຕັ້ງ ທ່ານ ບຸນຍັງ ວໍລະຈິດ ເປັນປະທານປະເທດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ທອງລຸນ ສີສຸລິດ ເປັນນາຍົກລັດຖະມົນຕີແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ພັນຄຳ ວິພາວັນ ເປັນຮອງປະທານປະເທດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ.
ເນື່ອງໃນໂອກາດນີ້, ທ່ານປະທານປະເທດຫວຽດນາມ ເຈີນດ້າຍກວາງ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງີນ, ທ່ານນາງຮອງປະທານປະເທດຫວຽດນາມ ດັ້ງທິຫງອກທິ້ງ ໄດ້ສົ່ງໂທລະເລກອວຍພອນເຖິງບັນດາການນຳຄົນໃໝ່ຂອງລາວ.
ໃນໂທລະເລກອວຍພອນ, ບັນດາຜູ້ນຳຫວຽດນາມໄດ້ອວຍພອນບັນດາການນຳຄົນໃໝ່ຂອງລາວຊຶ່ງໄດ້ຮັບຄວາມໄວ້ວາງໃຈເລືອກຕັ້ງຈາກສະພາແຫ່ງຊາດລາວ. ບັນດາການນຳຫວຽດນາມສະແດງຄວາມເຊື່ອໝັ້ນວ່າ ໂດຍພາຍໃຕ້ການຊີ້ນຳນຳພາຂອງຄະນະນຳຊຸດໃໝ່, ປະຊາຊົນລາວບັນດາເຜົ່າຈະປະຕິບັດມະຕິກອງປະຊຸມໃຫຍ່ຄັ້ງທີ 10 ຂອງພັກປະຊາຊົນປະຕິວັດລາວ ແລະ ແຜນພັດທະນາເສດຖະກິດສັງຄົມຂອງລາວໄລຍະ 5 ປີ ຄັ້ງທີ 8 ຢ່າງມີໄຊ. ບັນດາຜູ້ນຳຫວຽດນາມຢືນຢັນຈະສືບຕໍ່ຮ່ວມມືຢ່າງແໜ້ນແຟ້ນກັບບັນດາການນຳລາວເພື່ອຂະຫຍາຍສາຍພົວພັນມິດຕະພາບແບບພິເສດລະຫວ່າງ 2 ປະເທດຢ່າງບໍ່ຢຸດຢັ້ງ.
ໃນວັນດຽວກັນ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຝ້າມບິງມິນ ໄດ້ສົ່ງຈົດໝາຍອວຍພອນເຖິງທ່ານສະເຫຼີມໄຊ ກົມມະສິດ ເນື່ອງໃນໂອກາດໄດ້ຮັບແຕ່ງຕັ້ງເປັນລັດຖະມົນຕີວ່າການກະຊວງການຕ່າງປະເທດລາວ.
(ແຫຼ່ງຄັດຈາກ VOV)


text:
ເພີ່ມທະວີການຮ່ວມມືວິທະຍາສາດປະຫວັດສາດລະຫວ່າງ 2 ກະຊວງຕຳຫລວດຫວຽດນາມ ແລະ ລາວ
(ທ່ານພົນຈັດຕະວາ ຫງວຽນບີງບານ ແລະ
ທ່ານພົນຈັດຕະວາ ວັນເຮືອງ ນັນທະຈັກ)
ວັນທີ 08/04 ຢູ່ນະຄອນຫລວງ ວຽງຈັນ, ສະຖາບັນປະຫວັດສາດກະຊວງຕຳຫລວດ ຫວຽດນາມ ສົມທົບກັບກົມຄົ້ນຄວ້າວິທະຍາສາດປະຫວັດສາດກະຊວງປ້ອງກັນຄວາມສະຫງົບ ລາວ ຈັດຕັ້ງພິທີປະກາດ ແລະ ມອບປື້ມໂຄງການຄົ້ນຄວ້າ “ນັກຮຽນນາຍຕຳຫລວດ ລາວ ໂຮງຮຽນ 12 – 75 ຫວຽດນາມ 1976 - 1991”. ນີ້ແມ່ນໂຄງການຄົ້ນຄວ້າປະຫວັດສາດທຳອິດລະຫວ່າງ 2 ກະຊວງຕຳຫລວດ ຫວຽດນາມ ແລະ ກະຊວງປ້ອງກັນຄວາມສະຫງົບ ລາວ. ເຂົ້າຮ່ວມພິທີມອບຮັບມີທ່ານພົນຈັດຕະວາ ຫງວຽນບີງບານ ຫົວໜ້າສະຖາບັນປະຫວັດສາດຕຳຫລວດ, ກະຊວງຕຳຫລວດ ຫວຽດນາມ; ທ່ານພົນຈັດຕະວາ ວັນເຮືອງ ນັນທະຈັກ ຫົວໜ້າກົມຄົ້ນຄວ້າວິທະຍາສາດ ແລະ ປະຫວັດສາດ ກະຊວງປ້ອງກັນຄວາມສະຫງົບ ລາວ.
ປື້ມ“ນັກຮຽນນາຍຕຳຫລວດ ລາວ ໂຮງຮຽນ 12 – 75 ຫວຽດນາມ 1976 - 1991” ໄດ້ຮັບການຈັດຕັ້ງຄົ້ນຄວ້າ, ຮຽບຮຽງຢ່າງເປັນລະບົບ, ວິທະຍາສາດ ແລະ ໄດ້ພິມຈຳໜ່າຍດ້ວຍ 2 ພາສາ ລາວ ແລະ ຫວຽດນາມ. ນີ້ແມ່ນໂຄງການວິທະຍາສາດປະຫວັດສາດມີຄວາມໝາຍກ່ຽວກັບດ້ານທິດສະດີ ແລະ ພຶດຕິກຳການຕົວຈິງ, ບໍ່ພຽງແຕ່ມີຄຸນຄ່າໂຄສະນາ, ສຶກສາສຳລັບກຳລັງຕຳຫລວດ ລາວ ແລະ ຕຳຫລວດ ຫວຽດນາມ ເທົ່ານັ້ນ ຫາກຍັງປະກອບສ່ວນເຮັດແຈ້ງ ແລະ ຢືນຢັນການພົວພັນແບບພິເສດລະຫວ່າງ 2 ພັກ, 2 ລັດ, 2 ຊາດເວົ້າລວມ ແລະ 2 ກະຊວງເວົ້າສະເພາະ ແມ່ນການພົວພັນເປັນແບບຢ່າງບໍລິສຸດຜຸດຜ່ອງ .
(ແຫຼ່ງຄັດຈາກ VOV)


text:
Fundamental factors
1. ຕົວຊີ້ວັດເສດຖະກິດ
ຕົວຊີ້ວັດເສດຖະກິດແມ່ນຕົວຢ່າງບາງສ່ວນຂອງຂໍ້ມູນທາງເສດຖະກິດແລະທາງດ້ານການເງິນທີ່ອອກ ໂດຍອົງການຈັດຕັ້ງເອກະຊົນແລະລັດຖະບານ. ສະຖິຕິເຫຼົ່ານີ້ຊ່ວຍໃຫ້ພວກເຮົາຕິດຕາມກວດກາການເຄື່ອນໄຫວຕະຫຼາດແລະຕອບສະຫນອງຕໍ່ການ ປ່ຽນແປງໄດ້ງ່າຍຂື້ນ. ເພື່ອຕອບສະຫນອງການປ່ອຍຕົວເສດຖະກິດດ້ວຍວິທີການທີ່ເຫມາະສົມທີ່ທ່ານຕ້ອງການເພື່ອທີ່ຈະ ເຂົ້າໃຈຄວາມສໍາພັນລະຫວ່າງບົດລາຍງານສະຖິຕິແລະອັດຕາແລກປ່ຽນຂອງສະກຸນເງິນໃນຄໍາຖາມນັ້ນ. ໃນປັດຈຸບັນພວກເຮົາຢາກຈະແນະນໍາຕົວຊີ້ວັດທາງເສດຖະກິດທີ່ໃຊ້ຫຼາຍທີ່ສຸດ, ມີອິດທິພົນແລະກໍານົດຜົນກະທົບກ່ຽວກັບລາຄາຂອງສະກຸນເງິນ.
ຕົວຊີ້ວັດຜົນຜະລິດ: GDP, ການຜະລິດອຸດສາຫະກໍາ, ການຄ້າຂາຍຍ່ອຍ ການເພີ່ມຂຶ້ນໃນຂໍ້ມູນຈັດພີມມາບອກພວກເຮົາວ່າເສດຖະກິດກຳລັງຂະຫຍາຍຕົວ. ຖ້າຫາກວ່າການປ່ອຍຕົວມີຄວາມເຂັ້ມແຂງ, ໃຫ້ເບິ່ງການແຂງຄ່າຂອງສະກຸນເງິນ.
ຕົວຊີ້ວັດຄວາມເຊື່ອຫມັ້ນ: ຄວາມຮູ້ສຶກທາງທຸລະກິດແລະຜູ້ບໍລິໂພກ. ກຸ່ມຂອງຕົວຊີ້ວັດນີ້ເຮັດຫນ້າທີ່ເປັນບາລໍແມດເຕີຂອງໂປຣໄຟລຂອງຜູ້ບໍລິໂພກຫລືຜູ້ລົງທຶນ. ພວກເຂົາຍີ່ງໃຊ້ຈ່າຍ / ລົງທຶນຫຼາຍ, ຍີ່ງເຮັດໃຫ້ຄວາມເຂັ້ມແຂງເສດຖະກິດແຫ່ງຊາດແລະສະກຸນເງິນ.
ຕົວຊີ້ວັດແຮງງານການຕະຫຼາດ: ອັດຕາການຫວ່າງງານ, ຄ່າຈ້າງ, ການປ່ຽນແປງການເຮັດວຽກ / ຫວ່າງງານ, ການຮ້ອງຂໍໄພຫວ່າງງານ. ການຈ້າງງານຍິ່ງສູງຂຶ້ນແມ່ນ, ຍິ່ງດີຕໍ່ອັດຕາສະກຸນເງິນແຫ່ງຊາດ (ກົງກັນຂ້າມກັບການຫວ່າງງານ).
ຕົວຊີ້ວັດການຕະຫຼາດທີ່ຢູ່ອາໄສ: ໃບອະນຸຍາດການກໍ່ສ້າງ / ການຍິນຍອມ / ການອະນຸມັດ, ທີ່ຢູ່ອາໄສເລີ່ມຕົ້ນ,ໃຫມ່ / ທີ່ມີຢູ່ແລ້ວ / ລໍຖ້າການຂາຍເຮືອນ. ຖ້າຫາກວ່າມີອາການເພີ່ມຂຶ້ນຂອງກິດຈະກໍາທາງເສດຖະກິດໃນຕະຫຼາດທີ່ຢູ່ອາໄສ, ມັນຫມາຍຄວາມວ່າເສດຖະກິດແຫ່ງຊາດດີຂື້ນ. ສິ່ງນີ້ຈະເຮັດໃຫ້ອັດຕາແລກປ່ຽນຂອງສະກຸນເງິນຂອງປະເທດຊາດເພີ່ມຂຶ້ນ.
ອັດຕາເງິນເຟີ້: CPI, PPI, WPI, RPI. ອັດຕາເງິນເຟີ້ທີ່ສູງຂຶ້ນເປັນຜົນກະທົບທາງລົບສໍາລັບສະກຸນເງິນຂອງປະເທດ, ໃນຂະນະທີ່ອັດຕາເງິນເຟີ້ຕ່ໍາລົງເປັນຜົນດີທາງບວກ. ໃນໄລຍະສັ້ນ, ຢ່າງໃດກໍຕາມ, CPI ແລະດັດຊະນີອັດຕາເງິນເຟີ້ອື່ນໆທີ່ອາດຈະມີຜົນກະທົບກ່ຽວກັບສະກຸນເງິນ. ການເພີ່ມຂຶ້ນທີ່ສໍາຄັນໃນເຄື່ອງວັດອັດຕາເງິນເຟີ້ອາດຈະຊຸກດັນໃຫ້ທະນາຄານກາງຍົກສູງບົດບາດອັດຕາດອກເບ້ຍຂອງຕົນ ສິ່ງນີ້ອາດຈະເຮັດໃຫ້ອັດຕາແລກປ່ຽນຂອງສະກຸນເງິນເພີ່ມຂຶ້ນ.
ການເທຣດດຸ່ນດ່ຽງ: ມູນຄ່າທັງຫມົດຂອງການສົ່ງອອກຂອງປະເທດຊາດ ລົບກັບ ມູນຄ່າທັງຫມົດຂອງການນໍາເຂົ້າ;>0ຫມາຍຄວາມວ່າ ເກີນທຸນ, <0 ຫມາຍຄວາມວ່າການຂາດທຸນ. ໃນເວລາທີ່ປະເທດມີການເທຣດເກີນທຸນ, ຄວາມຕ້ອງການສໍາລັບສະກຸນເງິນ ຈາກຜູ້ຊື້ຕ່າງປະເທດເພີ່ມຂຶ້ນ, ສະນັ້ນສະກຸນເງິນຂອງປະເທດຮູ້ສຶກປະທັບໃຈ. ໃນທາງກົງກັນຂ້າມ, ການຂາດທຸນເປັນສາເຫດຂອງການອ່ອນຄ່າສະກຸນເງິນຂອງປະເທດຊາດໄດ້.
ບັນຊີດຸນດ່ຽງ: ດຸ່ນດ່ຽງລະຫວ່າງປະເທດແລະປະເທດຄູ່ຮ່ວມເທຣດ, ສະທ້ອນໃຫ້ເຫັນການຈ່າຍເງິນທັງຫມົດສໍາລັບສິນຄ້າ, ການບໍລິການ, ມີຄວາມສົນໃຈແລະການປັນຜົນ; >0 ຫມາຍຄວາມວ່າເກີນທຸນ,<0 ຫມາຍຄວາມວ່າການຂາດທຸນ. ການຂາດທຸນມີຄວາມຫມາຍວ່າປະເທດແມ່ນກຳລັງໃຊ້ຈ່າຍຫຼາຍກ່ວາລາຍຮັບ, ແລະມີການກູ້ຢືມເງິນທຶນຈາກຕ່າງປະເທດເພື່ອຫຼຸດຜ່ອນການຂາດທຸນ. ຜົນກະທົບຕໍ່ສະກຸນເງິນແຫ່ງຊາດແມ່ນຕິດລົບ. ເກີນທຸນ, ກົງກັນຂ້າມກັນ, ມີຜົນກະທົບໃນທາງບວກກ່ຽວກັບສະກຸນເງິນ.
2. ນະໂຍບາຍການເງິນຂອງທະນາຄານກາງ
ອັດຕາດອກເບ້ຍ. ທະນາຄານສູນກາງທີ່ສໍາຄັນທັງໝົດໄດ້ກໍາຫນົດອັດຕາການເງິນໃໝ່ ທີ່ສໍາຄັນອີກ. ມີສອງປະເພດຂອງນະໂຍບາຍການເງິນ: ສະບາຍ (ຫຼຸດຜ່ອນອັດຕາດອກເບ້ຍຖ້າຫາກວ່າເສດຖະກິດແຫ່ງຊາດຕ້ອງການສະຫນັບສະຫນູນ; ຜົນກະທົບຕໍ່ສະກຸນເງິນຕິດລົບ) ແລະກະຊັບ (ການເພີ້ມອັດຕາດອກເບ້ຍເພື່ອທີ່ຈະຊະລໍຕົວລົງເພີ່ມຂຶ້ນອັດຕາເງິນເຟີ້; ຜົນກະທົບຕໍ່ ສະກຸນເງິນແມ່ນໃນທາງບວກ).
ການຊື້ພັນທະບັດ ບາງຄັ້ງທະນາຄານກາງອາດປັບປຸງ ການຊື້ຂະຫນາດໃຫຍ່ ຂອງພັນທະບັດລັດຖະບານແນໃສ່ການເພີ່ມທະວີຈໍານວນເງິນໃນການໄຫຼວຽນ. ໂດຍການດໍາເນີນການ ດັ່ງກ່າວພວກເຂົາພະຍາຍາມເຮັດໃຫ້ສິນເຊື່ອລາຄາຖືກກວ່າແລະສະຫນັບສະຫນູນການຂະຫຍາຍຕົວ ທາງເສດຖະກິດ. ມາດຕະການເຫຼົ່ານີ້ເປັນຜົນທີ່ບໍ່ສະດວກໃນການວັດແທກເງິນຕາເພື່ອ ນໍາໄປສູ່ການອ່ອນຄ່າຂອງສະກຸນເງິນ. ທະນາຄານກາງຊື້ພັນທະບັດທີ່ນໍາໄປສູ່ການສະຫນອງເງິນທີ່ສູງຂຶ້ນເປັນທີ່ຮູ້ຈັກເຊັ່ນໄດ້ຜ່ອນຄາຍປະລິ ມານ (QE).
3. ສະພາບງົບປະມານຂອງລັດຖະບານ.ການດຸ່ນດ່ຽງງົບປະມານແລະຫນີ້ສິນ.ຖ້າຫາກວ່າປະເທດໄດ້ເປັນຫນີ້ສິນ, ມັນບໍ່ເປັນທີ່ຫນ້າສົນໃຈສໍາລັບນັກລົງທຶນຕ່າງປະເທດ, ເນື່ອງຈາກວ່າຫນີ້ສິນຂະຫນາດໃຫຍ່ເຮັດໃຫ້ອັດຕາເງິນເຟີ້. ນອກຈາກນັ້ນ, ຫນີ້ສິນຂະຫນາດໃຫຍ່ອາດຈະພິສູດທີ່ຫນ້າເປັນຫ່ວງໃຫ້ກັບຄົນຕ່າງປະເທດ ຖ້າຫາກວ່າພວກເຂົາເຊື່ອວ່າປະເທດທີ່ຄວາມສ່ຽງ ເລີ່ມຕົ້ນໃໝ່ ກ່ຽວກັບພັນທະນາ. ໃນຄວາມຕ້ອງການສໍາລັບການສະກຸນເງິນຂອງປະເທດຈະຫຼຸດລົງແລະອັດຕາແລກປ່ຽນຈະລົງໄປ. ກະແສຂ່າວ:
4. ກະແສຂ່າວ:
ທາງດ້ານການເມືອງ, ສັງຄົມແລະຂ່າວສານອື່ນໆ.
ການຄາດຄະເນທາງເສດຖະກິດຈາກ IMF, OECR, ທະນາຄານໂລກແລະອົງການຈັດຕັ້ງອື່ນໆ.
ການປ່ຽນແປງໃນອັດຕາປ່ອຍສິນເຊື່ອໂດຍ Moody, Fitch, S & P ແລະອົງການອື່ນໆ.
ນັກລົງທຶນຕ່າງປະເທດມີແນວໂນ້ມທີ່ຈະສະແຫວງຫາທາງດ້ານການເມືອງແລະເສດຖະກິດຂອງບັນດາປະເທດທີ່ຫມັ້ນຄົງ. ນັ້ນເປັນເຫດຜົນທີ່ເກີດຂ່າວສານກ່ຽວກັບຄວາມວຸ້ນວາຍທາງດ້ານການເມືອງແລະຄວາມບໍ່ສະຫງົບ ຈາກຖອນການລົງທຶນອອກຈາກປະເທດທີ່ຖືກກະທົບ. ດັ່ງນັ້ນ, ສະກຸນເງິນແຫ່ງຊາດຂອງຕົນເກີດໄພເງິນເຝີ້ ອັນເນື່ອງມາຈາກການຮົ່ວໄຫລ ຂອງການລົງທຶນຕ່າງປະເທດ. ບາງຄັ້ງເຖິງແມ່ນວ່າບັນດາປະເທດທີ່ຫມັ້ນຄົງທາງການເມືອງມີປະສົບການທີ່ຖືກກະທົບຕໍ່ສັງຄົມ, ການຕັດອອກຂອງລັດຖະບານແລະການປ່ຽນແປງນິຕິກໍາທີ່ສໍາຄັນອື່ນໆ. ເຫດການທັງຫມົດເຫຼົ່ານີ້ສາມາດມີອິດທິພົນຕໍ່ສະກຸນເງິນ. ຜົນທີ່ບໍ່ໄດ້ຄາດຫວັງຂອງການເລືອກຕັ້ງຫຼືເອກະສານສາມາດເຮັດໃຫ້ເກີດການເຫນັງຕີງຕໍ່ສະກຸນເງິນທີ່ຍິ່ງໃຫຍ່ (ທ່ານຈື່ຜົນກະທົບໃນໄຊຊະນະຂອງ Trump ຫຼືຜົນສະທ້ອນຂອງປະເທດອັງກິດ "ອອກຈາກ" ລົງຄະແນນສຽງບໍ່). ບັນຫາທາງດ້ານການເມືອງຂອງຜູ້ນໍາລະດັບຊາດ, ມີສ່ວນພົວພັນຕໍ່ສາທາລະນະຊົນ ຂອງຫົວໜ້າທະນາຄານກາງທີ່ສາມາດເຮັດໃຫ້ລາຄາສະກຸນເງິນມີຄວາມຜັນຜວນໄດ້.
ພິຈາລະນາການປ່ຽນແປງໃນອັດຕາແລກປ່ຽນຂອງສະກຸນເງິນຍັງສາມາດເກີດຂຶ້ນຈາກຂ່າວສານໃນ ປະເພດທີ່ແຕກຕ່າງກັນ. ພວກເຮົາໄດ້ເວົ້າກ່ຽວກັບການຄາດຄະເນທາງເສດຖະກິດຈາກສະຖາບັນການເງິນເຊັ່ນ: IMF, OECR, World Bank, ຫຼືການປ່ຽນແປງໃນອັດຕາປ່ອຍສິນເຊື່ອໂດຍ Moody, Fitch, S & P ແລະອົງການອື່ນໆ.
ສຸດທ້າຍ, ບາງເຫດການທີ່ບໍ່ຄາດຄິດເຊັ່ນແຜ່ນດິນໄຫວແລະໄພພິບັດທໍາມະຊາດອື່ນໆ. ກິດຈະກໍາເຫຼົ່ານີ້ແມ່ນມີຜົນກະທົບຕໍ່ເສດຖະກິດແລະ, ດັ່ງນັ້ນ, ອັດຕາແລກປ່ຽນ. ຢ່າງໃດກໍຕາມ, ສາຍພົວພັນ, ບໍ່ແມ່ນງ່າຍສະເຫມີໄປ. ຍົກຕົວຢ່າງ, ກັບຄືນໄປໃນ 2011 ເງິນເຍນຂອງຍີ່ປຸ່ນສ້າງຄວາມເຂັ້ມແຂງ ສຸດໆຫຼັງຈາກແຜ່ນດິນໄຫວໃນຍີ່ປຸ່ນ: ເຫດຜົນແມ່ນນັກລົງທຶນເຂົ້າໃຈວ່າເງິນເຢັນປອດໄພສຸດ, ສະກຸນເງິນທີ່ອົບພະຍົກແລະມັນໄດ້ເພີ່ມໄລຍະເວລາໃນເມືອຕະຫຼາດຢາກຫຼຸດຄວາມສ່ຽງລົງ.
ບົດຄວາມອື່ນໆໃນພາກນີ້
- Moving Average: วิธีง่ายๆในการหาเทรนด์
- จะเทรดจากการตัดสินใจของธนาคารกลางอย่างไร?
- CCI (รายการดัชนีสินค้าโภคภัณฑ์)
- Stochastic
- RSI (ຄວາມເຂັ້ມແຂງໃນຕົວດັດສະນີ)
- Oscillators
- ADX
- ແຖບ Bollinger
- ຕົວຊີ້ວັດແນວໂນ້ມ
- ການນໍາສະເຫນີຕົວຊີ້ວັດດ້ານວິຊາການ
- ສະຫນັບສະຫນູນແລະຕ້ານທານ
- ວິເຄາະດ້ານວິຊາການ
- ธนาคารกลาง: นโยบายและผลกระทบ
- การวิเคราะห์ปัจจัยพื้นฐาน
- ພື້ນຖານ vs ວິເຄາະດ້ານວິຊາການ


text:
ທ່ານນາຍົກລັດຖະມົນຕີຫງວຽນຊວນຟຸກສິ້ນສຸດການເຂົ້າຮ່ວມກອງປະຊຸມສຸດຍອດອາຊຽນຄັ້ງທີ28-29ຢ່າງຈົບງາມ
ທ່ານນາຍົກລັດຖະມົນຕີ ຫງວຽນຊວນຟຸກ
ເຂົ້າຮ່ວມກອງປະຊຸມສຸດຍອດ ອາຊຽນ ຄັ້ງທີ 28 – 29
ຢ່າງຈົບງາມ, ຕາມຄຳເຊີນຂອງທ່ານນາຍົກລັດຖະມົນຕີ ສປປ.ລາວ ທອງລຸນ ສີສຸລິດ. ໃນລະຫວ່າງວັນທີ 06 – 08/09 ທ່ານນາຍົກລັດຖະມົນຕີ ຫງວຽນຊວນຟຸກ ມີລາຍການເຮັດວຽກຢ່າງຮີບເຮັ່ງ ດ້ວຍ 35 ກອງປະຊຸມ, ການເຈລະຈາຫລາຍຝ່າຍ ແລະ 2 ຝ່າຍ, ໃນນັ້ນ ມີ 11 ກອງປະຊຸມຂັ້ນສູງ ອາຊຽນ ແລະ ລະຫວ່າງ ອາຊຽນ ກັບບັນດາຄູ່ຮ່ວມມື, ເຂົ້າຮ່ວມກອງປະຊຸມເຈລະຈາຄັ້ງທຳອິດລະຫວ່າງບັນດາການນຳ ອາຊຽນ ກັບຜູ້ຕາງໜ້າລັດຖະສະພາລະຫວ່າງຊາດ ອາຊຽນ; ເຈລະຈາກັບຜູ້ຕາງໜ້າໄວໜຸ່ມ ອາຊຽນ; ເຈລະຈາກັບສະພາທີ່ປຶກສາດຳເນີນທຸລະກິດ ອາຊຽນ (ABAC)…ຢູ່ນອກບັນດາກອງປະຊຸມ, ທ່ານນາຍົກລັດຖະມົນຕີ ມີການພົບປະແລກປ່ຽນ 10 ຄັ້ງກັບການນຳປະເທດເຈົ້າພາບ ກໍ່ຄືບັນດາປະເທດ ອາຊຽນ ແລະ ຄູ່ຮ່ວມມື, ປະມຸກລັດບັນດາປະເທດ, ອົງການຈັດຕັ້ງສາກົນຕ່າງໆ…ພາຍຫລັງສິ້ນສຸດບັນດາການເຄື່ອນໄຫວເຂົ້າຮ່ວມກອງປະຊຸມສຸດຍອດ ອາຊຽນ ຄັ້ງທີ 28 – 29 ແລະ ບັນດາກອງປະຊຸມຂັ້ນສູງທີ່ກ່ຽວຂ້ອງ, ທ່ານນາຍົກລັດຖະມົນຕີ ໄດ້ໄປຢ້ຽມຢາມອະດີດການນຳຂັ້ນສູງພັກ ແລະ ລັດລາວ ບາງທ່ານ.
(ແຫຼ່ງຄັດຈາກ VOV)


text:
ຄວາມສາມາດບົ່ມຊ້ອມໃນການຮ່ວມມືດ້ານວັດທະນາທຳລະຫວ່າງ ຫວຽດນາມ - ລັດເຊຍແມ່ນຍັງມີຫຼາຍທີ່ສຸດ
ຫວຽດນາມ ແລະ ລັດເຊຍມີຫຼາຍຈຸດຄ້າຍຄືກັນທີ່ສຸດ, ມີຄວາມສະໜິດຕິດພັນ ແລະ ແລກປ່ຽນວັດທະນະທຳນຳກັນ
ທ່ານເອກອັກຄະລັດຖະທູດຫວຽດນາມປະຈຳ ລັດເຊຍ ຸໂງດຶກແມ້ງ ກ່າວູເຫັນທີ່ກອງປະຊຸມສຳມະນາ
( ພາບ:baotintuc.vn)
ເພື່ອແນໃສ່ຊອກຫາມາດຕະການຍູ້ແຮງການຮ່ວມມືດ້ານວັດທະນະທຳ, ກໍຄືກະກຽມ ການຈັດຕັ້ງ ບັນດາເຫດການວັດທະນະທຳທີ່ສຳຄັນ, ວັນທີ 20 ມີນາ, ທ່ານເອກອັກຄະລັດຖະທູດຫວຽດນາມປະຈຳ ລັດເຊຍ ໄດ້ຈັດຕັ້ງກອງປະຊຸມສຳມະນາໂຕະມົນ ກ່ຽວກັບ “ການຮ່ວມມືດ້ານວັດທະນະທຳ ຫວຽດນາມ - ລັດເຊຍ: ສະພາບການຕົວຈິງ ແລະ ແງ່ຫວັງ”.
ທີ່ກອງປະຊຸມສຳມະນາ, ບັນດາຜູ້ແທນໄດ້ສະເໜີບົດປະກອບຄຳຄິດເຫັນຕ່າງໆ ແລະ ປຶກສາຫາລື ກ່ຽວກັບບັນດ້ານທີ່ປະຕິບັດໄດ້ໃນການຮ່ວມມືດ້ານວັດທະນະທຳລະຫວ່າງສອງປະເທດ ຫວຽດນາມ - ລັດເຊຍ ໃນໄລຍະຜ່ານມາ, ຊີ້ແຈ້ງບັນດາຂໍ້ຄົງຄ້າງທີ່ຕ້ອງແກ້ໄຂ ແລະ ບັນດາມາດຕະການເພື່ອຊຸກຍູ້ ການພົວພັນແລກປ່ຽນວັດທະນະທຳໃນໄລຍະຈະມາເຖິງ. ຄຳເຫັນເຫຼົ່ານັ້ນ ລ້ວນແຕ່ຢັ້ງຢືນວ່າ ຫວຽດ ນາມ ແລະ ລັດເຊຍມີຫຼາຍຈຸດຄ້າຍຄືກັນທີ່ສຸດ, ມີຄວາມສະໜິດຕິດພັນ ແລະ ແລກປ່ຽນວັດທະນະທຳ ນຳກັນ. ບັນດາຜູ້ແທນກໍເຫັນດີເປັນເອກະພາບຖືວ່າ ຄວາມສາມາດບົ່ມຊ້ອນໃນການຮ່ວມມືດ້ານ ວັດທະນະທຳລະຫວ່າງສອງປະເທດແມ່ນຍັງມີຫຼາຍທີ່ສຸດ ແລະ ສອງຝ່າຍຄວນລະດົມຄວາມສາມາດໃນ ການຮ່ວມມື, ແລກປ່ຽນວັດທະນະທຳລະຫວ່າງສອງປະເທດຕື່ມອີກ, ເສີມຂະຫຍາຍບັນດາຄຸນຄ່າທາງ ດ້ານວັດທະນະທຳ ແລະ ຄວາມສາມາດບົ່ມຊ້ອນທີ່ມີຢູ່ແລ້ວ … ເພື່ອແນໃສ່ຊຸກຍູ້ການພົວພັນຮ່ວມມື ດ້ານວັດທະນະທຳຂອງສອງຝ່າຍໃຫ້ນັບມື້ນັບໝັ້ນແກ່ນ.
(ແຫຼ່ງຄັດຈາກ VOV)